Anul  III. 


Septemvrie — Octomvrie,  1909. 


Nr.  9-10. 


organ  pentru  ştiinţa  şi  vieaţa  bisericească. 


Abonamentul :  Pe  un  an  8  cor. ;  pe  o  jiimât.  de  an  4  cor.  —  Pentru  România  10  Lei- 

Un  număr  70  fii. 


Sus  să  avem  inimile! 

Fiecare  vicaţă  omenească  are  atâta  valoare,  întrucât  a  primit 
pe  Dumnezeu  în  sine.  Pentru  prezent  şi  pentru  viitor  fiecare 
vieaţă  omenească  are  tocmai  atâta  valoare,  câtă  măsură  de  lu¬ 
mină  şi  putere,  de  înţelepciune  şi  forţă  morală,  de  adevăr  şi  de 
bunătate  dumnezeească  a  cuprins  în  sine  şi  a  întrebuinţat  spre 
a  ridica  şi  pe  alţii  spre  idealul  desăvârşirii. 

Ştiinţa  ne  spune,  că  tot  ce  se  petrece  în  lumea  fizică  îşi 
primeşte  puterea  din  lumina  şi  căldura  soarelui.  Aşa  este  şi  ade¬ 
vărata  vieaţă  omenească:  schinteie  de  lumină  din  lumina  dumne¬ 
zeească  şi  rază  de  căldură  din  bunătatea  cerească,  pogorâtă  într’o 
alcătuire  a  lumei  mărginite. 

Aceasta  e  concepţia  evangheliei  mântuitoare  despre  vieaţa 
omenească.  Iar  biserica  a  aplicat  acest  criteriu  de  apreciare  a 
vieţii,  când  pe  acei  fii  ai  săi,  cari  au  strălucit  prin  lumina  înţe¬ 
lepciunii  şi  prin  puterea  morală  a  vieţii  curate,  i-a  împrejmuit  de 
măreaţa  aureoiă  a  sfinţeniei  şi  i-a  statorit  ca  pilde  de  urmat  pentru 
toţi  credincioşii. 

Spre  acele  măreţe  şi  puternice  figuri  de  ierarhi  din  trecutul 
mai  îndepărtat  al  creştinătăţii,  se  îndreaptă  gândul  sufletului  nostru, 
vrând  să  asemănăm  pe  celce  a  fost  pentru  noi:  Andreiu  baron 
de  Şaguna .  Trecutul  nostru  bisericesc,  impunător  mai  ales  prin 
îndelunga  răbdare  a  suferinţelor  şi  apăsărilor  seculare,  cu  anevoie 
ne-ar  putea  arăta  un  al  doilea  ierarh  atât  de  puternic  în  vorbe 
şi  în  fapte,  ca  Marele  Andreiu.  Vieaţa  acestui  om  nou ,  care  apare 
ca  un  soare  strălucitor  pe  firmamentul  bisericei  noastre,  nu  se 
poate  înţelege  altcum,  decât  ca  a  unui  sol  trimis  de  Provedinţă, 
plin  de  har  şi  de  adevăr.  Nu  între  noi  s’a  născut  şi  a  crescut, 

ci  la  noi  a  venit ,  urmând  unei  chemări  de  sus,  ca  să  săvârşească 
o  lucrare  izbăvitoare,  a  cărei  vreme  cu  dor  aşteptată  sosise.  El 
a  venit  la  noi,  ca  ceeace  a  fost  vieaţa  sa  întreagă:  cea  mai  fru¬ 
moasă  espresiă,  cea  mai  puternică  întrupare  a  geniului  creştin  al 
poporului  nostru. 

Prin  neobositele  lui  stăruinţe  creatoare,  prin  înţelepciunea, 
bărbăţia  morală  şi  abnegaţia  unui  adevărat  apostol,  precum  a 
fost,  biserica  şi  poporul  nostru  îngenunchiat  de  veacuri  s’a  ri¬ 
dicat  la  lumina  unei  nouă  vieţi,  s’a  trezit  la  conştiinţa  unei  nouă 
demnităţi  şi  încrederi  de  propăşire  chibzuită  şi  temeinică  spre 
idealele  unui  viitor  mai  fericit.  Cu  puterea  personalităţii  sale 
de  apostol,  înălţă  conştiinţa  morală  a  clerului  şi  poporului  cre¬ 
dincios  ia  un  nivel  neatins  în  trecut,  şi  le  întări  încrederea  în 
mântuirea  pământească  şi  cerească  la  sânul  ocrotitor  al  bisericei 
noastre  ortodoxe  naţionale.  Acestei  biserici  îi  câştigă  libertatea 
şi  autonomia  externă  potrivită  fiinţei  sale  şi  împrejurărilor  spe¬ 
ciale  între  cari  are  să  trăească,  iar  înlăuntru :  prin  organizaţia  ce 
i-a  dat-o,  prin  instituţiile  culturale,  prin  operele  spirituale,  prin 
averile  materiale  cu  cari  a  înzestrat-o,  dar  mai  presus  de  toate 
prin  duhul  de  vieaţă  care  i-l’a  inspirat,  —  a  scos-o  din  casa  ro¬ 
biei  de  veacuri  şi  a  aşezat-o  pe  bazele  unui  trainic  progres  în 
viitor.  Şi  pe  ori-care  teren  al  vieţii  noastre  bisericeşti  şi  naţio¬ 
nale  din  timpul  păstoririi  lui  ne-am  îndrepta  privirile,  pretutin- 
denea  întâlnim  înţelepciunea  marelui  spirit  a  Mitropolitului  Andreiu, 
puterea  caracterului  său  neînfrânt  şi  dragostea  nemărginită  pentru 
biserică  şi  neam,  turnate  în  idei  conducătoare  şi  în  fapte  mari 
de  organizare,  întărire  şi  înălţare  culturală,  cari  îi  vor  eterniza 
numele  cu  glorie  la  întreg  poporul  românesc,  din  generaţie  în 
generaţie  1 

Astăzi  îi  facem  pomenirea  cu  laudă  —  noi.  Vom  înălţa  ru¬ 
găciuni  cucernice  pentru  sufletul  lui,  ne  vom  reaminti  vieaţa  şi 
faptele  măreţe  ale  lui  şi  ne  vom  duce  la  lăcaşul  odihnei  de  veci 
a  osămintelor  Iui,  ca  să-i  aducem  prinos  de  adâncă  pietate  şi  de 
vecinică  recunoştinţă,  pentru  tot  ceeace  ca  un  bun  Părinte  su¬ 
fletesc  a  făcut  pentru  noi.  Dar  să  nu  uităm,  că  săvârşind  toate 
acestea,  numai  atunci  îl  vom  sărbători  cu  demnitatea  şi  pietatea 
cuvenită,  dacă  ne  vom  pătrunde  sufletele  de  duhul  lui,  ne  vom 
însufleţi  de  idealele  lui  şi  vom  face  făgăduinţa  sinceră,  că-i  vom 

păstra  şi  cultiva  scumpa  moştenire  rămasă  cu  aceiaş  credinţă, 
dragoste  şi  înţelepciune,  cu  care  el  ne-a  câştigat-o. 

Dumnezeule  al  Părinţilor  noştri,  luminează-ne  minţile  şi 
înalţă-ne  inimile,  ca  aşa  să  facem! 

Iar  Tu,  Maică  Biserică,  care  scăpare  Te-ai  făcut  nouă  din 
neam  în  neam,  bucură-te  de  pomenirea  Celui  ales  al  Tău! 

Dr.  JX'icolae  Bălan. 


cftichinare. 

—  Memoriei  Marelui  Andreiti.  — 


Smeritul  suflet  ne  purcede 
Cucernic  azi  la  închinat, 

In  templul  măreţiei  tale , 
Duhovnice,  prealuminat. 
De-avăntul  strălucirii  tale, 

Pe-o  muncă  trainică  urzit, 
Robitul  suflet  azi  ţi-aduce 
Prinos  curat  şi  umilit. 

In  lumea,  unor  vremi  păgâne 
Ne-ai  răsărit:  luceafăr  sfânt, 

De  tâlcu  ’nţelepciunii  tale 
Un  veac  întreg  truda  şi- a  frânt. 
Robia  zilelor  dospite 
Intr'un  amar  întunecat, 

Cu  fulgerul  luminii  talc 
însângerând  ai  sfărâmat. 


Zăbava  grea  de  veacuri  strânsă 
Pe- altarul  unui  neam  trudit, 

Cu  dorul  coborît  din  slavă 
Povaţa  ta  o  a  sdrobit; 

Şi  ’nfiorat  de-o  sfântă  clipă 
Ai  prins  în  rost  prea  luminos 
A  sufletului  tău  risipă 
Şi-a  cugetului  tău  prisos. 

Ci  zestrea  ta  nici  azi,  părinte. 
Ferită  de  prihană  nu-i, 

Deşerte  pravili  de  păcate 
Ne  pasc  mereu  pustiului; 

Dar  înzadar  ne  tinde  mreaja 
Ispita  cu  druditu-i  rost, 
Statornic  rodul  muncii  tale 
Ni-e  vecinie  scut  şi  adăpost. 


Genunchiul  deci  sfios  se  frânge 
In  rugă  azi  la  Dumnezeu : 
Trimite-ne  din  sfânta-i  slavă 
Lumina  sufletului  tău ; 
Străbunei  legi  ne  fie  pază 
Şi  patimilor  noastre  sfat , 

Prin  tine  neamul  să  vieze. 
Părinte  pururi  adorat. 


Seb.  Stanca. 

UN  EPISOD  DIN  VIEAŢA  SOCIETĂŢII  SEMINARIALE 
„ANDREIU  ŞAGUNA“  IN  SIBIIU. 

Din  viaţa  societăţii  elevilor  seminariali  din  Sibiiu,  voiesc  a 
scoate  la  iveală  o  întâmplare  sau  episod,  ce  cred  a  nu  fi  lipsit 
de  oare-care  interes,  mai  ales,  că  până  astăzi  a  rămas  în  afară 
necunoscut. 

Era  anul  1872,  când  în  seminarul  arhidiecezaa  se  aflau  mai 
mulţi  clerici  distinşi,  cu  pregătiri  de  8  clase  gimnaziale  şi  matu¬ 
ritate,  cari  mai  târziu  ajungând  în  vieaţa  practică,  au  ocupat  în 
biserică  poziţiuni  de  frunte,  făcând  onoare  clerului  din  mitropolia 
noastră.  Această  împrejurare  a  adus  cu  sine,  ca  societatea  ele¬ 
vilor  seminariali  să  ia  un  avânt  mai  mare.  Cu  ocaziunea  întru¬ 
nirii  sinodului  arhidiecezan  în  acel  an,  s’a  pregătit  tinerimea  semi- 
narială  cu  un  program  de  producţiuni  bine  alese,  ca  să  se  pre- 
zinteze  unui  public  mai  mare. 

în  Dumineca  mironosiţelor,  s’a  executat  seara  în  şedinţa 
festivă  următorul  program: 

1.  «Omu!  frumos»,  poezie  de  A.  Murăşanu,  executată  de  corul  vocal. 

2.  «Fructele  şi  speranţele  vieţii  noastre  constituţionale  bisericeşti  pe 
bazele  ei  sinodale»,  disertaţiune  de  Aton  liamzea,  cleric  a.  111.  (Astăzi 
arhimandrit  etc.) 

3.  «Apa  Bârsei»,  poezie  de  D.  Bolintineanu,  declamată  de  Simion 
Popescu,  cleric  a.  111.  (cunoscutul  protopresbiter  şi  profesor,  distins  scriitor 
de  opuri  literare). 

4.  «Noua  călugăriţă»,  arie  italiană,  cântată  de  Victor  Popea,  cleric 
a.  I.  (preot  de  frunte  în  Satulung). 

5.  «Limba  naţională»  (română),  disertaţiune  de  Gregoriu  Pletosu,  cleric 
a.  1.  (protopresbiter,  profesor  şi  autor  de  cărţi  şcolare). 

6.  «O  panoramă  în  vis»,  poezie  de  A.  Mureşanu,  declamată  de 
Georgiu  Ludu,  cleric  a.  II.  (preot  fruntaş  în  Preşmer). 

7.  «O  ccstiune  de  zi»,  dialog  produs  de  Moise  Toma,  cleric  a.  II. 
Grigoriu  Marica,  cleric  a.  I.,  (morţi  ambii  prea  de  timpuriu,  cel  dintâi  ca 
arhivar  consistorial  şi  administrator  al  protopresbiteratului  Seliştei,  şi  al 
doilea  ca  paroh  harnic  în  Coşna. 

8.  «Hora  Unirii»,  poezie  de  V.  Alexandri,  executată  de  corul  vocal. 

(Vezi  «Telegraful  Român»  Nr,  36  a.  1872  «Varietăţi»). 

Modul  cum  s’a  executat  acest  program  a  produs  în  publicul 
asistent  foarte  număros  o  mulţumire  şi  însufleţire  generală,  care 
a  făcut  să  se  vorbească  cu  plăcere  şi  în  zilele  următoare,  cât  a 
ţinut  sinodul  (pe  atunci  dura  sinodul  10 — 15  zile),  despre  presta- 

ţiunile  bine  reuşite  ale  tinerilor  seminariali ;  din  gură  ’n  gură  a 
mers  vestea  laudelor  asupra  tinerimei  până  la  urechile  fericitului 
mare  arhiepiscop  şi  mitropolit  Andreiu,  care  din  cauza  infirmi¬ 
tăţii  sanitare  nu  putuse  conduce  nici  sinodul  din  acest  an,  cu 
atât  mai  puţin  a  participa  la  conferenţa  societăţii. 

Bucurându-se  de  cele  auzite  din  mai  multe  părţi  bunul  pă¬ 
rinte  m’a  chemat  la  sine  ca  pe  prezidentul  societăţii  seminariale 
şi  spunându-mi  de  cele  auzite,  ce  le-am  confirmat  şi  eu,  îmi  zise: 
«Mein  Schatz! 1  Voesc  să  văd  şi  eu  producţiunea  voastră,  tocmai 
aşa  cum  s’a  petrecut  în  seminar;  de  aceea  Vă  poftesc  să  veniţi 
cu  toţii  Ia  mine  la  grădină,  mâne  după  ameazi  la  4  ciasuri  şi  să 
urmaţi  înaintea  mea  tot  aşa  cum  aţi  făcut  în  Seminar». 

Despărţindu-mă  cu  promisiunea  a  urma  întocmai,  am  mers 
de  am  pus  din  nou  Societatea  în  mişcare,  mai  făcând  încă  o 
probă  şi  a  doua  zi  la  4  ciasuri  d.  a.  ne  aflam  cu  toţii  în  grădina 
arhiepiscopească. 

Această  grădină  avea  pe  atuncia  cu  totul  altă  prezentare. 
Era  mai  mare,  fiindcă  nu  era  retezată  de  toate  părţile  ca  astăzi, 
şi  din  ce  nu  era,  arăta  mai  mare,  fiindcă  avea  multe  cotituri  cu 
poteci  printre  arbori  număroşi,  aşa  că  petrecând  cineva  în  grădină 
nu  era  observat  din  nici  o  parte  dela  stradă.  Cam  în  partea 
spre  meazăzi  a  grădinei  se  afla  pe  atunci  un  monument  frumos 
ridicat  de  mitropolitul  Şaguna  în  memoria  principelui  Schwar- 
zenberg,  fost  guvernator  civil  şi  militar  în  Transilvania  pe  timpul 
absolutismului  până  la  anul  1857,  întru  aducerea  aminte  de  rapor¬ 
turile  amicabile  între  ambii  bărbaţi,  din  cari  raporturi  au  urmat 
că  Şaguna  a  aflat  la  principele  însemnat  sprijin  la  eluptarea  şi 
apărarea  drepturilor  bisericii  noastre  de  multe  părţi  asuprită.  Acest 
monument,  care  paremi-se  purta  data  a.  1858,  de  vr’o  20  de  ani 
nu  mai  este.  Se  mai  văd  însă  în  grădina  arhiepiscopească  la  o 
parte  în  grămadă  petrile  din  soclu  şi  celalalt  material  din  care  a 

1  Cu  aceste  cuvinte  obicinuia  Şaguna  a  se  adresa  cu  amabilitate  cătră  persoane 
confidente.  Se  zice  că  un  funcţionar  mai  înalt  român,  care  nu  avuse  ocaziune  a  cu¬ 
noaşte  tnai  de  aproape  pe  Şagnna,  venind  la  Sibiiu  ca  deputat  la  dieta  din  1863—4  a 
făcut  vizita  Metropolitului  Şaguna,  şi  încântat  de  afabilitatea,  cu  care  l-a  primit,  a  des¬ 
coperit  mulţumirea  sa  cătrâ  un  prietin  al  său,  şi  acela  funcţionar  român,  care  cunoscuse 
şi  alte  expresiuui  de  confidenţă  ale  lui  Şaguna,  —  spuindu-i  că  Metropolîtul  Şaguna 
l-a  agrâit  în  continuu  cu :  Mein  Schatz;  atunci  întrebă  prietinul  care  era  şi  om  glumeţ; 
Dară  Kerli  nu  ţi-a  zis?<  Nu,  —  răspunse  cel  dintâi.  Atunci  —  replică  acel  prietin, 
încă  nu  ai  ajuns  în  desăvârşita  graţie  a  lui  Şaguna. 

stat  monumentul  dimpreună  cu  leul  de  bronz,  ce  era  deasupra 
monumentului;  mai  stau  şi  frasinii  nobili  cu  ramurile  inverse  spre 
pământ,  între  care  era  aşezat  monumentul. 

In  partea  mai  de  dindărăt  a  grădinii  se  afla  la  o  adâncime 
preste  2  metri  o  arenă  bine  îngrijită  cu  nisip  şi  încunjurată  de 
toate  părţile  cu  tufiş  şi  arbori,  printre  care  conducea  spre  arenă 
de  2  părţi  poteci  ascunse.  îti  această  arenă  spaţioasă  ca  o  sală 
mare  se  afla  o  masă  dintr'o  lespede  de  piatră  rotundă  şi  groasă 
şi  de  o  parte  lângă  ea  o  piatră  lungăreaţă  pentru  şezut;  aci  la 
recoare  vara  pe  timp  călduros  petrecea  Mitropolitul  Andreiu  de 
multe-ori  singur  cu  cetirea  şi  în  meditaţiuni;  aici  ne-a  desemnat 
locul  unde  să  se  producă  tinerii  seminariali  cu  programul,  cu 
care  înainte  cu  câteva  zile  făcuseră  efect  la  conferinţa  publică 
din  seminar.  Mitropolitul  se  aşeză  la  masa  de  peatră  şi  mie-mi 
aviză  loc  lângă  dânsul,  ca  amândoi  să  facem  pe  publicul  ascul¬ 
tător. 

începutul  se  făcu  cu  cântarea  corală  din  punctul  întâi  al  pro¬ 
gramului  sub  conducerea  profesorului  de  cant  Dimitrie  Cunţanu, 
mergând  până  aci  bine.  Când  însă  clericul  de  a.  III,  Aron  Hamsea, 
astăzi  Preacuviosul  arhimandrit  în  Bodrog,  intrând  mai  adânc  în 
disertaţiunea  sa  despre:  «Fructele  şi  speranţele  vieţii  noastre  con¬ 
stituţionale  bisericeşti»  şi  celelalte  (vezi  punct  2  din  program!) 
începu  a  enumera  cu  căldură  şi  elocvenţă  faptele  şi  meritele 
Mitropolitului  asistent,  acesta  începu  a  lăcrăma  tot  mai  mult  după 
cum  se  continua  vorbirea,  pânăce  porni  într’un  plâns  de-i  curgeau 
şiroaie  de  lacrimi  pe  ambe  părţi  ale  obrazului.  Situaţiunea  deveni 
penibilă  pentru  toţi  cei  de  faţă,  vorbitorul  începu  a-şi  perde  voia, 
eu  îi  făcui  semn  să  înceteze,  dară  nu  încetă  pânăce  însuş  Mitro¬ 
politul  îi  făcu  semn.  Ar  fi  fost  să  urmeze  celelalte  puncte  din 
program  şi  mai  ales  punct  7,  care,  la  predarea  în  seminar  făcuse 
mare  efect;  dar  unde  mai  era  dispoziţia  necesară  între  actori?! 

Am  pus  deci  capăt  situaţiunii  cu  cântarea  în  cor  a  «Horei 
Unirei»  din  punctul  ultim  a!  programului,  iară  Mitropolitul  mul- 
ţumindu-ne  şi  binecuvântându-ne  ne-a  dimis  cu  bunătate. 

O  explicare. 

Fericitul  Mitropolit  Andreiu  Br.  de  Şaguna  pentru  convinge¬ 
rile  sale  politice  de  a  întră  Românii  în  activitate  şi  în  era  nouă 
politică  a  dualismului,  a  fost  în  anii  din  urmă  ai  vieţii  sale  cu 

tiecruţare  atacat  în  o  parte  a  jurnalisticei  române  din  partea 
acelora,  cari  nici  în  vieaţâ  nu  i-au  fost  prieteni,  sau  au  crezut 
că  Şaguna  le  stă  în  cale.  Pentru  aceste  atacuri  vehemente  Şa- 
guna  s’a  indignat  şi  mâhnit  adânc  în  sufletul  său,  ştiind  cât  bine 
a  realizat  el  pentru  poporul  român,  atât  pe  terenul  bisericesc  cât 
şi  politic. 

Această  stare  sufletească,  ce  a  durat  mai  mulţi  ani,  începând 
de  pe  la  a.  1866,  i-a  cauzat  boala  sa  de  inimă,  care  tot  mai  tare 
s’a  agravat,  până  ce  i-a  curmat  firul  vieţii  la  16/28  Iunie  1873. 

El  se  plângea  adeseori  de  ingratitudinea  oamenilor  şi  jelia 
în  sufletul  său  soartea  poporului  român  din  patrie,  care  nu  a 
ajuns  încă  la  maturitate  a-şi  cunoaşte  şi  preţui  pre  adevăraţii  săi 
binefăcători. 

Prin  cuvântarea  plină  de  laude  pentru  activitatea  sa  mă¬ 
noasă,  Şaguna  stingherit  şi  deşteptat  oare-cum  din  pesimismul 
în  care  căzuse  în  timpul  din  urmă,  a  fost  pătruns  în  sufletul  său 
la  auzul  cuvintelor  de  recunoştinţă  eşite  din  inima  şi  gura  tine- 
rimei  seminariale  inocente  şi  neatinse  de  valurile  patimilor. 

Sufletul  lui  Şaguna  agitat  şi  rănit  de  goana  ce  se  purta  in 
jurnalistica  română  asupra  lui,  a  aflat  pe  un  moment  odihnă  şi 
balzam  uşurător  la  manifestaţiunea  solemnă,  demnă  şi  sinceră  a 
elevilor  seminariali,  şi  în  acel  moment  de  reculegere  internă  la¬ 
crimi  au  pornit  şiroaie  din  ochii  Iui. 

în  vara  aceluiaş  an  (1872)  a  mai  făcut  Şaguna  încă  o  în¬ 
cercare  şi  adecă  cea  din  urmă  a  aduce  pe  Români  la  bună  în¬ 
ţelegere  pe  terenul  politic,  îndemnându-i  a  fi  activi  şi  a  trimite 
deputaţi  la  dieta  ţării.  Spre  scopul  acesta  a  trimes  la  Blaj  băr¬ 
baţi  de  încredere,  cari  să  lucre  în  această  direcţiune,  iară  în  Si- 
biiu  s’a  ţinut  o  conferenţâ  politică  şi  comitetul  activiştilor  a  pu¬ 
blicat  broşura  întitulată:  «Cauza  română  la  a.  1872»,  în  care  se 
precizau  punctele  de  mânecare  şi  orientare  în  situaţiunea  poli¬ 
tică  şi  se  dau  perspective  în  viitor;  dar  toate  au  rămas  fără 
succes.  Cu  începutul  a.  1873  agravându-se  boala,  Şaguna  s’a  re¬ 
tras  dela  orice  iucrare. 

Cade-se  ca  tinerimea  seminarială,  precum  şi  întreaga  tine¬ 
rime  română  studioasă,  să  cunoască  pe  adevăraţii  binefăcători  ai 
neamului  său,  să-i  onoreze  şi  să  le  venereze  memoria.  Cade-să 

ca  ei  urmându-le  în  fapte,  să  nutrească  idealurile  despre  bine, 
adevăr  şi  dreptate,  însuşiri,  cari  fac  caracterul  frumos  şi  podoaba 
omului ! 

Sibiiu,  Noemvrie  1904. 

Dr.  Ilarion  Pnşcariu, 

arhimandrit,  vicarii!  arhiepiscopesc. 


MITROPOLITUL  ŞAGUNA  ÎN  REPREZENTAREA 
BISERICII  ÎN  AFARĂ. 

Momentul  cel  mai  însemnat  în  vieaţa  şi  activitatea  Mitro¬ 
politului  Şaguna  este  modul  nimerit  şi  succes,  în  carele  dânsul 
a  reprezentat  biserica  în  afară. 

Această  reprezentare  este  terenul  cel  mai  grea  în  vieaţa  şi 
activitatea  pastorală.  In  agendele,  cari  privesc  vieaţa  şi  desvol- 
tarea  internă  a  bisericii  preotul  şi  Arhiereul  lucrează  între  ai  săi 
şi  eventualele  greşeli  se  pot  ulterior,  dacă  se  observează,  repara. 
In  reprezentarea  bisericii  în  afară  însă  stăm  faţă  de  alţii.  Iar 
aceşti  alţii  după  timp  şi  împrejurări  pot  să  fie  cu  mai  multă  sau 
mai  puţină  bunăvoinţă  faţă  de  noi  şi  de  instituţiunea,  căreia 
servim,  sau  se  poate  întâmpla  să  aibă  chiar  vederi,  cari  nu  con¬ 
sună  cu  modul  de  vedere  şi  acţiune,  pe  carele  nid  indigitează 
în  mod  categoric  doctrina  positivă  divină  a  bisericii,  dela  carea 
nouă  nu  ne  este  permis  între  nici  un  fel  de  împrejurări  a  ne 
abate.  Astfel  dela  preot  şi  Arhiereu  pentru  o  nimerită  şi  succeasă 
reprezentare  a  bisericii  în  afară  se  cere  pe  lângă  alte  multe  să 
vadă  şi  să  cunoască,  să  înţeleagă  şi  să  pătrundă  în  duhul  vre¬ 
murilor,  mai  mult  grele,  decât  favorabile,  precum  şi  tactul  şi 
precauţiunea  trebuincioasă  spre  a  afla  forma  nimerită ,  în  carea 
să  putem  reprezenta  cu  demnitate:  ceeace  suntem ,  ceeace  simţim, 
şi  ceeace  dorim  a  realiza  prin  biserică. 

în  toate  aceste  direcţiuni  Şaguna  a  fost  la  înălţimea  misiunei. 
Cel  dintâi  act,  prin  carele  s’a  prezentat  pe  acest  teren  este 
rugarea  subşternută  la  vârsta  sa  de  18  ani  sub  dto  29  Decem¬ 
vrie  1829  cătră  palatinul  ţării,  spre  a  dobândi  dela  preaînaltul 
loc  concesiune  ca  să  poată  rămânea  în  religiunea  şi  biserica 
strămoşească.  Forma,  în  carea  este  scrisă  această  rugare  şi 
modul,  în  carele  Şaguna  şi-a  susţinut  punctul  său  de  vedere 
înaintea  comisiunii  esmise  de  comitatul  Pestei,  precum  şi  ţinuta 


—  397  — 


dânsului  în  examenul  de  şese  săptămâni  —  prescris  pe  atunci 
pentru  ceice  voiau  să  treacă  dela  biserica  romano-catolică  la 
altă  confesiune  —  prestat  de  Şaguna  înaintea  profesorului  de 
religiune  dela  universitatea  din  Pesta,  cu  numele  Popol,  ---  do¬ 
vedesc,  că  Şaguna  încă  la  vârsta  de  18  ani  a  reprezentat  în 
mod  demn  credinţa  şi  biserica  străbună. 

Această  demnitate  transpiră  din  toate  actele  sale  ulterioare 
şi  se  constată  în  o  formă  văzută  imediat  după  intrarea  sa  în 
funcţiune  ca  vicar  şi  mai  târziu  ca  Episcop  al  eparhiei  Ardealului. 

Dânsul  adecă  şi-a  făcut  studiile  teologice  şi  a  intrat  în  cler 
la  Metropolia  din  Carlovăţ  într’un  timp,  când  la  coreligionarii 
sârbi  se  formase  un  puternic  curent  de  a  da  bisericii  foste  co¬ 
mune  a  Românilor  şi  a  Sârbilor  deopotrivă  până  Ia  anul  1864 
şi  respective  până  la  1868,  prin  ajutorul  şi  sub  influinţa  ierar¬ 
hiei,  un  timbru  special  naţional  sârbesc.  Faţă  de  acest  curent 
Şaguna  şi-a  susţinut  nealterată  credinţa  şi  convingerea,  carea 
izvoreşte  în  mod  neîndoios  din  doctrina  bisericii  ortodoxe  ră¬ 
săritene. 

Această  doctrină  perhoreschează  formarea  astorfel  de  curente 
greşite  şi,  pe  lângă  susţinerea  unităţii  dogmatice,  pretinde  în 
mod  categoric  imperativ  respectarea  individualităţii  naţionale  a 
tuturor  popoarelor  cari  constituesc  biserica  ortodoxă  răsăriteană. 

în  deplină  conştiinţă  a  acestei  doctrine,  bazată  pe  caracterul 
pozitiv  divin  al  bisericii  încă  la  16/28  Martie  1849  se  adresează 
Şaguna  cătră  patriarhul  din  Carlovăţ  losif  Raiacsics  prin  o  adresă 
în  carea  îl  roagă  «să  promoveze  independenţa  ierarhiei  române 
de  cea  sârbească »  precum  şi  «autonomia  Românilor  în  privinţa 
religiei»,  sub  carea,  —  precum  se  exprimă  dânsul  —  «eu  nimic  alta 
nu  înţeleg,  decât  regimea  sau  guvernarea  cea  dinlăuntru  a  ierar¬ 
hiei  române  de  tot  independentă  dela  cea  sârbească,  dar  ierar¬ 
hiile  aceste  două  să  fie  o  biserică  după  religie,  după  credinţă 
şi  după  dogme,  aşa,  cât  în  privinţa  aceasta  o  ierarhie  fără  de 
cealaltă  nimica  să  nu  judece,  nici  să  nu  decidă ». 

Din  această  adresă  mai  estragem  aici  următorul  pasaj,  din 
carele  se  vede  în  mod  clar  intenţiunea  ce  o  urmărea  Şaguna 
prin  opui  cel  mare  al  vieţii  sale:  despărţirea  ierarhică  şi  reacti¬ 
varea  vechei  noastre  Mitropolii  istorice  şi  anume: 

«Jur  pe  Dumnezeu  cel  viu,  că  îndemnul  acestei  scrisori  a 
mele  nu  este  oarecare  deşărtăciune,  ci  singura  strădanie,  care  o 
am  ziua  şi  noaptea,  ca  să  folosesc  bisericii  şi  creştinătăţii  noastre 
întregi  fără  deosebire  de  limbă  şi  seminţie.  Te  încredinţez  mai 
departe  pe  Fericirea  Ta  şi  despre  aceea,  că  numai  independenţa 
ierarhiei  române  dela  cea  sârbeasca  e  unica  mijlocire,  care,  în 
locul  urei  cei  vechi  şi  în  locui  sfezii  cei  reciproce  între  aceste 
două  naţiuni,  poate  să  producă  iubirea  cea  cerştinească  şi  înţele¬ 
gerea  cea  frăţească ->. 

La  18  Aprilie  1849  Episcopul  Şaguna  trimite  această  adresă 
şi  episcopului  eparhiei  române  din  Bucovina  Eugeniu  Hacman, 
cerându-i  opiniunea  în  această  cestiune  pe  lângă  o  scrisoare 
în  care  îşi  exprimă  în  mod  mai  amănunţit  punctul  său  de  ve¬ 
dere  în  acest  obiect.  Din  această  scrisoare  estragem  aici  cele 
cuprinse  în  punctul  10  şi  anume  următoarele: 

«Pofteşte  preoţimea  şi  naţiunea  română  din  Ardeal,  Bănat 
şi  Ungaria  organizaţiunea  bisericii  noastre  în  chipul  acela,  ca 
biserica  lui  Dumnezeu  fiind  una  şi  aceeaşi  a  Românilor  şi  Sâr¬ 
bilor,  să  fie  mamă,  carea  fără  deschilinire  de  naţiune  să  îmbră¬ 
ţişeze  pe  fii  săi  şi  să  fie  comună,  dar  nu  privilegiată  pentru 
naţiunea  sârbească,  căci  de  va  pofti  naţiunea  sârbească  una  ca 
aceasta,  va  lucra  împotriva  canoanelor  bisericeşti  şi  va  cădea 
tocma  în  păcatul  acela,  pentru  care  a  poftit  biserica  sârbească 
a  se  scăpa  de  ierarchia  grecească,  carea  numai  greci  punea  de 
preoţi,  Arhierei,  Metropoliţi  şi  Archiepiscopi  <. 

Scrisoarea  adresată  patriarchului  Raiacsics  este  baza  şi  în¬ 
ceputul  lucrărilor  ulterioare,  săvârşite  de  dânsul.  Din  această 
scrisoare  şi  din  scrisoarea  adresată  Episcopului  Hacman  rezultă 
următoarele: 

1.  Şaguna  a  funcţionat  ca  preot  şi  dignitar  bisericesc  până 
la  intrarea  sa  în  serviciul  eparhiei  Ardealului  sub  influinţa  cu¬ 
rentului  greşit  amintit  mai  sus.  Purtând  însă  adânc  imprimat  în 
inima  sa  sentimentul  biblic  şi  canonic,  carele  l’a  caracterizat  în 
întreagă  vieaţa,  —  acest  curent  nu  numai  că  nu  l’a  putut  atrage 
şi  ademeni,  ci  tocma  din  contră  l’a  întărit  în  convingerea,  că 
el  invoalvâ  o  primejdie  pentru  desvoitarea  ulterioară  a  bisericei. 
Şi  în  conştiinţa  datorinţei  sale  arhiereşti  atrage  atenţiunea  pa¬ 
triarhului  asupra  acestei  primejdii,  cerându-i  sprijinul  pentru  re- 

stabilirea  stării  canonice,  astfel,  ca  atât  biserica  română,  cât 
şi  biserica  sârbească  în  cele  ce  priveşte  administraţiunea  internă 
să  fie  independente  una  de  alta.  Cu  atât  mai  mare  şi  mai  pu¬ 
ternică  să  fie  însă  între  aceste  două  biserici  legătura  în  cele 
spirituale  dogmatice. 

2.  Prin  acţiunea  iniţiată  Şaguna  constată  în  această  scri¬ 
soare,  că  face  cel  mai  bun  serviciu  atât  neamului  românesc, 
cât  şi  neamului  sârbesc,  «în  a  cărui  mijloc  aşa  îndelung  a  trăit 
fericit  şi  îndestulit  şi  a  gustat  atâtea  bunătăţi».  Şi  deci  inten- 
ţiunea  şi  lucrările  săvârşite  de  Şaguna  pentru  realizarea  despăr- 
ţirei  ierarhice  sunt  curat  numai  efiuxul  convingerii  sale  canonice 
şi  dorul  său  de  a  contribui  la  întărirea  bisericii. 

3.  Forma,  în  carea  scrie  Şaguna  această  scrisoare  este  — 
precum  să  exprimă  dânsul:  modul  în  carele  se  adresează  'fiul 
cătră  părintele  său». 

4.  In  scrisoarea  cătră  Hacman  se  exprimă  Şaguna  mai  de- 
taiat  în  chestiunea,  ce  urmăreşte.  Şi  în  aceasta  scrisoare  în  fond 
Şaguna  dă  expresiune  convingerilor  sale  canonice,  iar  în  formă 
relevează  matiierea,  care  caracterizează  pe  Arhiereu]  pătruns  de 
chemarea  sa. 

Nici  una  din  aceste  scrisori  nu  a  avut  rezultatul  intenţionat 
şi  dorit  de  Şaguna;  dar  prin  aceasta  nu  perd  din  valoarea  lor. 
Ele  sunt  şi  rămân  mărturie  viie  în  privinţa  modului,  în  carele  a 
reprezentat  Şaguna  biserica  în  afară. 

In  acest  mod  şi  în  acest  ton  sunt  redactate  toate  scriptele 
lui  Şaguna.  Din  cele  multe  scripte  ale  sale  de  această  natură  mai 
extragem  aici  următoarele: 

1.  In  memorialul  subşternut  la  1851  ministeriului  de  culte 
şi  instrucţiune  publică,  prin  carele  motivează  din  punct  de  ve¬ 
dere  canonic  cererea  Românilor  pentru  restaurarea  vechei  noastre 
Mitropolii  istorice,  —  dupăce  în  fond  expune  în  mod  exact  şi 

amănunţit  baza  şi  poziţiunea  de  drept  a  bisericii  române,  şi 

pe  baza  canoanelor  arată,  că  Mitropolia  din  Carlovăţ  «este  da¬ 
toare  a  îngriji  pentru  restaurarea  vechei  noastre  Mitropolii»,  — 
pune  următoarea  întrebare: 

«Avem  noi  Românii  de  credinţa  răsăriteană  dreptul  de  a  cere 
dela  Maiestatea  Sa  restaurarea  mitropoliei  noastre  apuse  din 
pricina  goanelor»  ? 

La  aceasta  întrebare  Şaguna  răpunde  în  următorul  mod: 

«Se  ţine  de  datoria  fiecăruia  a  nu  supăra  pe  nimeni  cu  ce¬ 
reri  şi  pofte  nedrepte,  căci  o  astfel  de  manieră  nu  numai  vatămă 
pe  acela,  dela  carele  să  cere  ceva,  ci  păcătueşte  chiar  şi  în  contra 
dreptăţii  şi  a  cuviinţei.  Precum  fiecare  singuratic  e  dator  a  se 
ţinea  în  toate  întreprinderile  sale  între  hotarăle  cuviinţei  şi  dreptăţii, 
toctna  această  îndatorire  o  are  şi  un  popor  întreg,  de  a-şi  cer¬ 
ceta  mai  întâi  cu  deamăruntul  toate  lucrările  saie,  cari  sunt  a  se 
da  publicităţii,  iară  cu  deosebire  a  socoti  bine  acele  dorinţe  ale 
sale,  care  se  vor  aşterne  supremului  tribunal  dc  stat. 

Această  cererere  a  Românilor  (pentru  restaurarea  mitropoliei) 
este  bazată  pe  dreptul  istoric,  şi  deodată  are  pe  partea  sa  ca¬ 
noanele  bisericii  răsăritene. 

2.  In  rugarea  subşternută  de  Episcopul  Şaguna  Maiestăţii 
Sale  sub  dto  24  Noemvrie  1852  în  carea  se  plânge  contra  ţinutei 
patriarhului  din  Carlovăţ,  observată  faţă  de  dânsul  la  sinodul 
electoral,  întrunit  acolo  la  27  Octomvrie  acelaş  an  pentru  depli- 
nirea  scaunelor  episcopeşti  din  Arad,  Timişoara,  Vârşeţ  şi  Buda, 
la  care  fusese  invitat  şi  dânsul  prin  resoluţiune  preaînaltă  şi  la 
care  a  participat  faptice  şi  adecă:  că  patriarhul  încă  la  deschi¬ 
derea  acelui  sinod  pe  dânsul  în  contra  resoluţiunii  preaînalte  şi 
în  contra  insistenţii  comisarului  contele  Coronini,  exmis  din  partea 
Maiestăţii  Sale  la  acest  sinod  în  calitate  de  comisar,  n’a  voit  să-l 
admită  a  participa  la  acel  sinod  sub  cuvânt,  că  aceasta  nu  o  ar 
permite  privilegiile  sârbeşti,  —  scrie  între  altele  următoarele: 

«încă  prin  resoluţiunea  preaînaltă  din  8  Decemvrie  1786  s’a 
decretat,  că  Episcopii  din  Ardeal  şi  Bucovina,  aparţin  la  iuris- 
dicţiunea  Mitropoliei  din  Carlovăţ,  cu  excepţiunea  acelor  agende, 
cari  privesc  în  special  naţiunea  sârbească;  şi  dupăce  acele  privi¬ 
legii,  schimbându-se  în  biserică  situaţiunea,  prin  faptul,  că  cre¬ 
dincioşii,  cari  aparţin  Mitropoliei  din  Carlovăţ  nu  constau  numai 
din  Sârbi,  ci  în  maioritate  preponderaniă  sunt  Români,  nu  mai  pot 
fi  luate  în  considerare  în  judecarea  cestiunilor,  cari  privesc  bi¬ 
serica,  totuşi  Sârbii,  cari  formează  numai  partea  cea  mai  mică  a 
credincioşilor,  cari  compun  b'serica,  —  continuă  şi  acum  a  pro- 
cede  numai  în  sensul  privilegiilor,  iar  prin  această  procedură  o 
parte  (cea  mai  mică)  a  credincioşilor  sunt  « stăpânh ,  iar  ceea- 
ialtă  (partea  cea  mai  mare)  sunt  degradaţi  la  starea  de  « heloţi ». 

Românii  au  trebuit  să  primească  Episcopi  de  naţionalitate  sâr¬ 
bească,  iar  aceştia  s’au  făcut  propagatorii  sârbismului  între  Ro¬ 
mâni,  au  introdus  în  şcoalele  şi  bisericile  române  limba  slavă,  şi  au 
instituit  între  Români  preoţi  şi  protopopi  sârbi.  Supremaţia,  ce  o 
au  exerciat  Sârbii  faţă  de  Români,  a  produs  în  aceştia  convin¬ 
gerea,  că  dânşii  numai  atunci  vor  înceta  de  a  fi  trataţi  ca  fii 
maşteri  ai  bisericei,  dacă  vor  avea  ierarhia,  ieşită  din  propriul 
lor  popor,  —  precum  şi-au  avut  Românii  această  ierarhia  până 
la  sfârşitul  veacului  al  şaptesprezecelea  1  Această  tendinţă  a  Ro¬ 
mânilor  până  la  1848  a  fost  privită  şi  de  Sârbi  cu  bunăvoinţă. 
Mai  târziu  însă  patriarhul  o  a  declarat  de  o  tendinţă  condam¬ 
nabilă,  —  sub  cuvânt,  că  Mântuitoriul  nu  a  întemeiat  nici  bi¬ 
serică  grecească,  nici  sârbească  sau  românească. 

Aceasta  memorabilă  adresă  o  încheie  Şaguna,  rugând  pe  Ma¬ 
iestatea  Sa  să  se  îndure  prea  graţios  a  supune  prea  înaltei  apre- 
ţiieri  recursele  Românilor  pentru  restaurarea  ierarhiei  proprie. 

3.  Sub  dto  30  Noemvrie  1853  ministrul  de  culte  şi  instruc¬ 
ţiune  publică  a  provocat  pe  Episcopul  Şaguna  a-i  subşterne  un 
plan  de  organizaţiune  al  consistoriului  eparhiei  sale. 

La  aceasta  provocare  prin  reprezentaţiunea,  subşternută  sub 
dto  23  Octomvrie  1854,  Şaguna  răspunde  ministrului,  că  nu  poate 
subşterne  planul  cerut  mai  nainte  de  a  se  rezolvi  rugările  Ro¬ 
mânilor  subşternutc  Maiestăţii  Sale  pentru  restabilirea  Metropoliei 
române  şi  mai  nainte  de  a  se  rehabilita  starea  normală  cano¬ 
nică  în  biserică. 

Din  acest  răspuns  cu  privire  la  formă  reproducem  aici  ur¬ 
mătorul  pasaj,  şi  anume:  «însemnătatea  ordinului  ministerial 
adresat  mie  sub  dto  23  Noemvrie  1853.  îmi  dă  ocaziunea  a  mă 
adresa  cătră  Excelenţa  Voastră  cu  toată  încrederea  şi  a  Vă  ex¬ 
pune  situaţiunea  penibilă,  în  care  mă  aflu  —  pentru  bunăvoi- 
toarea  apreţiare  şi  pentru  îndeplinirea  cererii  mele.  Mai  nainte 
de  a  mă  lă$a  în  amănunte  mă  văd  silit  a  dechiara,  că  nu  o  fac 
aceasta  din  duh  de  opoziţiune,  —  din  contră  î-mi  voi  expune  ve¬ 
derile  mele  condus  de  alipirea  şi  încrederea,  ce  o  am  dovedit 
totdeauna  faţă  de  înaltul  guvern.  De  aceea  îmi  permit  a- vă  ruga 
să  priviţi  această  expunere  a  mea  de  o  mărturisire  confidenţială  . 

Am  înregistrat  aici  cuvintele  Arhiereului  neobosit  în  stră¬ 
dania  de  a  redobândi  sfintei  sale  biserici  poziţiunea,  carea  «după 

dreptul  istoric  şi  după  sfintele  canoane»  îi  compete.  Am  voit 
prin  aceasta,  ca  după  36  de  ani  dela  moartea  sa  să  continue  a 
ne  vorbi  dascălul  măiestru  în  ale  reprezentării  în  afară  a  bisericii, 
—  pentruca  glasul  lui  să  ne  cheme  a  întră  şi  a  pătrunde  în  su¬ 
fletul  lui,  —  şi  prin  aceasta  să  adaogem  zilnic  căldurii  inimii 
noastre  pentru  a  da  vieaţa  trebuincioasă  organismului  clădit  de 
dânsul  chiar  prin  forma  deamnă  a  reprezentării  bisericii  în  afară: 
reactivarea  mitropoliei  şi  autonomia  bisericească.  Şaguna  a  clădit 
şi  ridicat  prin  neobosita  sa  strădanie,  prin  tactul  şi  înţelepciunea 
sa  măreţul  edificiu,  carele  constitue  podoaba  şi  cea  mai  însem¬ 
nată  avere  a  noastră,  —  lăsând  în  sarcina  posterităţii  lucrările 
ulterioare,  prin  cari  să-i  dăm  sfintei  noastre  biserici  splendoarea 
ce  i-se  cuvine  ca  biserică  a  Domnului . 

Şi  aici,  în  punctul  acesta,  stăm  în  faţa  problemei  celei  mai 
grele. 

Şaguna  reprezentat  cu  demnitate:  «ceeace  suntem,  ceeace 
avem  şi  simţim,  şi  ceeace  dorim  a  realiza  prin  biserică  '.  A  fost 
succeasă  strădania  şi  munca  depusă  de  dânsul  în  această  direc¬ 
ţiune;  iar  izvorul  acestui  succes  îl  aflăm  în  faptul,  carele  rezultă 
din  toate  acţiunile  sale,  şi  anume : 

Şaguna  a  fost  preot  şi  arhiereu,  şi  numai  preot  şi  arhiereu. 

Prin  faptul  acesta  Şaguna  şi-a  făcut  sieşi  loc  în  şirul  bărba¬ 
ţilor  mari,  cari  au  dat  suflet  şi  viaţă  bisericii,  —  şi  şi-a  ridicat 
sieşi  monument  de  trăinicie  în  sufletul  şi  inima  bisericii  şi  nea¬ 
mului  românesc.  Amintind  de  acest  splendid  monument  astăzi 
atât  de  puternic  în  sufletul  şi  inima  noastră,  admirându-I  şi  pri- 
vindu-1  cu  deplină  evlavie,  stând  în  faţa  lui,  —  ni-se  impune  o 
însemnată  datorinţă,  carea  nu  ne  este  iertat  a  o  pierde  niciodată 
din  vedere,  şi  anume: 

Monumentele  ridicate  din  peatră  sau  din  metal  sunt  supuse 
dintelui  vremurilor,  cari  pot  să  Ie  deterioreze,  şi  să  Ie  facă  să 
dispară.  Monumentul,  carele  şi  l-a  ridicat  sieşi  Şaguna  nu  este 
expus  vijeliilor  şi  furtunilor,  cari  vedem  că-şi  fac  cursul  lor  în 
natura  fizică.  Este  expus  însă  la  mult  mai  mari  vijelii,  decum 
sunt  vijeliile,  cari  le  vedem  ivindu-se  şi  perondându-se  în  natură. 
Sunt  vijeliile,  cari  prin  curentele  greşite  şi  contrare  direcţiunii  şi 
scopului  sfânt  al  bisericii  se  formează  neîntrerupt  în  lume  şi  între 
oameni.  La  aceste  vijelii  ne-a  atras  atenţiunea  Şaguna  însuş, 

când  la  deschiderea  congresului  constituant  din  1868  a  enunţat 
memorabilele  cuvinte:  «de  acum  înainte  depun  soartea  şi  viitoriul 
bisericii  în  manile  acestui  congres  şi  a  celor  ce-1  vor  urma». 
Sunt  de  mare  valoare  istorică  aceste  grele  cuvinte  ale  Arhie¬ 
reului,  enunţate  în  timpul,  când  pe  orizontul  sfintei  noastre  bi¬ 
serici  se  ivise  un  nou  soare,  soarele  vieţii  constituţionale.  Ele  ne 
atrag  atenţiunea  asupra  vijeliilor,  cari  pot  să  vină  asupra  bisericii, 
—  şi  în  acelaş  timp  ne  indigitează  şi  modul  de  apărare  contra 
acestor  vijelii,  carele  este  numai  unul:  să  intrăm  şi  să  trăim  în 
modul  de  gândire  şi  acţiune ,  indigitat  de  Şaguna,  carele  nu  este 
glasul  omului ,  ci  emanează  din  glasul  neînşelâtor  al  evangeliei 
şi  bisericii  Domnului.  Iar  acest  glas  chemaţi  suntem  a-1  valora 
tocmai  în  reprezentarea  bisericii  în  afară,  —  care  reprezentare 
astăzi  şi  de  astăzi  înainte  nu  se  manifestează  numai  atunci,  când 
vorbim  cu  alţii;  ci  mai  cu  seamă  când  vorbim  cu  noi  înşine,  în 
vieaţa  internă  a  bisericii. 

Observăm  aici  faptul  istoric,  câ  între  singuratecele  confesiuni 
veacuri  multe  s’a  purtat  luptă  împreunată  cu  dispute  fără  sfârşit 
asupra  întrebării:  «care  biserică  şi  care  confesiune  reprezentează 
în  mod  mai  nimerit  glasul  evangeliei  Domnului?».  Şi  lupta  între 
biserici  s’a  purtat  pe  terenul  dogmatic,  şi  o  cheltuială  de  muncă 
zadarnică  s’a  depus  în  această  luptă,  nu  numai  fără  nici  un  re¬ 
zultat  practic  în  desvoltarea  popoarelor,  ci  tocmai  din  contră  a 
împedecat  popoarele  în  desvoltare.  Astăzi  situaţiunea  şi  pe  acest 
teren  s’a  schimbat,  sau  este  pe  cale  de  a  se  schimba.  Astăzi 
acea  biserică  şi  confesiune  se  reprezentează  în  mod  mai  nimerit 
în  afară,  carea  creşte  poporul  său  în  religiositate  şi  moralitate 
mai  aproape  de  glasul  şi  spiriiul  evangeliei. 

Acest  mod  de  reprezentare  ni-1  indigitează  Şaguna  prin  in- 
stituţiunile  create  de  dânsul  şi,  pe  lângă  modul,  în  carele  dânsul 
a  manuat  agendele  spirituale  ca  un  valoros  mijloc  pentru  reali¬ 
zarea  acestui  mare  scop  ne-a  lăsat  de  moştenire:  reactivarea  mi¬ 
tropoliei,  autonomia  şi  constituţiunea  bisericească. 

Au  gust  in  Hamsea. 

CUVÂNTAREA 

părintelui  protosincel  Dr.  Elie  Mtron  Crislea,  ţinută  In  catedrala  română  din  Sibiiu  la 
silinţa  liturgie  din  12  Octomvrie  1909,  celebrată  din  incidentul  deschiderii  adunării 

generale  a  * Asociaţiunii?  etc. 

Iti  numele  Tatălui  şi-a  Fiiului  şi-a  Sf.  Duh... 

s Poporal ,  cel  ce  şedea  în  întunerec  a  văzut 
« lumină  mare,  şi  celor  ce  şedeau  în  locul  şi 
■în  umbra  morţii  li-a  răsărit  lumină ». 

E.  Mateiu  IV.  16. 

I  naltpreasfinţiteî  Iubiţi  ascultători! 

Un  vechiu  slujitor  !a  altarul  catedralei  noastre  metropolitane,  pe  atunci  în 
Alba-Julia,  anume  metrop.  Simion  Ştefan,  a  fost  cel  dintâi,  care  încă  la  an. 
1048  a  constatat  lipsa  unei  desvoltări  unitare  a  limbei  noastre  naţionale. 

Irt  « predislovia  cătra  cetitorh  dela  traducerea  românească  a  Noului 
Testament  (pct.  4.)  declară  el  în  deplină  cunoştinţă  de  cauză,  «că  cuvin¬ 
tele  trebue  să  jic  ca  banii;  că  banii  aceia  sunt  burii,  cari  umblă  în  toate 
ţările;  aşa  şi  cuvintele  acelea  sunt  bune,  care  le  înţeleg  toţi». 

în  consecinţa  acestui  adevăr  arată  el,  că  mi-am  silit  încât  am  putut 
să  izvodim  aşa,  cum  sc  înţeleagă  toţi » ;  dară  —  lipsind  cuvintele  româneşti 
sau  necunoscându-le  —  a  trebuit  adeseori  să  păstreze  numirea  străină  din 
originalul  folosit  la  traducere.  Şi  —  dacă  nu  a  putut  scrie  atunci  pe  în¬ 
ţelesul  tuturor  —  zice  el  —  rvina  este  a  se  căuta  la  acela,  care  pe  Ro¬ 
mâni  ni-a  împrăştiat  în  atâtea  părţi  şi  ni-a  amestecat  cu  atâtea  alte  limbi». 

Cu  toată  constatarea  aceasta  clară  şi  hotărîtă,  abia  numai  după  vea¬ 
curi  ne-au  îngăduit  împrejurările  trecutului  vitreg  a  ne  întemeia  unele 
aşezăminte  culturale,  în  cari  limba  noastră  românească  să  fie  întrebuinţată 
numai. 

Dară  desvoltarea  şi  cultivarea  limbei  o  mijlocesc  productele  litera- 
turei  naţionale;  şi  aceasta  se  desvoaltă  şi  înfloreşte  acolo,  unde  există  te¬ 
renul  prielnic  şi  rodnic  pentru  o  cultură  generală.  Iară  o  însoţire  a  pu¬ 
terilor  pentru  a  uşora  desvoltarea  literaturei  române  şi  a  cuiturei  poporului 
român  abia  s’a  putut  înfiinţa  la  1861. 

Partea  leului  la  crearea  acestei  instituţiuni  a  avut-o  tot  un  mare 
arhiereu  al  nostru,  nemuritorul  Şaguna.  Tinărui  pretore  şi  acum  octoge¬ 
narul  academician  Ioan  cav.  de  Puşcariu  a  dat  ideea  unei  asemenea  însoţiri 
întro  corespondenţă  trimisă  «Telegr.  Român»  din  Veneţia,  în  ţara  Făgăraşului, 
unde  trăia  pe  atunci;  iară  neadormitul  nostru  arhiereu  Andreiu  a  îmbrăţişat 
această  idee  cu  toată  căldura,  a  iniţiat  toţi  paşii  pentru  întruparea  ei, 
suflând  din  duhul  său  cel  dătător  de  viaţă  în  toată  mişcarea  pornită  în 
jurul  întemeierii  «Asociaţiunii»  de  azi. 

Aflându-ne  în  pragul  centenarului  lui  Şaguna,  a  cărui  prăznuire  se 
începe  zilele  viitoare,  îndatoraţi  trebue  să  ne  simţim  mai  ales  noi  —  adânc 
recunoscătorii  slugitori  ai  bisericei  —  a  scoate  în  deosebi  acuma  la  iveală 
fie  şi  numai  în  treacăt,  momentele  mai  însemnate  din  jurul  întemeierii 
acestui  aşezământ;  arătând  cum  cei  180  fruntaşi  Români  —  cari  au  iscălit 

rugarea  lor  dela  10  Mai  1860  cătră  locotenenta  cesaro  regească  din  Sibiiu, 
pentru  a  se  încuviinţa  ţinerea  unei  consfătuiri  prealabile  în  scopul  înfiinţării 
Asociaţiunii  —  au  cerut,  ca  să  trimită  răspunsul  episcopului  Şagutia,  con¬ 
vinşi  fiind  toţi  de  puterea  creatoare,  ce  zace  în  manile  acestui  rar  bărbat. 

Şaguna  —  primind  răspunsul  —  a  lucrat  proiectul  prealabil  de  statute 
şi  la  6  Decemvrie  1860  la  transpus  pe  calea  aceleaşi  locotenenţe  ardelene 
la  Coroană,  spre  cuvenita  ei  orientare  asupra  scopului  urmărit. 

Şaguna  este  acela,  carele  în  toamna  anului  1860,  reîntorcându-se 
acasă  dela  Viena,  ne  spune  că  s’a  informat  «pe  cale  privată  despre  modul, 
carele  să  ne  înlesnească  ajungerea  scopului  la  înfiinţânda  Asociaţiune,  ce 
aşa  cu  sete  mare  o  dorim». 

Şaguna  a  convocat,  deschis  şi  condus  în  9,21  Martie  1861  conferenţa 
pentru  facerea  pregătirilor  şi  statorirea  definitivă  a  statutelor.  Conferenţa 
s'a  ţinut  în  casele  Seminarului  de  atunci.  Întreg  statul  major  a  lui  Şaguna 
era  în  jurul  lui  la  acea  conferenţa.  Şaguna  cu  acel  prilej  a  binecuvântat 
cu  mâna  sa  norocoasă  primul  început,  zicând:  «din  parte-mi  mă  oblig  că 
voiu  sprijini  scopul  Asociaţiunii  noastre,  încât  va  sta  în  puterile  mele,  căci 
acî  voiu  fi  norocos  a  auzi  sunetele  cele  dulci  ale  limbei  mele  materne, 
care  la  streini  nu  s’au  învrednicit  de  atenţiune,  însă  acelea  cu  atât  mai 
scumpe  sunt  inimei  mele». 

De  aceea  nemuritorul  George  Bariţiu  mulţumeşte  lui  Şaguna  «pentru 
ostenelele  şi  sacrificiile,  ce  a  binevoit,  precum  în  nenumărate  alte  cazuri, 
aşa  şi  cu  ocaziutiea  aceasta  a  le  aduce  în  cauza  naţiunii;  şi  îl  roagă  să 
primească  şi  mai  departe  purtarea  treburilor  în  privinţa  Asociaţiunii  cestio- 
nate  până  la  deplina  înfiinţare  . . .» 

Şaguna  a  trimis  proiectul  definitiv  de  statute,  cerând  aprobarea.  El 
a  convocat  şi  condus  adunarea  de  inaugurare  şi  constituire  a  «Asocia¬ 
ţiunii»  din  23  Octomvrie  (4  Noemvrie)  1861,  carea  s’a  ţinut  tot  în  casele 
Seminarului. 

Şaguna  a  fost  ales  întâiul  ei  preşedinte,  în  care  calitate  a  funcţionat 
mai  mulţi  ani,  învingând  greutăţile  începutului  şi  pornind  mersul  normal 
al  afacerilor. 

Tot  Şaguna  a  pus  la  dispoziţia  Asociaţiunii  întâiul  local  pentru  birou: 
cancelarie,  arhiv  şi  bibliotecă,  adaptând  anume  o  odae  a  Seminarului  său 
eparhial  spre  scopul  acesta,  ca  astfel  neîntrerupt  să  aibă  sub  aripile  sale 
ocrotitoare-  noul  aşăzământ. 

Şaguna  a  fost  acela,  care  s’a  despărţit  de  fruntaşii,  can  au  luat  parte 
la  inaugurare,  cu  cuvintele  calde  şi  pline  de  înţeles:  «să  ne  reîntâlnim  La 
masa  mamei  noastre  comune;  să  ne  îndulcim  de  limba,  naţionalitatea  şi 
de  toate  câte  sunt  ale  Românului.  Luaţi  sama,  în  ce  momente  şi  în  care 
epocă  vieţuim.  Popoarele  mai  ’nainte  au  putut  trăi  fără  literatură;  iară 
astăzi  aşa  ceva  este  curat  peste  putinţă ;  ...  să  nu  uităm  că  puterea  minţii 
şi  a  geniului,  ştiinţele  şi  artele  simt,  cari  în  zilele  noastre  dau  popoarelor 
tăria  şi  le  asigură  viitorul». 

Pentru  aceste  merite  ale  lui  Şaguna,  înffăcăratul  Român  Tim.  Ciparia 
încheie  constituanta  cu  o  caldă  muiţămită  la  adresa  lui  Şaguna,  invitând 
pe  toţi,  să  dorească  « acelui  mare  bărbat  al  naţiunii,  —  carele  dela  început 
cu  căldură  a  cuprins  la  sinu-şi  şi  fără  preget  a  condus  până  în  momentul 
de  acum  idea  acestei  Asociaţiuni,  —  din  inimă  călduroasă,  cu  sinceritate 
nefăţărită  şi  cu  resunet  străbătător,  ca  cel  ce  l-a  înălţat  la  această  mare 
treaptă,  să-i  insufle  purtare  de  grijă  părintească,  pentru  naţiunea  română, 
nunumai  în  cele  sfinte  şi  dzeeşti,  ci  şi  în  cele  ce  se  ţin  de  bunăstarea  unui 
popor  demn  de  o  soartă  mai  bună...  în  fine  îl  roagă,  să  binevoiască  a 
cuprinde  şi  a  adăposti,  a  ajuta  şi  a  sprijini  această  tinără  societate,  pe 
care  o  a  iubit  şi  o  a  ocrotit  dcla  leagăn  până  în  momentul  de  iaţă,  când 
trece  in  realitate». 

Iubiţi  ascultătorii 

Eu  cred,  că  şi  numai  din  înşirarea  acestor  momente  v’aţi  ales  toţi 
cu  convingerea,  că  marele  nostru  arhiereu  Andreiu  este  şi  adevăratul  înte¬ 
meietor  al  Asociaţiunii  de  azi. 

Am  constatat  acest  adevăr,  deoparte  condus  de  sf.  datorinţă  de  a  vă 
învita  pe  toţi,  cei  întruniţi  la  adunarea  generală  a  Asociaţiunii  din  1909, 
ca  să  acoperim  şi  pe  calea  aceasta  şi  dela  acest  loc  sfânt  cu  o  floare  de 
adâncă  recunoştinţă  memoria  marelui  bărbat  al  bisericei  şi  neamului ; 
iară  de  altă  parte  am  voit  să  reînviez  —  nu  cu  glasul  meu  debil  —  ci 
prin  însăşi  cuvintele  calde  ale  lui  Şaguna,  venite  din  altă  lume,  interesul 
pentru  Asoeîaţiune  şi  pentru  cultura  noastră  naţională;  căci  ce  poate  fi 
pentru  noi  azi  mai  convingător,  decât  reaprinderea  unor  sch iutei  din 
mintea  luminată  a  lui  Şaguna,  şi  ce  poate  fi  mai  mişcător  decât  atingerea 
razelor  calde  din  sufletul  lui  dătător  de  viaţă? 

* 

Paşii  lui  Şaguna  au  fost  în  privinţa  aceasta  însoţiţi  de  sprijinul  pu¬ 
ternic  şi  unanim  al  tuturor  fruntaşilor  Români,  fără  deosebire  de  confe¬ 
siune,  şi  îndeosebi  de  ajutorul  valoros  al  metropolitului  Iosif  Sterca  Şuluţ 
dela  Blaj. 

Sub  impresiunea  frumosului  avânt  şi  a  puternicei  solidarităţi,  manifes¬ 
tate  de  toţi  Românii,  mulţi  fruntaşi  şi-au  zis  atunci  cu  evang.  Mateiu :  «Poporul 
(nostru)  cel  ce  şedea  în  întunerec  a  văzut  lumină  mare,  şi  celor  din  în- 
tunerec  şi  din  umbra  morţii  le-a  răsărit  lumină»,  spre  mântuirea  lor. 

Această  lumină  —  credeau  ei  —  s’a  aprins  poporului  nostru  prin 
noua  «Asociaţiune». 

Dacă  aruncăm  o  privire  peste  trecutul  ci  de  40  ani,  trebue  cu  plă¬ 
cere  să  constatăm,  că  «Asociaţiunea»  a  făcut  multe  lucruri  bune  şi  de 
folos.  A  adunat  documente  privitoare  la  trecutul  nostru;  a  publicat  re¬ 
viste;  a  tipărit  cărţi  ştiinţifice  şi  poporale;  a  întemeiat  o  şcoală  civilă  de 
fete,  de  mare  folos  pentru  clasa  noastră  inteligentă;  a  împărţit  ajutoare  la 
tineri  de  bune  speranţe;  a  făcut  începutul  unui  muzeu  naţional;  a  înte¬ 
meiat  biblioteci  poporale  în  o  mulţime  de  comune;  a  început  mai  ales 

în  anii  din  urmă  a  străbate  mai  adânc  în  masele  mari  ale  poporului 
nostru,  sădind  sămânţa  unei  culturi  temeinice  şi  sănătoase. 

Cu  toate  acestea  sub  raportul  uriaşelor  noastre  trebuinţe  e  prea  puţin 

rezultatul,  la  care  am  putut  ajunge  în  curs  de  40  ani. 

* 

Cauza  principală  este  a  se  căută  fără  îndoială  in  puţinul  sprijin  moral 
şi  material  al  marelui  public  romanesc. 

Focul  primului  entuziasm  s’a  domolit;  interesul  multora  s’a  răcit.  în¬ 
demnul  marelui  Andreiu  din  cuvintele:  « Să  ne  întâlnim  la  marna  noastră 
comună»  l-au  uitat  tocmai  aceia,  cari  aveau  datorinţa  a  sta  în  frunte  şi  a 
ne  încuraja  cu  înfăţişarea  lor. 

Avem  —  nu-i  vorbă  —  şi  azi  bărbaţi  aleşi,  cari  cu  desinteres  mun¬ 
cesc  pe  terenul  culturei  noastre  naţionale ;  dar  pe  aceştia  « puţini  buni», 
pare  că  îi  întâlnim  pretutindenea,  atât  la  muncă  spirituală,  cât  şi  ia  jertfele 
materiale,  ce  ni-se  cer  pentru  scopurile  ideale  ale  poporului. 

Afară  de  aceşti  «puţini  buni»  însă,  mai  există  durere  mulţi  bărbaţi  români, 
cari  dela  popor  şi-au  câştigat  în  timp  relativ  scurt  zeci  de  mii  avere,  şi 
în  schimb  nu  dau  nimic  pentru  înaintarea  lui,  sau  apoi — când  la  500  ani 
se  zideşte  o  asemenea  catedrală,  ca  cea  de  faţă — barometrul  însufleţirii  lor 
naţionale  se  ridică  cel  mult  până  la  20 — 30  cor.  încolo  însă  nu  se  lipsesc 
de  nici  o  plăcere  uşoară,  oricât  ar  fi  de  costisitoare. 

O  asemenea  nepăsare  faţă  de  aşezămintele,  dela  cari  atârnă  viitorul 
nostru,  nu  mai  poate  fi  tolerată.  Cercurile  noastre  conducătoare  trebue 
să  tindă  spre  maturitatea  de  a  şti  face  seîecţiunea  cuvenită  între  oameni, 
dacă  vrem  un  progres  mai  vădit. 

Un  înţelept  neamţ  din  zilele  noastre meditând  asupra  stării  nea¬ 
mului  său,  constată  durerosul  adevăr:  «In  Germania  poţi  fi  foarte  bogat, 
incult,  poţi  să  nu  fi  dispus  la  nici  o  jertfă  pentru  vre-un  scop  cultural, 
fără  ca  să  te  expui  dispreţului  obştesc.  Acest  nou  soiu  de  bogăţie  a  aşezat 
vieaţa  socială  pe  o  bază  curat  materială  şi  a  prefăcut-o  întrun  blăstăm 
pentru  ceice  nu  pot  scăpa  de  înrâurirea  ei;>. 

O  asemenea  concepţie  revarsă  mult  rău  în  vieaţa  socială  a  oricărui 
popor.  Şi  dacă  un  neamţ  cu  f>0  milioane  de  suflete,  cu  cultură  de  vea¬ 
curi,  cu  averi  mari  la  spate,  vorbeşte  aşa,  cum  să  vorbim  noi,  fiii  unui 
popor  mie  şi  în  toate  privinţele  înapoiat,  mai  ales  că  şi  noi  zilnic  putem  vedea 
cum  oameni  fără  nici  o  vrednicie,  cari  n’au  jertfit  nimic,  nici  muncă  spi¬ 
rituală  nici  alt  sacrificiu  de  samă,  pentru  un  scop  ideal,  se  ridică  sus  pe 
scara  ierarchică  a  vieţii  noastre  sociale,  unde  produc  mai  mult  rău,  ca  şi 
dacă  n’ar  îi  de  loc. 

Asemenea  tipuri  găsim  multe  în  clasele  de  sus;  iară  cele  de  mijloc 
au  acceptat  mai  ales  la  noi  Românii  de  dincoace  de  Carpaţi,  un  rău  obiceiu 
străin, învăţul  chefurilor  fără  saţ.  Este  general  şi  tipic  cazul  următor:  E  de 

1  Alfred  Lichtwark,  directorul  halei  de  arte  din  Hambnrg  în  cartea  sa  «Der  Deu¬ 
tsche  der  Zukunît». 


27' 


-  408 


pilda  târg  de  săptămână  în  oarecare  orăşel  de  provincie.  Amurgul  îşi  întinde 
umbrele  sale  peste  şatrele  despoiate  de  cumpărători.  Târgoveţii  cu  paşi 
repezi  au  plecat  spre  satele  lor.  Numai  dinaintea  restaurantului  cutare 
aşteaptă  de  ciasuri  2—3  trăsuri  nemişcate,  pentrucă  proprietarii  lor:  dascăli, 
notari,  negustori,  ba  durere  chiar  şi  preoţi,  încă  n'au  fost  în  stare  a  goli 
până  în  fund  vinul  din  buticica  cârcimarului ;  încât  până  şi  la  încălecare, 
noaptea  târziu,  au  trebuit  să  mai  golească  în  uiiţă  câte  un  păhar  două  de  vin. 

Pentru  asemenea  iucruri  sunt  bani;  iară  «A  sociali  unea?  după  40  ani 
de  existenţă  abia  are  din  trei  milioane  de  Români  1Q03  membri. 

* 

Această  ruşine  nu  se  mai  poate  ascunde.  Ea  trebue  recunoscută. 

Aşa  nu  mai  merge.  Dacă  ne  iubim  sincer,  trebue  toţi  să-şi  arete  în¬ 
sufleţirea  nu  cu  gura,  ci  cu  fapta.  Când  dulcea  noastră  limbă  este  strâm- 
torată,  nu-i  iertat  nimănui  să  stee  nepăsător,  ci  toţi  sunt  datori  a  sări  cu 
ce  pot  în  ajutorul  aşezămintelor  chemate  a  o  cultiva,  căci  ea  e  o  mare 
comoară  a  neamului. 

înflăcăratul  T.  Cipariu  pare  că  ne  şopteşte  din  mormântul  său  cu¬ 
vintele  de  încurajare,  cu  cari  sa  încheiat  Constituanta  «Asociaţiunii». 

...«un  tesaur  nepreţuit...  un  iesaur  născut  cu  noi  dela  ţiţele  maicei 
noastre,  dulce  ca  sărutările  măicuţelor,  când  ne  aplecau  la  sinul  lor,  tesaur 
mai  scump  decât  vieaţa,  tesaur  —  cave  de...  l-am  perde,  de  vom  suferi 
vre-odată,  ca  cineva  cu  puterea,  au  cu  înşălăciunea,  au  cu  momele,  să  ni-1 
răpiascâ  din  manile  noastre,  —  atunci  mai  bine,  mai  bine  să  ne  înghită 
pământul  de  vii ;  să  ne  adunăm  la  părinţii  noştri  cu  acea  mângăere,  că 
nu  am  tradat  cea  mai  scumpă  ereditate,  fără  de  care  nu  am  fi  demni  a 
ne  numi  fiii  lor:  limba  românească». 

Aşa  trebue  să  judece  astăzi  toţi,  oricare  ar  fi  poziţia  lor,  oricare  ar 
fi  viitorul,  ce-i  aşteaptă,  şi  oricari  ar  fi  săgeţile,  ce  se  pot  îndrepta  în- 
potriva  lor. 

Trebue  deci  toţi  —  fără  deosebire —  să  ascultăm  în  această  privinţă 
de  îndemnul  apostolului  lacob,  care  ne  zice:  «Fiţi  făptuitorii  cuvântului, 
iară  nu  numai  ascultătorii  Iui,  amăgindu-vâ  pe  voi  înşi-vă».  (I.  22). 

Câmpul  e  întins  şi  lat;  ogorul  încă-i  înţelenit;  munca  ce  se  cere  e 
grea.  Deci  toţi  trebue  să  între  în  şirul  celor  ce  jertfesc  ori  muncesc 
pentru  cultura  naţională,  întemeiată  pe  tradiţiile  puternice  ale  vieţii  noastre 
creştineşti  şi  ale  literaturii  bisericeşti,  precum  şi  pe  izvorul  cel  nesecat  al 
literaturii  poporale. 

Viitorul  fiecărui  popor  zace  în  propriile  sale  rădăcini;  deci  spre  a 
întări  aceste  rădăcini  trebue  să  ne  coborîm  toţi,  în  masele  mari  ale  popo¬ 
rului  şi  —  conform  programului  statorit  pentru  Âsociaţiune  de  însuş  Şaguna 
«să  deşteptăm  prin  mijloace  naţionale  facultăţile,  va  să  zică,  cugetările  cele 
senine  şi  serioase  în  poporul  nostru,  ca  să  cunoască  fiinţa  sa  şi  destinaţia 
sa,  şi  să  o  ştie  întrebuinţa  spre  tot  binele,  precum  şi  alte  naţii  fac  astăzi 
aceasta  şi  precum  este  spiritul  cei  civilizator  al  veacului?. 

Căci  nefăcând  aceasta  —  va  trebui  cu  durere  să  aplicăm  şi  în  viitoa¬ 
rele  manifestaţiuni  ale  vieţii  publice  din  această  ţară  Ia  cea  mai  mare  parte 
a  poporului  nostru  cuvintele  prorocului  Osia:  «Tace  poporul,  căci  n’arc 
ştiinţă»,  (IV — 6)  adecă  n'are  cultura  de  lipsă;  doarme.  înţeleptul  bărbat 
de  stat  ungar  Franc.  Deăk  a  zis  odată:  «In  timpul  nostru  numai  acea 
naţie  are  viitor  politic  sigur,  care  se  nizueşte  serios  a  se  ridica  la  nivelul 
culturii  generale,  şi  a  înainta  mereu  pe  acest  nivel». 

Deci  «minte,  minte,  (adecă  cultură)  mărită  naţie  română,  dacă  vreai 

să  te  ridici  din  somnul  cel  de  moarte  la  un  viitor  mai  bun  î 

* 

Cu  acestea  încheind  rog  pe  Părintele  cel  ceresc,  cela  ce  a  trimis  pe  prea 
sf.  său  duh  preste  apostoli,  dându-le  putinţa  a  învăţa  pe  fiecare  popor  în 
limba  sa  proprie,  ca  să  binecuvinteze  toate  aşezămiutele  noastre  culturale 
şi  îndeosebi  «Asociaţiunea  pentru  literatura  română  şi  cultura  poporului 
român»,  care  azi  şi  mâne  îşi  ţine  în  oraşul  nostru  adunarea  sa  generală,  precum 
şi  pe  toţi  bărbaţii,  cari  muncesc  ori  jertfesc  pentru  cultura  noastră  naţi¬ 
onală,  singurul  mijloc,  ce  —  pe  acest  pământ  —  ne  poate  trece  la  limanul 
dc  mântuire,  spre  care  de  atâta  vreme  nizuim.  Amin. 

ŞAGUNA  ŞI  CÂNTAREA  BISERICEASCĂ. 

I. 

Unul  dintre  mijloacele  de  căpetenie,  prin  cari  se  poate  de¬ 
ştepta,  susţinea  şi  cultiva  sentimentul  religios  mai  cu  samă  în 
masele  poporului,  este  cântarea  bisericească,  şi  aceasta  pentru 
influinţele  de  tot  felul  ce  a  avut  şi  are  asupra  dispoziţiilor  su¬ 
fleteşti  ale  omului.  Aceste  influinţe,  din  punct  de  vedere  psiho¬ 
logic  pot  să  fie:  estetice,  patetice  şi  sociale. 

a)  Inriurinţa  estetică  produce  plăcere  şi  ne  pune  în  poziţia 
de  a  putea  gusta  frumseţa  cântării.  Ea  se  naşte  din  apercipiarea 
tonurilor  nu  ca  ceva  singuratic  şi  fragmentar,  ci  ca  un  întreg  ar¬ 
monic.  Căci,  deşi  cântarea  ni-se  prezintă  totdeuna  ca  un  şir  de 
tonuri  singuratice,  ele  însă,  în  totalitatea  lor,  trebue  să  provoace 
în  ascultător  tocmai  acele  înlănţuiri  de  sentimente,  cari  se  petrec 
şi  în  sufletul  cântăreţului  iscusit;  altcum  ne  lasă  reci.  Aşa  singu¬ 
raticele  tonuri,  fiind  numai  părţi  ale  unui  întreg,  raporturile  dintre 
dânsele  produc  plăcere  în  gustarea  frumosului.  Cu  alte  vorbe: 
tonurile  obiective  devin  informaţiuni  subiective  însoţite  de  jude¬ 
cata  estetică  sub  forma  sentimentului. 

b)  Sub  înritirinţa  patetică  tonurile  nu  rămân  simple  informaţii, 
cari,  trecând  pe  dinaintea  sufletului  nostru,  nu  iasă  altă  urmă 

decât  plăcerea  momentului  provenită  din  armonie,  ci  aici  sufletul 
şi  inima  ascultătorului  sunt  cuprinse  dc  dânsele,  întreg  omul  este 
transpus  într’o  stare  nouă  specifică,  numită  dispoziţie.  Numai  pe 
temeiul  acestui  proces  se  poate  explică  şi  înţelege  faptul,  că  au¬ 
zind  o  muzică  ori  o  cântare  plăcută,  suntem  scoşi  din  dispoziţia 
ce  ne  stăpânea  mai  nainte.  Să  gândim  numai  Ia  înriurinţa  ce 
exerciază  muzica  asupra  oştenilor. 

Despre  Orfeu  spune  mitologia,  că  prin  cântecele  sale  a  transpus 
în  stare  de  uitare  întreg  infernul,  încât  a  putut  să-şi  scoată  de 
acolo  pe  soţia  sa.  Ba  chiar  animalele  sălbatice  se  îmblânzesc 
sub  înriurinţa  muzicei.  Cicero  în  oraţiunea  pro  Archia  scrie: 
Saxa  el  solitudines  voci  respondent ,  bestiae  saepe  immanes  cantu 
flectuntur  atque  consisiunt;  nos  instituti  rebus  optimis  nou  poe- 
tarum  voce  moveamur?  în  acest  fapt  psihologic  îşi  află  explicarea 
imaginaţia  despre  cântecul  zinelor  şi  al  sirenelor,  laudele  cu  cari 
grămădeşte  lumea  pe  poeţii  şi  cântăreţii  de  renume; 

c)  cântecul  dela  firea  sa  este  destinat  de  a  ne  înveseli  în 
mijlocul  plăcerilor,  de  a  ne  mângâia  când  suntem  cuprinşi  de  du¬ 
rere,  de  nenorociri,  uşurându-ne  greutăţile  vieţii.  Nu  este  vre-o 
mişcare  a  inimei,  pe  care  cântecul  să  nu  o  înalţă  sau  să  nu  o 
domolească.  Câte  suveniri  nu  ne  sunt  păstrate  prin  cânt?  Câte 
cunoştinţe  şi  legături  nu  se  fac  prin  cântece?  Dar  şi  câte  nefe¬ 
riciri  nu  provin  de  aici  la  oameni  nechibzuiţi.  Nu  este  act  fa¬ 
miliar  de  oarecare  însemnătate;  nu  este  petrecere  socială;  nu  este 
ceremonie  religioasă,  bisericească  ori  lumească,  de  laudă,  de  bu¬ 
curie  ori  de  jale;  nu  este  ceremonie  şcolară,  care  să  nu  fie  in¬ 
trodusă,  însoţită  şi  încheiată  cu  cântări.  Cântăm  când  suntem 
cu  amicii  noştri,  cântăm  la  laudele  dumnezeeşti,  la  mese,  la  nunţi, 
la  triumfuri.  Cântă  călătorul  in  drumul  său,  ţăranul  în  câmpie, 
păstorul  lângă  turmă,  lucrătorul  în  camera  sa,  avutul  spre  a-şi 
delătura  monotonia  vieţii,  săracul  spre  a  uita  de  năcazurile  şi 
grijile  aceleia,  între  cântece  dulci  de  leagăn  ale  maicii  noastre 
ne  naştetn  şi  creştem,  între  cântece  evlavioase  ne  formăm  dis¬ 
poziţia  religioasă  şi  cu  cântece  de  jale  ale  înmormântării  eşim 
din  lumea  aceasta.  Şi  oare  pentruce?  Pentruca  tuturor  actelor 
să  se  dee  însemnătate  şi  splendoare,  fie  prin  delăturarea  mono¬ 
toniei,  fie  prin  producerea  de  noue  dispoziţii,  fie  în  fine  pentru 
atragerea  şi  susţinerea  atenţiunii.  Astfel  cântecul  devine  compa- 


nionul  nedespărţit  al  nostru  dela  leagăn  până  la  mormânt.  Prin 
urmare  să  nu  ne  mirăm  dacă  vedem  cât  de  mult  ţine  poporul 
la  cântece  de  tot  felul,  la  persoanele  cu  glas  frumos  şi  la  cei 
cari  execută  cântecele  cu  sentiment  şi  acurateţă. 

II. 

Cântarea  în  biserica  creştină  este  obicinuită  chiar  din  tim¬ 
purile  apostolilor,  recomandându-se  creştinilor  să  petreacă  în  tim¬ 
purile  de  serviciu  în  psalmi  şi  în  cântări  duhovniceşti.  Dar  în 
timpurile  primitive  cântarea  bisericească  se  arată  mai  mult  ca  o 
imitaţie  a  cântării  judaice:  simplă,  plană,  fără  întorsături  şi  aproape 
de  cetire.  Aceasta  s’a  urmat  până  prin  veacul  al  7-lea.  Cam 
de  atunci  începând,  sub  influinţa  muzicei  greceşti  care  avea  multe 
nuanţe,  s’a  admis  şi  în  biserică  modurile  greceşti  de  cântare  după 
forme  tipice,  —  numite  glasuri  şi  tropare. 

Urmărind  cu  atenţiune  desvoltarea  cântării  bisericeşti,  dar 
mai  cu  samă  modul  de  executare  a  aceleia  în  ceeace  priveşte 
melodia,  următoarele  forme  ne  prezintă  istoria: 

a)  forma  sinfonicâ,  care  constă  în  aceea  că  atât  textul  cât 
şi  melodia  erau  cântate  de  întreg  publicul  adunat  în  biserică  în- 
tr’un  glas.  Aceasta  se  pare  a  fi  fost  forma  cea  mai  veche,  chiar 
de  pe  timpul  Mântuitorului  şi  a  Apostolilor.  Dovadă  avem  despre 
aceasta  la  Sf.  foan  Gură  de  aur,  care  în  omilia  asupra  psalm.  145 
astfel  se  exprimă:  « Bărbaţii  şi  femeile,  tinerii  şi  bătrânii  sunt  des¬ 
părţiţi  în  biserică  după  sex  şi  vârstă,  nu  însă  şi  relativ  la  cân¬ 
tare,  deoarece  acelaş  glas  şi  acelaş  spirit  pe  toţi  i-au  unit  întdo 
melodie ». 

b)  alăturea  cu  aceasta  întimpinăm  o  altă  formă,  care  constă 
în  aceea,  că  credincioşii  se  grupau  în  două  coruri  sau  strane, 
cântând  alternativ.  Această  formă  se  numeşte  antifonică  şi  după 
mărturia  istoricului  Socrat  să  fi  fost  introdusă  de  cătră  S.  Ignatie 
episcopul  Antiohiei  încă  de  prin  veacul  al  doilea; 

c)  în  sfârşit  a  treia  formă  este  cea  numită  hipofonicd.  Vă- 
zându-se,  că  nu  toţi  pot  cânta  la  fel  şi  că  nu  toţi  pot  avea  la 
îndemână  textul  şi  să  stăpânească  melodia;  ba  că  în  acel  ame¬ 
stec  de  vederi  şi  de  credinţe,  uşor  puteau  să  se  furişeze  cu  şti¬ 
inţa  ori  cu  neştiinţa,  greşeli  păgubitoare  unităţii  credinţei  creştine: 
aşa  sinodul  din  Laodicea  a  hotărît  ca  în  biserică  să  se  institue 

aşa  numiţii  psalţi  sau  cunoscători  de  cântare  şi  de  melodii,  cari 
apoi  vor  avea  să  cânte  înainte,  iar  poporul  după  ei.  Aşa  s’a  dat 
naştere  şi  s’au  introdus  refrenurile  sau  unele  repeţiri  de  încheiere 
a  textului  şi  de  responsorii.  E  foarte  veche  şi  această  formă  şi 
despre  aplicarea  ei  ne  dă  mărturie  S.  Atanasie,  care  simţind  că 
arianii  voiesc  a-1  ataca  în  biserică,  a  lăsat  cântăreţului  ca  să  în¬ 
ceapă  un  psalm  al  Iui  David,  iar  poporul  să  răspundă  după  fie¬ 
care  vers  cuvintele:  «Că  în  veac  este  mila  lui»,  lată  originea 
polieleului. 

Aceste  trei  forme  se  află  în  întrebuinţare  până  în  ziua  de 
astăzi.  S’a  cerut  însă  şi  se  cere  o  voce  sonoră,  curată  şi  o  exe¬ 
cutare  curată  după  melodiile  tipice  cu  observarea  accentului,  a 
prozodiei  şi  a  interpuncţiunei  în  limbă.  Biserica  ortodoxă  nici¬ 
când  n’a  admis  cântarea  sau  muzica  instrumentală,  pe  deoparte 
ca  să  nu  apară  că  introduce  practica  Iudeilor  în  biserică,  iar  de 
alta  pentrucă  avea  convingerea  că  instrumentele,  pe  lângă  toată 
perfecţiunea,  totuş  nu  pot  înlocui  pe  deplin  vocea  naturală  a 
omului. 

IU. 

Şaguna  le  ştia  şi  cunoştea  toate  acestea.  Mai  mult.  Era  pă¬ 
truns  de  însemnătatea  şi  de  înriurinţa  ce  poate  avea  cântarea  bi¬ 
sericească  executată  în  spiritul  bisericei  ortodoxe,  cu  consecvenţă 
şi  cu  acurateţa  observării  melodiilor  tipice,  precum  şi  cu  obser¬ 
varea  tuturor  cerinţelor  eufonice  (bună  sonanţă)  ale  limbei;  ba 
se  părea  că  era  chiar  pedant  întru  observarea  acestor  cerinţe  ale 
cântării.  Pentru  ilustrarea  acestui  fapt,  îmi  permit  să  aduc  aici 
doue  episode  din  timpul  din  urmă  a  vieţii  sale. 

Eram  prin  anii  1871 — 1874  cleric  în  seminarul  arhidiecezei 
noastre  gr.-or.  din  Sibiiu,  astăzi  «Seminarul  Andreian*.  Fără  avere, 
fără  protecţii,  dar  dăruit  dela  Dumnezeu  cu  un  glas  de  cântare  destul 
de  bun,  căutam  să  mă  arăt  şi  eu  cu  ce  aveam.  Era  iarna  anului 
1872,  în  ajunul  Crăciunului.  în  biserica  din  cetate,  care  făcea 
serviciul  de  catedrală,  la  vecernea  din  acea  zi  eram  consignaţi 
pentru  strane  aproape  toţi  dintre  cei  buni  cântăreţi.  Şi  ne  dam 
nizuijiţa  să  cântăm  întru  toate  ca  de  sărbătoare.  Şaguna  şedea 
în  scaunul  său  arhieresc  şi  oricum  cântam,  acum  unul,  acum  altul, 
nu-i  convenea.  Atunci  se  dă  jos  din  scaunul  său,  vine  în  strană 
şi  începe  a  cânta  stilurile  praznicului.  Cântă  una,  cântă  două. 

Poate  că,  sub  raportul  volumului  de  voce,  n'a  cântat  mai  bine 
ca  noi,  dar  cu  toate  acestea  asupra  mea  a  făcut  impresia,  că  acel 
providenţial  bărbat,  acea  figură  impozantă,  acel  mare  arhiereu, 
Şaguna,  pe  care-1  preocupa  atâtea  afaceri  mari  ale  bisericii  şi 
neamului,  în  acel  moment  cu  vocea-i  bătrână,  slăbită  şi  înăduşită 
încâtva  de  grăsimea  ce-1  cuprinsese,  ne-a  dat  o  pildă  vie  de  exe¬ 
cutare  a  cântărilor  bisericeşti  în  spiritul  bisericei  ortodoxe,  de  o 
cântare  recitativă  şi  totuş  nu  grăbită,  de  o  cântare  pedant  acu¬ 
rată  în  ceeace  priveşte  melodia,  prozodia,  accentul  şi  interpunc- 
ţiunea,  pentruca  să  nu  se  conturbe  înţelesul.  Şi  cu  acel  moment 
nu  l-am  uitat  până  în  ziua  de  azi.  După  acestea  s’a  aşezat  în 
scaunul  său  şi  n’a  mai  făcut  nici  o  observare  până  la  sfârşit.  La 
încheiere,  se  înţelege  că  trebuia  să  cântăm  cum  spunea  la  mineiu. 
Noi  însă  după  sugerarea  unui  dignitar  bisericesc,  care  încă  eră 
prezent  şi  aproape  de  noi,  am  cântat  o  altă  cântare,  care  nu  s’a 
potrivit.  Şaguna  se  închină  la  icoană  şi  plecând,  se  opreşte  în 
mijlocul  bisericei.  Toţi  se  adună  împrejurul  său.  «N’aţi  cântat 
bine  de  încheiere,  cine  v’a  zis  să  cântaţi  aceea»;  aflând  cine  era, 
îi  zice  să  aducă  cartea.  Deschide  şi-i  arată  să  cetească.  Cetea, 
dar  cetea  în  taină  «Nu»,  îi  zice,  «ceteşte  cu  glas  înalt  ca  să  vadă 
şi  aceştia,  care  dintre  noi  e  mai  luminat  în  ale  tipicului».  Fireşte 
Şaguna  avea  dreptate,  căci  doară  prelucrase  singur  mineele.  Atunci 
plecând  plin  de  satisfacţie  repetă  vorbele:  «fireşte,  fireşte  că  doară 
eu  cu  acestea  m’am  pomenit». 

Când  să  iasă  din  biserică  venea  şi  profesorul  de  cântarea 
bisericească,  care,  preot  fiind,  era  dispus  să  facă  unele  servicii 
în  biserica  parohiei  din  Iosefstadt  şi  se  grăbise  el,  poate  ca  să 
ajungă  şi  aici.  Era  tocmai  pe  sub  poarta  curţii  şi  observând  pe 
Şaguna,  voia  să  se  reîntoarcă.  «Vino,  vino,  fătul  meu!  Tu  înveţi 
pe  clericii  mei  a  cânta»?  «Sărut  mâna  Exelenţia  Voastră,  eu  . 
«Apoi,  fătul  meu,  mi-se  pare  că  nici  tu  nu  şti  mai  mult  ca  ei». 

Şaguna  avea  obiceiul  să-şi  facă  intrarea  în  biserică,  când 
singur  nu  slujia,  pe  la  doxologia  cea  mare.  Intr’aceeaş  iarnă, 
într’o  Duminecă  însă,  a  întârziat  puţin.  Noi  în  credinţa  că  acum 
nu  mai  vine,  începusem  să  cântăm  mai  pe  alungatele.  Slujiau  un 
preot  şi  un  diacon.  Pe  la  «Unule  născut»  Şaguna  întră  şi  ob¬ 
servând  cum  alungăm  cântarea,  după  închinare  la  icoană,  stă 
înaintea  ei  şi  face  senin  diaconului  să  tacă  puţin.  Atunci  întor- 

cându-se  cătră  strane:  «Dar  asta  e  cântare»,  zice,  «Aşa  cântaţi 
voi  sub  streaşină  rezidenţei  mele?  Apoi  oare  cum  veţi  face  sluj¬ 
bele  şi  ve-ţi  cânta  cântările  când  veţi  fi  de  capul  vostru  prin 
parohii?» 

Aşa  era  Şaguna  şi  în  aceasta  privinţă;  aşa  ştia  şi  voia  el  să 
urmărească  cu  deplin  interes  şi  atenţiune  executarea  cântărilor 
bisericeşti  şi  rituale  în  spirit  ortodox,  şi  aşa  ştia  să  combine  ri¬ 
goarea  cea  mai  mare  cu  bunăvoinţa  educativă.  Dar  e  mult  de 
atunci  şi  mi-se  pare  că  în  asemănare  cu  acele  timpuri,  fie  sub 
influinţa  artei,  fie  din  alte  cauze,  în  ceeace  priveşte  cântarea  bi¬ 
sericească,  melodia  şi  evlavia  în  executarea  aceleia,  am  cam  dat 
îndărapt.  Se  cheltuesc  sume  mari  pentru  cântarea  bisericească 
în  Seminar;  avem  o  catedrală  admirabilă,  unde  ar  trebui  să  auzim 
pe  cei  mai  de  renume  oratori  bisericeşti  şi  să  avem  plăcerea  a 
asculta  pe  cei  mai  aleşi  şi  distinşi  cantori  de  model.  Dar  fatal, 
poate  alte  nevoi  ale  timpului  nu  ne  dau  răgaz  şi  pentru  de  aceste 
îngrijiri.  Şi  ce  e  mai  trist,  este  că  în  sfera  acelei  metropolii  nu 
ni-se  potrivesc  nici  de  cum  cântările  unei  eparhii  cu  ale  celeialalte. 

In  toamna  anului  trecut,  un  preot  originar  din  arhidieceză, 
dar  acum  aplicat  în  altă  dieceză,  despre  care  se  zicea  că  e  un 
cântăreţ  de  renume,  slujia  într’o  Duminecă  singur  în  catedrala 
din  Sibiiu.  Spuneau  că  e  cântăreţ  ca  dela  operă.  Da,  am  aflat 
şi  eu  că  într’un  concert,  într’un  teatru  ar  fi  putut  face  efect;  în 
biserică  însă,  executând  cântări  după  ritul  oriental,  pe  mine  unul 
m’au  lăsat  rece.  Tot  aşa  mi-s’a  întâmplat  şi  în  anul  acesta  la 
sărbătoarea  Sfinţilor  Apostoli  Petru  şi  Pavel :  doi  preoţi  în  altar 
din  clerul  superior  într’un  izbitor  contrast;  la  apostol  un  cleric, 
despre  care  se  zicea  că  e  dintre  cei  de  frunte,  cetea  o  limbă 
neromânească,  fără  accent,  neprozodică  şi  fără  interpuncţie,  şi  tot 
aşa  ceialalţi  cântăreţi  la  strane.  Se  zicea,  pentru  scuzare  că  cle¬ 
ricii  sunt  pe  acasă.  E  bine,  dar  catedrala  trebue  să-şi  aibă  cân¬ 
tăreţii  săi  permanenţi  şi  încă  dintre  cei  mai  aleşi  şi  de  model. 

Dar  peste  toate,  ce  e  mai  fatal  este  că  într’acea  admirabilă 
catedrală,  nu  se  dă  prilejul  ca  să  se  audă  glasuri  evlavioase,  so¬ 
nore  şi  melodioase,  glasuri  cu  şcoală  în  cântarea  bisericească, 
sub  a  căror  impresie  noi  cei  din  provincie,  alergăm  cu  dor,  să 
ne  încălzim  şi  edificam.  G.  Plelosu. 

CUVÂNT  PANEGIRIC 

la  solemnitatea  centenarului  fericitului  Arhiepiscop  şi  Mitropolit 
Andreiu  baron  de  Şaguna. 

Pe  această  peatră  voiu  zidi  biserica 
mea  şi  porţile  iadului  nu  o  vor  birui 
Iubiţi  fii!  peea ■  .Mat.  16,  18. 

De  cc  flamure  despletite  îşi  bat  aripile  lungi  şi  negre ?  De  ce  clo¬ 
potele —  chemând  la  rugă  —  dau  sunete  atât  de  prelungite  şi  duioase?  — 
£  sărbătoare  mare:  împlinirea  alor  100  ani  dela  naşterea  « marelui t  Andreiu », 
odinioară  Arhiepiscop  şi  Mitropolit  al  Românilor  din  Ungaria  şi  Tran¬ 
silvania.  Şi  obştea  credincioasă  —  îmboldită  de  simţul  recunoştinţei  ce  o 
datoreşte  bărbatului  ce  îndrumări  noi  i-a  dat  în  mersul  istoric  şi  ascultând 
şi  de  glasul  Bisericei,  care  prin  rostul  Apost.  Pavel  îi  grăieşte»:  «Şi  vă 
rugăm  pe  voi  fraţilor  să  cunoaşteţi  pe  cei  ce  ostenesc  între  voi  şi  pe  mai 
marii  voştri  în  Domnul  şi  pe  cei  ce  vă  învaţă  pe  voi »  (I  Tes.  5,  12)  — 
grăbit-a  valuri-valuri  în  acest  sfânt  lăcaş,  să  dea  tributul  său  celui  cui  sfântă 
şi  dulce  memorie  îi  păstrează,  celui  ce  şi  <: lumina  carea  luminează  în 
întunerecul  sufletesc »  se  mai  numeşte.  Pietatea  şi  râvna  de  a  ne  apropia 
din  ce  în  ce  de  ideale  —  unicele  farmece  ale  vieţei  pământeşti  atât  de 
sbuciumate  —  ne-au  întrunit  în  tuimăr  aşa  de  mare  aici... 

La  sărbări  ca  cea  de  acum.  obiceiu  este  a  reîmprospăta  viaţa  şi 
plăzmuirile  persoanelor  preamărite.  Veţi  cere  şi  voi  dcla  mine,  iubiţilor, 
a  povesti  copilăria  iui  Şaguna,  a  arăta  cum  el,  care  frăit-a  până  la  anii  băr¬ 
băţiei  în  mediu  strein,  a  râvnit  totuş  la  apostolatul  neamului  şi  bisericei, 
unde  nu  câmp  cu  flori  ci  cununi  de  spini  îl  aştepta;  veţi  cere  să-i  înşir 
pe  rând  marile  făptuiri  şi  să  ridic  vălul  de  pe  ispitele,  sbuciumele,  luptele 
sufleteşti  şi  toate  peripeţiile  cc  i-au  însoţit  activitatea  mănoasă.  Timpul 
scurt  şi  cadrul  îngust  al  unei  cuvântări  bisericeşti  nu  îngădue  a  intra  în 
amănunte.  Ce  vor  şi  folosi  amănuntele?  S’au  scris  —  ales  în  timpul  din 
urmă  —  atâtea  cărţi,  în  aşa  colori  vii  şi  ispititoare  la  cetit  despre  Andreiu 
Şaguna,  că  nici  cuvântarea  mea  nu  poate  arăta  ceva  mai  bun,  mai  nou, 
mai  atrăgător.  Cetind  voi  cu  sârguinţă  cărţile  scrise,  setea  sufletească  vi 
se  va  adăpa  în  măsura  ce  o  doriţi.  în  amănunte,  cum  zic,  nu  intru,  însă 
în  clipele  ce-mi  sunt  date  a  convorbi  cu  voi,  căuta-voiu  a  vă  înălţa  pri¬ 
virile  până  la  sborul  de  vultur  al  serbătoritului  principe  bisericesc ,  ca  din 
seninătatea  ce-1  împrăjmue  în  sânul  Tatălui  ceresc,  să  dobândiţi  şi  voi 
elevaţia  sufletească,  de  care  mare  lipsă  are  omul  în  zilele  de  năcaz  şi  des- 
nădejde,  cum  sunt  cele  prin  cari  tocmai  trecem. 

—  Cu  frica  lui  Dumnezeu,  cu  credinţă  şi  dragoste  să  ne  apropiem 
de  marele  sărbătorit  şi  să  luăm  bine  aminte  graiul  ce  mai  departe  se 
desprinde ! 

Trecutul  nostru  bisericesc  nimerit  se  poate  numi  cu  Apocalipticul : 
cartea  scrisă  dinlăuntru  şi  dinafară  pecetluită  cu  şapte  peceţi  (Ap.  5,  1), 

Plămădită  în  vremi  când  barbarii  năvăliau  şi  călcau  plaiurile  strămoşilor 
«potop-potop  cu  toţii».  Biserica  n’a  avut  răgaz  a  se  întări  şi  îngrădi  cu 
aşezăminte,  cari  să  o  arate  şi  lumei  dinafară  ca  instituţie  puternică  ce 
poale  impune.  De  aceea  i-s’a  dărăpănat  firul  vieţii  mai  mult  în  întunerec 
decât  la  lumina  zilei,  de  aceea  scursu-i-s’a  viaţa  cum  se  scurge  a  jărate¬ 
cului  din  cenuşă:  o  licărire-două  din  când  în  când,  apoi  întunerec  şi  iar 
întunerec.  Cei  ce  soartea  popoarelor  o  purtau  pe  umeri,  puternicii,  cân¬ 
tând  de  nenumărate  ori  prohodul  Bisericei,  în  cărţile  lor,  afară  de  prohod, 
n’au  prea  însemnat  din  sânul  ei  alte  evenimente.  Ai  noştri,  la  rândul  lor, 
nedeprinşi  cu  rostul  slovei  încă  n’au  însemnat  nimic  sau  foarte  puţin  din 
trecut.  Aşa  se  face,  că  trecutul  e  cartea  pecetluită  cu  şapte  peceţi.  Din 
chaosul  vremii  apare  totuş  un  punct  luminos,  care  nici  puterile  iadului 
nu  l-au  putut  întuneca:  faptul,  că  Biserica  a  existat  ca  instituţie  de.  sine- 
stătătoare  —  cu  viaţă  proprie.  Funcţionarea  aşezământului  a  fost  însă 
mai  mult  automatică,  ca  roata  vremii  ce  nu  are  repaos:  se  învârte,  mereu 
se  învârte,  ori  ca  drumul  sângelui  din  corp  ce  cu  dela  sine  putere  umblă 
prin  vine,  direge  şi  întregeşte,  şi  nici  ne  dăm  seama  cum  trăim,  cum  creştem. 
Cum  a  fost  cu  putinţă  o  aşa  minune?  —  (Existenţa  bisericei  prin  veacu¬ 
rile  de  urgie  se  poate  înşira  între  minunile  mari  a  Iui  Dumnezeu).  Mi¬ 
nunea  s’a  săvârşit,  fără  îndoiala  aşa,  că  neamul  nostru  izgonit  din  toate 
poziţiile  princioa.se  desvoltărei,  dinaintea  undelor  s’a  retras  în  crepăturile 
pământului,  peşteri  şi  mai  ales  în  creerii  munţilor,  unde  ca  melcul  în  că¬ 
suţa  sa.  a  trăit  în  datinele  străbune  şi  evlavia  «molitvelnicului  şi  bucovnei», 
fără  a-i  păsa  de  criveţe.  Robit  trupeşte,  viaţa  sufletească  îi  era  poate  mai 
liniştită,  mai  strălucitoare  în  virtuţi,  ca  viaţa  palatelor  ce  înnoată  în  plăceri. 
Se  mângâia  în  năcaz  cu  mângâierea-  lui  Jov.  Urle.  turbe  apoi  furtunele! 
Istoria  bisericească  din  timpurile  aceste  arată  chipul  arborelui  retezat  de 
crengi.  Cu  cât  în  mai  multe  primăveri  se  taie  crengile,  cu  atât  prind  pu¬ 
tere  rădăcinile  şi  cu  atât  dau  din  ele  rnlădiţe  puternice  şi  tot  mai  dornice 
de  viaţă.  —  Decât  că  ce  e  «din  undă  ca  unda  piere».  Numai  operele 
naturale,  operele  lui  Dumnezeu  pot  avea  viaţă  vecinică,  iar  abnormităţile 
nu  pot  dăinui  până  la  sfârşitul  veacului.  Cine  a  văzut  priind  frunzelor 
aerul  inchis  şi  fără  lumină?  Ori  cine  va  crede  că  paserei  s’a  dat  aripi  numai 
să-şi  poală  arăta  sburdălniciile  prin  aer?  Aşa  Biserica  numai  pe  timpul 
goanelor  poate  trăi  departe  de  elementul  său:  viaţa  cetăţenească.  îndată 
ce  goanele  trec  şi  ea  trebue  să  iasă  la  lumina  ce  vivifică.  Creştinismul  — 
marca  Biserică  a  lui  Christos  —  numai  pe  timpul  goanelor,  din  cele  dintâi 
trei  veacuri,  a  stat  departe  de  viaţa  de  stat.  îndată  ce  goanele  dinafară  au 
incetat,  avântului  de  a  intra  în  viaţa  socială,  de  a  întipări  instituţiilor  de 
stat  duhul  său  —  nu  s’a  mai  putut  pune  frâu.  Da!  căci  cum  trupul  lipsă 
are  de  pâue,  trebuinţă  are  şi  sufletul  omenesc  a-şi  întrupa  ideile  —  ales 
cele  religioase  —  în  instituţii  ce  singure  dau  sbor  pornirilor  nobile.  Acest 
adevăr  îl  întăreşte  chiar  Mântuitorul  Christos  zicând:  «Nu  poate  cetatea  să 
se  ascundă  deasupra  muntelui  stând,  nici  aprind  luminarea  şi  o  pun  sub 
obroc,  ci  în  sfeşnic,  şi  luminează  tuturor  celor  din  casă  (Mat.  o,  14 — 15). 

Pentru  Biserica  noastră  ort.-română  din  patrie  «plinirea  vremii»,  de 
a-şi  croî  şi  ea  haine  sau  instituţii  ce  se  potrivesc  duhului  vremii  în  care 
trăieşte,  de  a  trăi  şi  ea  în  libertatea  ce  veacuri  dearândul  au  oftat-o  cum 
însetează  cerbul  după  apa  limpede  a  izvorului  de  munte  (Ps.  41,2)  — - 
sosit-a  abia  în  timpul  mai  nou,  când  s'a  rupt  pentru  ea  şi  popor  lanţurile 
robiei  (iobăgiei)  îndelungate  .. . 

Am  ajuns  aci,  iubiţilor,  ia  punicul  unde  înţelegem  bine  rostul  ma¬ 
relui  Andreiu  Şaguna  şi  putem  apecia  şi  cuvintele  Mântuitorului :  « Mai 
mare  proroc  între  cei  născuţi  din  muere  nu  este »  (Luca  7,28),  cari  cuvinte 
le  putem  referi  la  Şaguna  cu  acelaş  drept,  cu  care  Isus  le-a  referit  la  pro¬ 
fetul  loan,  —  Ioan  şi-a  zidit  gloria  îndemnând  la  pocăinţă  poporul  lui 
Izrail,  iar  Şaguna  străluce  ca  erou  ce  duce  ia  biruinţă  steagul  neamului  şi 
bisericei.  Unul  moare  cu  moarte  de  martir  sub  paloşul  furiei  ce  se  des- 
lănţuise  asupra-i  din  predicarea  adevărului  şi  virtuţii,  celalalt  încă  se  stânge 
ca  martir  al  neamului,  dar  înainte  de  moarte  poate  exclama  cu  satisfacţia 
ce  i-o  împrumută  conştiinţa  celui  ce  ştie,  că  nu  zadarnic  a  ostenit,  stri¬ 
gând  morţii :  «Slobozi  pe  robul  tău,  că  văzură  ochii  mei  înălţarea  ce  eu 
am  pregătit  bisericei!  mi-am  văzut  visul  cu  ochii!.:.» 

în  deobşte  se  zice,  că  Şaguna  a  crescut  mare  în  biserica  noastră 
prin  ridicarea  de  biserici,  şcoale  şi  fel  şi  fel  de  aşezăminte  umanitare, 
prin  întemeierea  de  fonduri  şi  fundaţiuiii  in  centru  şi  la  periferii,  prin 
scrierea  şi  edarea  de  cărţi  şi  alte  tipărituri  (gazete)  spre  luminarea  cle¬ 
rului,  prin  ridicarea  tipografiei  arhidiecezane,  ca  prin  operele  împrăştiate 
de  ea  să  se  reverse  lumina  peste  întreg  poporul,  prin  sprijinirea  tinerilor 
săraci  şi  talentaţi  pe  la  şcoli  înalte,  cari  să-l  ajute  în  luminarea  neamului. 
Se  laudă  luptele  ce  le-a  purtat  Şaguna;  se  laudă  idealismul  şi  jertfirea  de 
sine  a  Arhiereului  şi  se  preamăresc  iniţiativele  ce  le-a  întreprins  pe  toate 
terenele.  Adevăr!  Şaguna  cu  drept  cuvânt  putea  zice  despre  sine:  « Nu 
am  venit  să  fac  voia  mea,  ci  voia  celui  ce  tn'a  trimis  pe  mine,  a  Tatălui » 
(Ioan  6,38).  Mai  mare  zor  de  a  sluji  binelui  public  ca  la  dânsul  la  nime 
nu  s’a  văzut.  Se  poate  zice,  că  trăia  nu  atât  trupului  ci  sufletului,  cum 
iarăş  a  zis  Isus:  « Mâncarea  mea  este,  să  fac  voia  celui  ce  mia  trimis  pe 
mine,  se  săvârşesc  lucrul  luh  (loan  4,34).  Nu  era  pe  timpul  său  chestie 
bisericească,  culturală,  ba  şi  politică,  la  care  să  nu  dee  îndemn  îndrumător. 
Cei  mulţi,  să  nu  zic  toţi  trăim  şi  acum  în  cercul  ideilor  ce  însuş  Şaguna  ni  l-a 
desemnat.  Ba  cele  mai  multe,  dacă  nu  toate,  din  îndemnurile,  din  ideile 
sale  măreţe,  numai  acum  începem  a  le  pricepe  clar’,  numai  acum  admirăm 
pe  bărbatul  atât  de  prevăzător  şi  atât  de  sigur  în  concepţii.  Activitatea  sa 
pe  terenul  luptelor  a  luat  proporţii  atât  de  uriaşe,  că  —  fără  a  mări  câtuşi 
de  puţin  lucrurile  —  putem  zice,  că  fără  izbândă  nici  o  zi  nu  a  trecut 
din  toată  via,a  sa,  putem  zice",  că  talanţii  ce  i  s’au  dat  spre  păstrare  nu 
i-a  încincit  ca  sluga  din  Evangelie  (Mat.  25,16)  ci  însutit  şi  înmiit.  In  cei 

1  Deşi  de  interes  deosebit  cadrul  cuvântărei  nu  iartă  a  tracta  mai  special  chestiile 
(ca  biblioteci  parohiale,  inst.  filantropice  etc.  etc.  cu  abstracţie  dela  cele  politice).  Aut. 


vr’o  27  ani,  cât  a  petrecut  între  noi,  pe  Şaguna  nime  nu  l-a  văzut  un 
minut  lenevind.  Marea  parte  a  timpului  o  petrecea  în  călătorii  misionare 
pela  cei  tnari,  ori  în  vizitaţii  pe  Ia  fii  sufleteşti,  făcându-se  luntre  şi  punte, 
«tuturor  toate»,  cum  zice  Apostolul,  numai  să  dobândească,  să  ridice  pe 
toţi,  să  dea  avânt  naiei  cărei  aprig  cârmaciu  era.  Ne  mirăm  cum  genia¬ 
lului  bărbat  remasui-a  în  mijlocul  luptelor  destul  timp  pentru  combinări 
şi  facerea  planurilor  de  strategie  neîntrecută.  Asta  a  fost  cu  putinţă  numai 
în  urma  studiilor  neîntrerupte  şi  în  momentele  de  repaos.  Alţii  durmeau, 
a!  său  cap  nu  se  da  spre  odihnă  nopţi  întregi...  Mari  îi  sunt  făptuirile 
şi  minunate!  Ce  avem  azi,  ca  biserică,  de  al  său  nume  şe  leagă,  şi  fără 
a  fi  avut  pe  «Andreiu»  poate  nimica  am  fi. 

Şi  totuş  —  iubiţilor!  —  porecla  de  «mare»  cuvine-se  Iui  Andreiu 
Şaguna  sub  alte  puncte  de  vedere  a  gândirei  noastre  . . . 

Starea  umilită  a  bîsericei  şi  resturnările  şi  prefacerile  anilor  1848, 
din  cele  ce  v’am  descoperit  mai  sus  le  cunoaşteţi.  Lanţurile  robiei  înde¬ 
lungate  s’au  scuturat,  nu  mai  apăsau  membrele  Bîsericei,  Biserica  dela 
1848  încoace  se  putea  liber  mişca,  (ca  şi  popoarele  întinerite  prin  liber¬ 
tăţile  dobândite).  Period  mai  înălţător,  dar  şi  critic  pentru  Biserică,  ca 
acesta,  doar  nici  când  n’a  existat.  Paserea  slobozită  din  lanţul  ce  a  ţinut-o 
roabă  vreme  îndelungată,  cum  ştim,  de  bucurie  că  şi-a  dobândit  aripile, 
atât  sboară,  că  cade  obosită  şi  moare  cu  moartea  ce  şi-o  aduce  prin  ne- 
cumpăt.  La  soartea  paserei  slobozite  din  robie  putea  ajunge  Biserica,  în¬ 
dată  ce  se  făcea  abuz  cu  libertăţile  primite.  De  aceea,  chiar  în  această 
epocă  a  renaşterilor,  Biserica  avea  lipsă  de  povăţuitor  probat,  care  să-i 
dea  avânt  şi  să-i  îndrepte  şi  paşii  pe  căi  bune  şi  oable,  spre  a  nu  po¬ 
ticni.  Şi  «pronia  cerească»,  ochiul  Domnului  ce  îndreaptă  soartea  neamu¬ 
rilor,  îngrijitu-s'a  ca  chiar  în  timpul  critic  să  aibă  Biserica  aşa  principe, 
aşa  mire,  care  nu  numai  să  o  scutească  de  dezastre,  ci  să  împlinească  în 
Biserică  menirea  sublimă  de  care  grăieşte  prorocul  ce  zice:  <Şi  a  fost 
prcste  mine  mâna  Domnului  şi  m’a  scos  duhul  l  omnului  şi  tn’a  pus  în 
mijlocul  unui  câmp  şi  acela  era  plin  de  oase  de  oameni.  Şi  /n’a  purtat  pe 
mine  în  jurul  tor  şi  iată  erau  multe  foarte  pe  faţa  pământului  şi  iată 
uscate  foarte.  Şi  a  zis  cătră  mine :  Fiul  omului!  Oare  învia-vor  oasele  aceste? 
Şi  am  zis :  Doamne  Dumnezeule  Tu  ştii  o  ceste!  Şi  a  zis  cătră  mine:  Fiul 
omului,  proroceşte  spre  oasele  aceste!  şi  să  le  zici  lor-.  Oase  uscate,  as¬ 
cultaţi  cuvântul  Domnului!  Aceste  zice  Dumnezeul  oaselor  acestora-,  iată 
eu  voiţi  aduce  întru  voi  duh  de  viaţă  şi  voiu  da  peste  voi  vine  şi  voia  pune 
peste  voi  carne  şi  voiu  întinde  peste  voi  piele  şi  voiu  da  întru  voi  duhul  meu 
şi  veţi  învii  şi  veţi  cunoaşte,  că  eu  sunt  Domnul!  >'i  am  prorocit  cum 
mi-a  zis  mie  Domnul  şi  s'a  făcut  glas  când  am  prorocit  şi  iată  cutremur 
s’a  făcut  şi  s’au  apropiat  oasele,  fieştecare  o:  la  încheetura  sa,  şi  am  văzut 
şi  iată  creştea  peste  dâ tisele  vine  şi  carne  şi  se  întindea  piele  peste  dânsele 
deasupra . . .  Si  am  prorocit  cum  mi-a  zis  mie  Domnul  şi  a  intrat  duh  de 
viaţă  şi  au  înviat  şi  stătut  pe  picioarele  sale  mulţime  multă  foarte  (Eze- 
chiel  37,  1—10). 

într’adevăr,  iubiţilor,  dacă  numele  lui  Şaguna  s’a  scris  în  cartea  vieţii, 
după  cum  în  adevăr  scris  este,  dacă  memoria  sa  din  neam  în  neam  se 
va  păstra  în  Biserica  noastră,  după  cum  se  va  păstra  de  fapt,  apoi  toate 
aceste  se  vor  întâmpla  şi  Şaguna  nemuritor  va  rămânea,  fiindcă  numele 
şi  l-a  înscris  nu  în  cărţi  ce  mucegăesc,  nu  pe  bronz  ce-1  nimiceşte  din¬ 
tele  timpului,  ci  în  chiar  inimele  credincioşilor  din  veac  în  veac,  anume 
atunci  când  a  trezit  poporul  la  viaţă  de  sine  şi  a  dat  ş>  biserică  organi¬ 
zaţia  de  care  are  lipsă.  I-a  atins  geniul  cel  bun  al  neamului  fruntea  şi 
din  depărtare,  chiar  dela  duşmanii  bisericei,  alergat-a  Ia  noi,  să  fie  el 
prorocul  neamului,  să  dea  duh  Bisericei  celei  horopsite  până  la  el,  celei 
ce  numai  în  oase  risipite  mai  trăia  —  despărţită  în  părţi  ce  nu  pace,  ci 
duşmănie  aveau  între  sine.  Ca  Arhanghelul  ce  ţine  într’o  mână  buciumul 
ce  trezeşte  sufletele  amorţite,  şi  în  alta  sabia  de  foc  ce  taie  drum  înainte 
şi  tot  înainte,  astfel  Andreiu  Şaguna  cu  puternicul  bucium  al  glasului  său, 
cu  para  de  foc  a  însufleţirei,  trezeşte  părţile  (oasele)  risipite  ale  Bisericei 
române  din  Ungan'a  şi  Transilvania,  ie  leagă  cu  duhul  iubirei  si  atragerei 
cătră  olaltă  într’un  corp  mare,  care  corp,  adiat  de  raza  însufleţirei,  carne 
îmbracă,  din  ce  în  ce  premeneşte-se  şi  sucul  vieţii  îşi  face  loc  prin  vinele 
amorţite. 

Putea  fi  Şaguna  cât  de  înflăcărat,  putea  face  chiar  minuni  în  mijlocul 
poporului,  căci  de  nu-i  da  legea,  constituţia  bisericească,  care  să-l  gru¬ 
peze,  să-l  silească  la  activitate  de  sine,  cu  timpul  —  în  lipsă  de  organi¬ 
zaţie  sigură  —  s’ar  fi  risipit  toate  făptuirile  sale,  cum  risipeşte-se  comoara 
ce  cade  în  mâna  moştenitorilor  netrebnici,  cari  nu  o  înmulţesc  ci  o  pradă, 
cari  tutoratul  asupra  comorii  şi-l  întrebuinţează  împuţinând  moştenirea. 
Nu  se  risipesc,  ci  cresc  pe  zi  ce  merge  făptuirile  măreţe  din  Biserică. 
Oaranţa  desvoltărei  dată  e  în  legea  bisericei.  Din  acest  punct  de  vedere, 
constituţia  bisericei  numită  şi  a  lui  Şaguna,  cheamă-se  şi  «Tutorul  bisericei», 
iar  legea  fundamentală:  Statutul  organic,  e  «Pravila  nouă»  sau  «Peatra  cea 
tare»  pe  care  se  zideşte  întreagă  Biserica  ort.-română  din  patrie  (Mat. 
16,  18). 

Care  va  să  zică,  prin  constituţia  sa,  prin  crearea  Statului  organic,  s’a 
făcut  Şaguna  «mare»  în  Biserică,  pentrucă  acest  statut  nu  numai  scuteşte 
creaţiunile  lui  Şaguna,  ci  dă  posibilitatea  a  le  înmulţi  şi  perfecţiona  după 
trebuinţă  din  veac  în  veac  şi  din  neam  în  neam. 

Valoarea  Statutului  organic  se  poate  cunoaşte  din  unele  aprecieri, 
ce  pentru  întregirea  tabloului  ce-1  zugrăvesc,  le  redau  acî. 

Statutul  org.  adună  sub  un  singur  coperiş,  pune  sub  scutul  legilor  sta¬ 
tutului  toţi  credincioşii  gr.  or.  români  din  patrie,  şi  dă  astfel  Bisericei  pu¬ 
tinţa  a-şi  urmări  în  tihnă  idealele.  Cât  de  mult  valorează  acest  fapt,  cu¬ 
noaştem  din  stările  de  acum  şi  cele  dinainte  de  statutul  org.  Depărtarea 
între  ambele  e,  cât  ceriul  de  pământ.  Atunci  eram  desbinaţi,  acum  suntem 
una,  atunci  slabi  eram,  acum  tari,  atunci  fără  scut,  acum  ne  ocrotim  noi 
pe  noi  şi  ocrotescu-ne  şi  legile  Statului.  Nime  deci,  cu  mintea  întreagă, 

nu  mai  poate  dori  întoarcerea  stărilor  anarhice  în  Biserică.  Frapează  şi 
geniala  concepţie  a  Stat.  org.  Ideea  fundamentală  pe  care  se  aşează  e: 
drepturi  egale  şi  datorinţe  egale.  Prin  drepturile  şi  datorinţele  egale  se 
realizează  în  Biserică  universalismul  atât  de  accentuat  în  zilele  noastre  în 
toate  organizaţiile  sociale.  Universalismul  risipe  păreţi!  dintre  stări  şi  ran¬ 
guri  şi  pune  sfârşit  aprigei  lupte  de  clase  ce  se  poartă  în  unele  părţi  şi 
azi,  şi  duce  peirc  societăţilor.  Biserica,  ca  societatea  celor  ce  fii  ai  lui 
Dumnezeu  şi  fraţi  se  chiamă,  au  poate  fi  teatru!  luptelor  de  clasă?  — 
Universalismul  a  avut  drept  urmare,  că  elementul  mirean,  cel  mai  numeros 
în  biserică,  celce  toate  poverile  poartă,  s’a  înzestrat  cu  drepturi  şi  prero¬ 
gative  ce-1  ridică  aproape  alăturea  cu  clerul.  Era  timpul  a  face  părtaş 
constituţiei  acest  element.  Scris  e:  «Nu  lega  gura  boului  ce  treeră!»  încăr¬ 
când  mirenii  cu  poveri,  e  ceva  firesc  să  le  dăm  drepturi  în  Biserică.  Cât 
de  fericită  e  ideea,  se  înţelege  din  sprijinul  puternic  ce-1  dau  Bisericei 
mirenii.  Sunt  cel  mai  puternic  factor  al  apărărei  ei.  Nu  avem  —  cu  abs¬ 
tragere  dela  cele  duhovniceşti  —  legături  cu  nici  o  biserică,  în  primejdii 
suntem  singuri  şi  nu  contăm  pe  nici  o  apărare  dinafară...  Ce  rămâne? 
Să  ne  răzitnăm  pe  forţele  vii  ale  fiilor  bisericeşti  în  toate  necazurile  şi 
vremile  de  restrişte!  Aci  zace  momentul  etic  al  marei  concepţii,  şi  nu  putem 
decât  să  ne  închinăm  geniaiităţei  ce  aşa  zid  de  apărare  a  durat  Bisericei. 
îşi  află  expresie  genialitatea  şi  în  alt  moment:  în  sinoadele  şi  congresele  ce 
se  crează  drept  factori  ai  cârmuirei  bisericeşti.  Valoarea  acestora  reese 
din  faptul  îndeobşte  apreţuit,  că  ele  sunt  ambiţia  sau  buciumul  ce  trezeşte 
din  somn.  Cum  odinioară  Ohedeon  în  vremea  nopţii  sculat-a  pe  cei  300 
luptaci  ai  săi  şi  cu  sunetul  buciumelor  risipit-a  oştea  Mediamului  (Jud.  7, 
1 — 25),  aşa  membrii  sinoadelor  dau  alarma,  împintenâ  la  luptă  şi  nici  se 
opresc  înainte  de  a  duce  steagul  bisericesc  la  biruinţă. 

Şi  numai  din  aceste  câteva  spicuri  pricepeţi  însemnătatea  Stat.  org. 
în  lumina  lor  capătă  înţeles  adânc  cuvintele  profetice  ale  lui  Şaguna 
rostite  în  congresul  naţ.  bis.  din  1868,  imediat  după  votarea  Statutului 
org.,  zicând:  «Nu  e  tihne  în  provinţa  noastră  metropolitană  oaspe  şi  ne¬ 
mernic,  ci  e  membru  activ  şi  îndreptăţit  în  biserica  noastră »  (Protocolul 
congresului  din  1868  pct.  234).  Da!  Acest  statut  sloboade  din  sine  puterea 
imbolditoare,  care  mână  spre  activitate  neîntreruptă  —  înainte.  De  când 
în  zodia  lui  trăim,  Biserica,  atât  ca  totalitate,  cât  şi  părţile  constitutive  — 
când  în  tempo  grabnic,  când  mai  încet  —  propăşeşte  mereu.  Nu  spre  a 
micşora  vaza  altor  biserici,  ci  din  curată  mândrie  bisericească,  citez  pă¬ 
rerea  unui  bărbat  valoros  de  altă  confesie,  care  sporul  din  biserica  noastră 
astfel  îi  apreciază:  «La  D- Voastră,  zice,  se  lacră  ca  zel  şi  devotament; 
zidiţi  mereu  şi  propuşiţi,  cum  palatele  din  poveşti  se  ridică  peste  noapte. 
Noi,  din  contra,  durmim  şi  ne  mândrim  ca  laurii  trecutului \  Mai  bună 
dovadă  pentru  măreţia  făptuirei  unde  trebue?  Şi  de  am  fi  aplicaţi  spre 


*  Numele  se  omite  din  motive  de  sine  înţelese.  Aut. 

!ene,  nu  putem:  puterea  morală —  încâtva  şi  de  disciplinare  —  a  sinoa¬ 
delor,  ne  trezeşte  din  amorţire,  aduce  şi  resleţii  la  brazdă . . . 

Se  impută  lui  Şaguna  din  unele  părţi,  că  prin  drepturile  acordate 
mirenilor  a  introdus  erezia  în  biserică,  a  modernizat-o,  ba  a  făcut-o  teatru 
de  certe,  şi  patul  cald  al  partidelor.  înşivă  mărturisiţi  contrarul.  Biserica 
de  când  o  are  neamul  tot  democratică  a  fost;  în  timpul  goanelor,  ca  şi 
azi,  pe  popor  s’a  răzimat.  Şaguna  n’a  înoit  nimic,  ci  a  consfinţit  în  acest 
punct  ce  de  fapt  a  existat  şi  până  la  el.  Erezie  comit  cei  ce  nu  Iasă  mi¬ 
renilor  drepturile  de  cari  —  până  n’a  prins  absolutismul  putere  —  s’au 
bucurat  creştinii  primitivi  (Drept.  can.  de  Şaguna  pag.  90).  Certele  ?  Acele 
nu  Şaguna  le-a  introdus  în  Biserică,  acele  există  şi  în  bisericile  absolu¬ 
tiste.  Furia  lor  în  absolutism  e  chiar  mai  vehementă.  Lipsind  bisericilor 
absolutiste  sinoadele,  unde  ca  dela  tribune  publice,  să  se  modeleze  pă¬ 
rerile  opuse,  nemulţămirile  duc  viaţă  închisă  şi  erumpând  erump  dintr’o- 
dată  cu  putere  elementară  de  vulcan  şi  sfarmă  tot  ce  le  stă  în  cale  (Idem 
pag,  91).  Doar  şi  în  coşniţe  este  luptă.  Strică  ea  ceva  ordinei  din  familia 
stupului?  Dimpotrivă:  lăudăm  truda  de  a  se  scoate  trântorii  şi  nu  putem 
din  destul  admira  buna  rânduialâ  la  adunarea  mierei  şi  facerea  fagurilor. 
Luptă  constituţională  se  poartă  la  toate  neamurile  luminate  —  în  parla¬ 
mente,  pentrucă  ea  este  garanţa  propăşirei.  Unde  e  luptă  se  face  înaintare, 
unde  nu-i  luptă  e  moarte.  Bisericei  nu-i  strică  deci  lupta,  numai  să  fie 
pentru  scopuri  înalte,  pentru  ideale,  nu  personalităţi.  Strică  clicăriile,  unde 
se  încuibă.  Ca  lucruri  detestabile,  pe  ele  trebue  să  Ie  delâturăm  din  des- 
baterile  sinoadelor,  de  ele  să  fugim... 

Să  nu  ne  abatem  însă  dela  elevaţia  sufletească  ce  ni-o  împrumută 
serbarea!  Zisese  odinioară  Şaguna:  întorcându-vă  dela  mormântul  meu, 
veţi  cunoaşte  cine  am  fost!  De  bună  seamă  îl  amarase  în  mare  măsură 
contrarii,  de  aceea  a  izbucnit  din  marele  suflet  conştiinţa  de  sine,  grăind 
vorbă  de  laudă,  el  celce  mulţumirea  şi-o  afla  în  datorinţă  împlinită,  nu  în 
laudele  ce  i  le  poate  aduce  lumea.  Şi  totuş  exclamaţia  cuprinde  cel  mai 
mare  adevăr.  Dela  întemeere  şi  până  în  timpul  de  faţă  Biserica  noastră 
n’a  avut  alt  fiu,  care  în  mărime  s’ar  putea  măsura  cu  Andreiu  Şaguna. 
Mare  e  Şaguna  prin  gândiri  (idei),  mare  prin  însuşirile  personale  şi  mare 
prin  fapte.  Trinitatea  aceasta,  întrupată  în  voinţa  de  fer,  alcâtue  persona¬ 
litatea  serbătoritului  principe  bisericesc.  Veleităţile  oamenilor  multă  vreme 
au  împedecat  cunoaşterea  deplină  a  personalităţii  marelui  bărbat.  Azi  însă 
contrarii  în  cea  mai  mare  parte  au  amuţit  în  faţa  adevărului ;  azi  lumina 
a  biruit  întunerecul  iadului  şi  figura  geniului  Bisericei  tot  mai  strălucitoare 
iese  din  negura  vremii.  E  sosit  timpul  a-i  ridica  statui,  a  face  din  figura 
sa  icoane  de  închinare,  Ia  cari,  ca  locuri  sfinte,  să  peregrineze,  tot  fiul 
bisericei,  fără  osebire  de  vârstă  şi  stare...  Până  s’ar  putea  însă  ridica 
icoanele  şi  altarele  de  închinare  pentru  Şaguna,  să  ridicăm  noi  cei  cel 
sărbătorim  în  inimile  noastre  monumentele,  ţinând  în  mare  cinste  plăz¬ 
muirile,  făcându-ne  datorinţa  în  cadrul  constituţiei,  şi  între  marginile  pu- 

terilor  sufleteşti,  imitând  măreţele  sale  făptuiri.  Ce  e  viaţa  fără  fapte?  — 
Pustiu:  Untul  o  împrejmue!  Să  părăsim  lenea,  să  fugim  de  urît  şi  de 
pustiul  vieţii!!... 

Părinte  al  Ceriurilor!  Cel  ce  ai  pe  marele  «Andreiu»  în  sânul  Tău! 
înaintea  Ta  cădem  şi  rugămu-Te,  ca  vameşul,  cu  capetele  plecate,  dar 
sus  cu  inimile:  Trimite  duhul  slugei  Tale  «Andreiu»  Ia  poporul  ce  oftează, 
să-l  inspire  să-i  dea  putere  spre  făptuiri  măreţe  —  cu  cari  poporul,  noi 
fii  Tăi,  aureolă  să  ţesem  şi  cunună  de  lauri,  cununa  nemurirei,  să  o  îm¬ 
pletim  în  jurul  frunţii  slugei  Tale  «Andreiu»,  acum  în  vecii  vecilor.  Amin! 

Vasile  Gan, 

protopop. 

O  INFLUENŢĂ  A  ORGANIZĂRII  BISERICEŞTI 
A  LUI  SAGUNA. 

9 

Organizaţiunea  bisericească  introdusă  de  Şaguna  în  biserica 
Românilor  ortodocşi  din  Ardea!  şi  Ungaria  exercită  o  influinţă, 
avu  răsunet  în  biserica  din  România  pe  vremea  Domnitorului 
Alexandru  Ioan  I  Cuza  (1859—  1866). 

In  vremea  loviturei  de  stat  din  2  Mai  1864  prin  care  se  în¬ 
lătură  constituţia  hărăzită  ţării  de  Convenţia  din  Paris,  Cuza 
introduse,  prin  plebiscit,  statutul  care  dădea  puteri  întinse  Dom¬ 
nitorului  1  şi  instituia,  între  altele,  un  Consiliu  de  Stat  cu  me¬ 
nirea  specială  de  a  pregăti  legile  trebuitoare  pentru  reorganizarea 
ţării.  în  acest  consiliu  se  făuriră  atunci  mai  multe  legi,  cari  de¬ 
cretate  de  Domn,  fură  puse  în  aplicare.  între  legile  acestea  fu  şi 
«Decretul  organic  pentru  înfiinţarea  unei  autorităţi  sinodale  cen¬ 
trale  pentru  afacerile  bisericii  române»  promulgat  la  6  Decem¬ 
vrie  18642. 

Autorul  proiectului  a  fost  A.  Treboniu  Laurian  membru  în 
Consiliul  de  stat  şi  ardelean  de  origină.  El  cunoştea  organizarea 
bisericească  introdusă  nu  de  multă  vreme  de  Şaguna  în  Ardeal, 
şi  o  luă  pe  aceasta  ca  normă  în  alcătuirea  proiectului,  cu  modi¬ 
ficări  referitoare  la  numărul  sinoadelor. 

Din  organizarea  bisericească  a  lui  Şaguna  «Decretul  organic» 
lăsă  la  o  parte  sinodul  parohial  şi  pe  cel  protopresbiterial,  şi 

1  Aşa  îi  dădea  dreptul  de  a  guverna,  de  a  curmui  cu  decret,  de  a  prelungi 
bugetul  fără  a  mai  întrebă  o  cameră,  de  a  numi  pe  preşedintele  Camerei;  de  a  numi 
jumătate  din  numărul  Senatorilor  etc. 

8  Vezi  Monitorul  oficial  No.  273  din  1864. 

provedea  numai  pe  cele  eparhiale  şi  pe  cel  mitropolitan,  dar  şi 
pe  acestea  le  constituia  în  mod  diferit  de  ale  lui  Şaguna.  Sinoa¬ 
dele  eparhiale  ale  decretului  organic  —  câte  unul  de  fiecare 
eparhie  —  se  compuneau  din  episcopul  sau  metropolitul  respectiv, 
din  3  membri  ai  clerului  aleşi  pentru  sinodul  general;  din  rectorii 
seminariilor  \  iar  la  Bucureşti  şi  laşi  şi  din  decanul  Facultăţii 
de  Teologie2  deci  numărul  membrilor  sinoadelor  eparhiale  era 
de  5  afară  de  Bucureşti  şi  Iaşi  unde  ar  fi  putut  fi  de  6!  Supt 
preşedenţia  episcopului  sau  metropolitului  respectiv  aceste  sinoade 
aveau  să  se  ocupe  cu  afacerile  bisericeşti  ale  eparhiei  respective. 
Influenţa  organizării  Iui  Şaguna,  redusă  fireşte  în  proporţii,  se 
vede  aici,  la  sinoadele  eparhiale  în  aceea,  că  şi  clerul  prin  cei  3 
delegaţi  ai  săi  plus  directorul  de  Seminar  lua  parte  la  conducerea 
eparhiei,  iar  în  cazul  când  decanii  ar  fi  fost  civili,  puteau  deci  şi 
laici  să  ia  parte  la  conducere.  Principiul  lui  Şaguna  deci  era 
păstrat. 

In  locul  celor  doua  sinoade  mitropolitane  dela  Şaguna:  si¬ 
nodul  mitropolitan  administrativ  bisericesc  şi  sinodul  mitropolitan 
administrativ  dogmatic.  Decretul  organic  prevede  un  sinod  cen¬ 
tral  sau  general. 

Acesta  se  compunea  din  mitropoliţii,  episcopii  eparhioţi  şi 
arhiereii  titulari;  din  câte  3  deputaţi  de  fiecare  eparhie,  aleşi  — 
dintre  preoţii  de  mir  sau  dintre  laicii  cu  cunoştinţe  teologice  — 
în  două  grade :  odată  la  protoieriile  judeţelor,  a  doua  oară  Ia 
prefectura  oraşelor  în  care  rezidă  episcopul  sau  mitropolitul. 
Numărul  membrilor  acestui  sinod  era  8  episcopi  şi  mitropoliţi 
eparhioţi,  24  reprezentanţi  ai  clerului  din  cele  8  eparhii  plus  un 
număr  flotant  de  arhirei  titulari.  Sinodul  avea  să  trateze  ches¬ 
tiunile  propuse  de  ministrul  Cultelor,  şi  în  sfera  activităţii  sale 
întră  :  a)  Chirotonia  mitropoliilor  şi  a  episcopilor ;  b )  Regularea 
parohiilor  şi  a  preoţilor  parohiali;  c)  Educaţiunea  clerului;  d) 
Cercetarea,  emendarea  şi  tipărirea  cărţilor  bisericeşti ;  e)  Autori¬ 
zări  de  călugăriri ;  j)  Privigherea  administrării  eparhiilor  de  epis¬ 
copi  şi  mitropoliţi;  g)  Conflictele  dintre  episcopii  eparhioţi  şi  mi¬ 
tropoliţi  ;  h)  Apelul  în  ultima  instanţă  în  cauzele  persoanelor  bi- 

1  Câte  un  seminar  în  fiecare  eparhie  exista  atunci. 

5  In  Bucureşti  nu  exista  Facultate  de  Teologie  alunei;  în  iaşi  existau  cursuri 
universitare  teologice  făcute  de  eâţi-va  profesori  dela  1860,  de^i  un  început  de  Facultate  ; 
dar  în  1864  încetară  şi  acestea. 

sericeşti  în  privinţa  disciplinei.  Sinodul  va  opina  şi  asupra  altor 
materii  bisericeşti,  când  va  fi  consultat  de  guvern.  —  Din  alcă¬ 
tuirea  acestui  sinod,  cum  şi  din  chestiunile  cari  erau  de  compe¬ 
tenţa  iui  vedem  păstrându-se  iarăş  principiul  lui  Şaguna  :  de  a 
lua  parte  la  conducerea  afacerilor  bisericeşti,  nu  numai  episcopii 
ci  şi  clerul  de  mir,  şi  chiar  laicii  cu  pregătire  teologică. 

Dar  organizaţia  aceasta  bisericească  introdusă  în  România 
în  timpul  domniei  lui  Cuza  nu  dură  multă  vreme;  căci  s’au 
găsit  destui  oameni  în  România,  cari  au  susţinut  că  trebuesc 
păstrate  forme  vechi,  chiar  când  ele  nu  se  mai  potrivesc  cu 
timpul  de  azi;  că  adecă  întocmirile  făcute  în  primele  secole  în 
biserica  veche  şi  potrivite  pentru  timpul  şi  împrejurările  de  atunci, 
trebuesc  păstrate  ad-litteram  şi  azi,  indiferent  dacă  ele  corespund 
sau  nu  nevoilor  pe  care  le  simte  astăzi  biserica  unui  neam  sau 
a  unei  ţări.  —  E  drept  că  sinodul  decretului  organic,  alcătuit  pe 
baza  principiului  d’a  conlucra  la  conducerea  afacerilor  bisericeşti 
şi  clerul  şi  chiar  dintre  mireni,  nu  corespundea  normelor  de  al¬ 
cătuire  sinodală  din  biserica  veche.  Din  faptul  însă  că  alături  de 
arhierei  puteau  lucra  în  sinodul  din  vremea  lui  Cuza  şi  cei  mai 
de  seamă  clerici  şi  cei  mai  pricepuţi  dintre  laici  în  afacerile  bi¬ 
sericeşti,  rezultă  în  mod  clar  o  mai  temeinică  şi  o  mai  practică 
conducere. 

Punctul  acesta  de  vedere  însă  a  fost  scăpat  din  vedere  de 
unii  dintre  contimporanii  acelui  sinod.  Sinodul,  convocat  în  De¬ 
cemvrie  1865,  cel  dintâi  al  bisericii  din  România,  fu  atacat  chiar 
dela  început  din  diferite  părţi,  în  primul  rând  chiar  de  unii  ar¬ 
hierei,  cari  după  decret  erau  membrii  ai  sinodului,  pe  urmă  şi 
de  unii  preoţi.  Aceştia  tăgăduiau  sinodului  aşa  constituit  dreptul 
de  a  fiinţa  legal,  fiindcă  eră  compus  din  elemente  necompatibile 
cu  dreptul  şi  cu  compunerea  unui  adevărat  sinod  canonic,  de- 
clarându-i  în  cele  din  urmă  ca  nule  lucrările.  Sinodul,  la  rândul 
său,  îi  exclude  din  sinul  său  şi  îşi  justifică  raţiunea  de  a  fi  aşa 
cum  e  constituit.  Detronarea  Domnitorului  Cuza  are  ca  rezultat, 
că,  la  a  doua  convocare  a  sinodului  în  1867,  nu  mai  veniră  nici 
cei  2  mitropoliţi,  unul  (Nifon)  plecând  mai  de  vreme  în  străină¬ 
tate  la  băi;  altul  (Calinic  Miclescu)  pretextând  că  e  bolnav.  Cu 
toate  acestea  sinodul  a  lucrat  mai  multe  proiecte,  cum  e  cel  pri¬ 
vitor  la  înfiinţarea  Facultăţii  de  teologie,  sau  cel  despre  regularea 

situaţiei  materiale  a  clerului  de  mic,  etc.;  proiecte,  cari  cu  toate 
că  cuprindeau  şi  dispoziţiuni  salutare  pentru  Biserica  română,  nu 
au  fost  luate  în  samă  de  guvern,  fiindcă  emanaseră  dela  un  sinod 
care  nu  era  alcătuit  pe  baze  strict  canonice.  Când  se  convocă 
în  1869  pentru  cea  din  urmă  oară  nu  mai  veniră  la  sinod  decât 
câţiva  membri :  căzuse  în  desuetudine  şi  de  fapt  şi  încetă,  cu 
toate  că  de  drept,  nu  fu  înlocuit  printr’un  alt  sinod  prin  legea 
sinodală  din  1872,  sub  regimul  căreia  se  află  şi  azi  biserica  ro¬ 
mână.  Astfel  încetă  organizarea  bisericească  introdusă  în  Ro¬ 
mânia  sub  Cuza  şi  influinţată  de  organizarea  lui  Şaguna  dată  bi¬ 
sericii  ortodoxe  din  Ardeal  şi  Ungaria,  organizare  care  se  pă¬ 
strează  acolo  neschimbată  până  azi,  dând,  prin  participarea  tu¬ 
turor  la  conducere,  cele  mai  bune  rezultate.  Noi  cei  din  Ro¬ 
mânia  ne-am  întors  e  drept  la  baze  strict  canonice,  în  organi¬ 
zarea  sinodală;  dar  numărul  acelora  care  sunt  nemulţumiţi  cu  al¬ 
cătuirea  sinodală,  strict  canonică,  care  nu  da  cea  mai  bună  con¬ 
ducere  bisericească,  a  crescut  simţitor,  iar  glasuri  pentru  o  re¬ 
formă  sinodală  se  fac  tot  mai  auzite.1  JV.  Dobrescu. 


MITROPOLITUL  ŞAGUNA  ŞI  COMUNA  RĂŞINARI. 

Comuna  Răşinari  pe  timpul  episcopilor  sârbi  a  fost  loc  de 
reşedinţă  episcopească.  încă  Dionisie  Novacovici  la  anul  1764 
se  ocupa  cu  ideea  de  a-şi  clădi  în  Răşinari  o  reşedinţă  coră- 
spunzătoare,  în  locul  casei  ţărăneşti  —  mărturie  şi  astăzi  încă  a 
stării  umilite  în  care  se  afla  biserica  noastră  după  unire.  Planul 
episcopului  a  fost  zădărnicit  de  guvern  prin  aceea,  că  ajutorul 
de  2000  fl.  cerut  pentru  acest  scop,  nu  i-s’a  dat. 

în  acea  casă  ţărănească  locuiesc  episcopii  Nichitici  şi  Ada- 
movici  pe  timpul  cât  petrec  în  Răşinari.  De  aci  şi  din  Sibiiu 
fac  vizitaţiuni  în  eparhie,  organizează  câtuşi  de  puţin  biserica 
încredinţată  lor,  atâţia  ani  rămasă  fără  păstor.  Amândoi  sunt  în¬ 
mormântaţi  în  biserica  cea  veche  din  Răşinari. 

* 

Dintre  toţi  episcopii  bisericei  noastre,  cel  care  a  avut  mai 
strânsă  legătură  cu  comuna  Răşinari,  a  cărui  figură  impunătoare 
s’a  întipărit  mai  adânc  în  inima  Răşinărenilor  şi  ale  cărui  fapte 

1  Reforma  s’a  făcut,  dar  e  rău  făcută.  N.  R. 

şi  amintiri  se  vor  păstra  din  generaţie  în  generaţie  —  a  fost  mi¬ 
tropolitul  Şaguna. 

încă  din  anul  1847  la  25  Marte,  fiind  arhimandrit  al  mănă- 
stirei  Covil  şi  vicar  general  al  Românilor  gr.-or.  din  Ardeal,  Şa¬ 
guna  împreună  cu  protopopul  local  Moise  Fulea,  aici  în  Răşinari, 
după  săvârşirea  d-zeeştei  iiturgii  în  biserica  cea  veche,  în  coazi- 
stenţa  tuturor  preoţilor  locali,  petrecut  de  juraţii  şi  mai  marii  co¬ 
munei,  au  purces  cu  litie  în  zidirea  şcoalei  locale  —  zidită  încă 
la  anul  1836  —  unde  s’a  făcut  sfinţirea  apei.  După  săvârşirea 
ritualului  prescris,  Şaguna  adresează  credincioşilor  un  cuvânt  pă¬ 
trunzător  despre  folosul  cel  mare  al  învăţăturii,  despre  mărimea 
faptei  şi  întreprinderei  cu  zidirea  şcoalelor,  prin  care  a  pus  întâiul 
fundament  al  luminării  şi  creşterii  cuviincioase  a  tinerimii  locale; 
îndeamnă  pe  părinţi  a-şi  trimite  copiii  la  şcoală,  ca  ia  un  liman 
de  mântuire  şi  de  scăpare.  Iară  mai  pe  urmă  «ca  nici  sfinţenia 
cuviincioasă  să  nu  i-se  necunoască»,  ci  ca  cu  atât  mai  mare  re- 
verinţă  să  fie  privită,  orânduî,  ca  în  tot  anul  Ia  sărbarea  Bunei- 
vestiri,  preoţimea  locală  după  săvârşirea  slujbei  bisericeşti  în  ase¬ 
menea  chip  să  înoiască  acest  act  al  sfinţirei  apei  în  edificiul 
şcoalei,  fiind  de  faţă  toţi  mai  marii  comunei,  şi  această  sărbătoare 
a  Buneivestiri  să  fie  privită  de  patroana  şcoalelor. 

Parohul  Sava  Popovici  mulţămeşte  pentru  însărcinarea,  care 
Şaguna  a  binevoit  a  lua  asupră-şi  cu  patronarea  şi  aşezarea  ace¬ 
stei  sărbări  şcolastice.  Din  partea  comunei  mulţămeşte  advocatul 
Popovici,  fratele  parohului,  care  ştiu  asemăna  frumos,  şcoala  cu 
un  agru,  pe  Măr.  D.  arhimandrit  şi  vicar  cu  un  cultivator  şi  să- 
mănător  al  sămânţei  cei  adevărate  şi  mântuitoare,  iar  din  partea 
comunei  promite,  că  nu  va  lipsi  a  uda  şi  plivi  tinerele  plante,  pe 
cari  D-zeu  le  va  creşte  spre  binele  de  obşte.  Astfel  ne  descrie 
«parohul  şi  învăţătorul  de  limba  nemţască»  Sava  Popovici,  într’un 
protocol  de  clasificaţiuni,  acel  act  solemn,  care  se  urmează  şi 
astăzi  şi  prin  care  se  orândui  ca  patroană  a  şcoalelor  din  Răşi¬ 
nari  Bunavestire. 1 

Şaguna  fiind  denumit  de  episcop  la  24  Ianuarie  1848,  casă 
poată  ocupa  scaunul  episcopesc  a  călătorit  la  Carloveţ,  unde  în 
acelaş  an  a  fost  sfinţit  de  episcop.  Pentru  această  călătorie  şi 

1  întreaga  notă  din  protocol,  e  publicată  în  anuarul  şcoalei  din  Răşinari  pe  anul 
1905—1906. 

sfinţire  Şaguna  avea  lipsă  de  bani,  iar  în  acele  vremi  nu  prea 
avea  unde  să-şi  plece  capul. 

Şaguna  —  dupăcum  povestesc  bătrânii  —  ar  fi  cerut  un  îm¬ 
prumut  dela  banca  săsască  din  Sibiiu,  de  unde  a  fost  refuzat. 
Dar  vezi,  zic  acei  oameni,  omul  cuminte  nu  piere,  s’a  dus  şi  i-a 
povestit  Burgermeistărului  toată  păţania,  la  ce  primarul  i-a  răs¬ 
puns:  «Nici  nu-ţi  dau  Saşii,  că  nu  vă  pot  vedea  pe  Români,  dar 

îţi  dau  eu  îndrumare:  du-te  în  Răşinari  la  unul  C...  C...  mare 

negustor  şi  acela  ştiu  că-ţi  va  da».  Aşa  a  şi  urmat  Şaguna,  a 

mers  Ia  Răşinari  la  negustorul  respectiv,  om  foarte  bogat,  şi  i-a 

spus  că  e  trimis  de  primarul  oraşului  şi  că  are  trebuinţă  de  2000 
fl.  ca  împrumut  «căci  episcopia  e  săracă  şi  eu  sărac».  Cu  acea 
sumă  şi-a  acoperit  Şaguna  spesele  de  călătorie  şi  sfinţire,  contri¬ 
buind  poate  şi  această  întâmplare  la  strânsa  legătură  ce  a  avut-o 
cu  comuna  Răşinari. 

în  cele  următoare  să  vedem  ce  l-a  îndemnat  pe  Şaguna  ca 
atât  de  des  să  cerceteze  comuna  Răşinari  şi  aci  să-şi  aleagă  loc 
de  vecinică  odihnă. 

«Vrednica  comună  din  Răşinari  din  apropierea  Sibiiului  cu 
frumoasele  sale  biserici  era  locul  de  predilecţiune  a  lui  Şaguna, 
căci  în  această  comună,  încă  dela  sosirea  sa  în  Ardeal  aflase  un 
popor  bun  şi  fruntaşi  vrednici ;  în  lipsa  unei  biserici  catedrale  în 
Sibiiu  la  reşedinţa  sa,  a  ales  Şaguna  opidul  Răşinari  ca  loc  pentru 
săvârşirea  unora  dintre  cele  mai  însemnate  acte  bisericeşti.  Aci 
s’a  îndeplinit  în  anul  1865  sfinţirea  lui  loan  Popasu,  celui  dintâi 
episcop  al  nou  înfiinţatei  episcopii  a  Caransebeşului,  aci  era  să 
se  întâmple  şi  instalarea  primului  mitropolit  după  restaurare  în 
persoana  arhiepiscopului  din  Transilvania  Andreiu  baron  de  Şa¬ 
guna».  1  Astfel  ne  descrie  î.  Sa  Dr.  II.  Puşcariu  motivele  pentru 
cari  Şaguna  privea  comuna  Răşinari  ca  loc  de  predilecţiune  al  său. 

Frumoasele  biserici,  fruntaşii  vrednici  ai  acestei  comune,  care 
e  curat  românească,  situată  în  apropierea  Sibiiului ;  un  popor  re¬ 
lativ  bogat  şi  cu  multă  dragoste  faţă  de  biserică,  totdeauna  gata 
a  jertfi  din  avutul  său  pentru  scopuri  de  binefacere;  trecutul  istoric 
al  parohiei,  fiind  pe  vremuri  reşedinţă  episcopească  şi  loc  de  veci¬ 
nică  odihnă  pentru  episcopii  Nichitici  şi  Adamovici;  legăturile  de 

1  «Revişla  Teologica»,  an.  II.  pag.  97—98. 


428  — 


strânsă  prietenie  cu  unele  familii  —  acestea  au  fost  tot  atâtea  în¬ 
demnuri,  tot  atâtea  motive,  în  urma  cărora  comuna  Răşinari  «a 
avut  onoarea,  singură  între  nenumăratele  comune  din  provincia 
noastră  mitropolitană,  a  cuprinde  pe  marele  arhiereu  în  sinul  său». 

Ca  o  dovadă  şi  numai  a  simţului  de  jertfă  al  Răşinărenilor, 
amintim,  că  sub  păstorirea  lui  Şaguna  s  a  pus  bază  în  comună 
la  mai  multe  fundaţiuni,  cari  astăzi  au  ajuns  la  zeci  de  mii.  Mai 
amintim  apoi,  că  cele  mai  multe  colecte  se  începeau  cu  Răşinarul. 
Astfel  la  colecta  întreprinsă  de  Şaguna  pentru  zidirea  unei  cate¬ 
drale,  comuna  Răşinari  în  4  rate  contribue  cu  peste  o  mie  fl. 
afară  de  sumele  donate  de  particulari.  Apoi  alte  colecte,  cum  a 
fost  cea  cu  cumpărarea  seminarului  etc. 

Mitropolitul  Şaguna  cerceta  foarte  des  comuna  Răşinari,  şi 
mai  ales  la  sărbători,  când  îndeplinea  serviciul  divin  în  biserica 
cea  mare.  La  aceste  ocazii  uneori  îşi  anunţa  sosirea,  dar  alteori 
nu.  Şi,  dacă  Şaguna  atât  de  des  cerceta  această  comună  şi  atât 
de  mult  iubea  pe  credincioşii  săi  de  aici,  şi  Răşinărenii  îşi  ţineau 
de  sfântă  datorinţă  a-1  invita  şi  ei  din  când  în  când. 

Astfel  ni-se  păstrează  cazul  din  anul  1856  Aprilie  29,  când 
Şaguna  împlini  dorinţa  poporului  din  Răşinari  descoperită  prin 
reprezentanţii  săi,  de  a  veni  la  dânşii.  Parohia  şi-a  dat  toată  si¬ 
linţa,  ca  să  primească  pe  arhiereul  său  în  modul  cel  mai  potrivit. 
Dovadă,  cât  de  mult  iubeşte  poporul  nostru  pe  capul  său  bise¬ 
ricesc  şi  cât  de  învăpăiat  doreşte  el  a-1  vedea  câteodată  în  mij¬ 
locul  său,  spre  a-i  auzi  graiul  cel  părintesc  şi  a  se  îndulci  de  în¬ 
văţăturile  cu  cari  îl  luminează. 

Mai  mulţi  călăreţi  săteni,  în  portul  lor  strămoşesc,  pe  cai 
aleşi  şi  în  frunte  cu  steagul,  pe  care  ei,  purtând  numele  de  «Co- 
zacii  Răşinăreni»  —  pe  steag  «cavalerii»  —  l-au  purtat  până  şi 

în  bătălia  dela  Arad  în  1848, 1  au  întimpinat  pe  Şaguna! 

Un  deosebit  interes  a  arătat  Şaguna  faţă  de  şcoala  din  Ră¬ 
şinari.  Obştea  bisericească  încredinţează  lui  Şaguna  încă  la  anul 
1847  purtarea  de  grijă  faţă  de  şcoalele  din  Răşinari.  Astfel  la 

1850  numeşte  de  director  local  pe  I.  Brote  şi  nu  mult  după  aceea 

scrie  obştei  să  nu  cugete,  că  i-ar  fi  uitat  «căci  iubirea  mea  fer- 
binte  cătră  voi  mă  îndeamnă  şi  astădată  a  vă  întimpina  cu  bine- 


Telegraful  Român»  1856. 

cuvântare  şi  epistolia  aceasta  arhierească,  ca  o  dovadă  vie  a  în¬ 
grijirii  mele  de  voi  şi  de  ai  voştri». 

«Deci  în  ajunul  plecării  mele  la  preabunul  nostru  împărat, 
poftindu-vă  «Pace  tuturor»,  «sănătate  tuturor»...  le  dă  de  ştire 
că  sunt  4  tineri,  pe  cari  i-a  aflat  harnici  şi  destoinici  pentru  a  fi 
dascăli  la  copiii  şi  copilele  din  Răşinari  şi  cari  mai  pe  urmă  toţi 
au  funcţionat  la  această  şcoală.  Cei  mai  buni  elevi  ai  semina¬ 
rului,  teologi  şi  pedagogi,  au  funcţionat  la  şcoala  din  Răşinari, 
fiind  aceasta  multora  un  titlu  de  preferinţă  la  posturi  mai  înalte. 

La  anul  1864  şcoala  din  Răşinari  a  fost  ridicată  —  tot  prin 
intervenirea  Iui  Şaguna  la  locurile  competente  —  la  «şcoală  nor¬ 
mală  capitală  cu  drept  de  publicitate». 

Cu  preoţimea  locală  Şaguna  încă  a  avut  strânsă  prietenie. 
Astfel  între  membrii  deputaţiunii  la  împăratul,  condusă  de  Şaguna 
la  anul  1848,  aflăm  şi  pe  parohul  local  Sava  Popovici,  cunoscut 
publicului  din  scrierea  mai  multor  cărţi,  fiind  totodată  «director 
local,  asesor  consistorial  şi  proprietar  al  crucei  de  aur  cu  coroană 
pentru  merite». 

Este  cunoscut  conflictul  lui  Şaguna  cu  Eliade  Rădulescu. 
în  anul  1858  publică  «Respingere  a  unor  atacuri  în  privinţa  unei 
traduceri  a  bibliei  prin  Eliad».  Cu  distribuirea  acestui  răspuns  în 
România,  încredinţează  Şaguna  pe  parohul  din  Răşinari  I.  Bratu, 
dându-i  la  mână  următorul  document: 

«Arătătorul  acestor  rânduri,  cinstitul  nostru  preot  în  parohia 
Răşinari,  Ioan  Bratu,  călătoreşte  cu  binecuvântarea  noastră  la 
Râmnic,  Argeş  şi  Craiova  în  treaba,  ce  i-am  încredinţat  noi  lui 
şi  poftim  pe  toţi  şi  pe  toate,  ca  să-l  primească  şi  să-i  înlesnească 
călătoria-i  în  duhul  dragostei  împrumutate  creştineşti».  Sibiiu,  15 
Oct.  1858.  Andreiu,  ep.  Ardealului. 

în  cele  următoare  voiu  înşira  câteva  amintiri  din  vieaţa  mi¬ 
tropolitului  Şaguna,  aşa  dupăcum  se  păstrează  la  poporul  din  Ră¬ 
şinari.  Nu  sunt  multe,  căci  lucru  curios,  prea  puţini  sunt  oamenii 
cari  pot  povesti  ceva  pozitiv  din  sfaturile  şi  învăţăturile  marelui 
arhiereu.  îşi  aduc  bine  aminte,  mai  ales  cei  mai  bătrâni,  că  era 
«un  popă  frumos  şi  voinic,  om  aspru  dar  cuminte,  care  ne-a  des¬ 
chis  nouă  Românilor  calea  spre  învăţătură».  Timpul  îndelungat 

încă  a  şters  multe  amintiri,  iar  generaţia  de  oameni,  care  a  trăit 
pe  timpul  lui  Şaguna  s’a  stâns  aproape  cu  totul. 

E  interesantă  părerea  oamenilor  referitoare  Ia  prietenia  lui 
Saguna  cu  împăratul. 

Şaguna  —  zic  ei  —  era  prietin  bun  cu  împăratul,  încă  îna¬ 
inte  de  a  fi  episcop.  Odată  îl  întrebă  împăratul:  «Ce  pofteşti 
Şaguno  să  te  fac,  ce  post  vrei  ?  Consilier,  ministru  sau  orice 
dacă  ajung  Ia  tron,  orice  dorinţă  ţi-o  îndeplinesc».  Şaguna  nu  a 
reflectat  la  nici  un  post  de  acela,  ci  a  răspuns  împăratului:  «Să-mi 
dai  episcopia  vacantă  din  Ardeal». 

Dintre  sfaturile  cari  le  dădea  Şaguna  cu  orice  ocaziune  când 
venea  la  Răşinari,  fie  în,  fie  afară  de  biserică,  ni-se  păstrează  ur¬ 
mătoarele  : 

«Veniţi  la  biserică,  că  D-zeu  primeşte  rugăciunea  în  tot  locul, 
dar  ca  în  biserică  tot  nu.  Nu  gândi,  că  nu  ai  haină  nouă,  haina 
numai  să  fie  curată,  poate  fi  şi  veche,  spală-o  şi  pune-i  petec; 
rugaţi-vă  lui  D-zeu  să  dea  D-zeu  pace  în  lume  şi  pace  în  casă, 
că  dacă  e  pace  în  casă,  bărbatul  se  duce  la  plug  sau  la  altă  me¬ 
serie,  muerea  pune  răsboiu  ori  spală,  pe  copii  îi  îndreaptă  care 
la  treaba  lui;  dacă  nu-i  pace  în  casă,  bărbatul  se  duce  la  cârcimă, 
muerea  fuge,  copiii  umplu  pământul  şi  va  fi  vai  de  fericirea  din 
casa  aceea...  Nu  fiţi  mândri,  trufaşi  şi  făţarnici,  că  va  veni  vremea, 
când  veţi  împrumuta  haina  unul  dela  altul  ca  să  mergeţi  la  bi¬ 
serică,  şi  va  veni  vremea  când  vom  sărăci»... 

De  multeori,  dupăcum  am  zis,  Şaguna  îşi  anunţa  venirea  sa 
la  Răşinari,  de  multeori  nu  —  ci  venea  în  câte-o  Duminecă  sau 
sărbătoare  direct  Ia  biserică. 

Astfel  venind  odată  şi  intrând  în  biserică,  învăţătorii  încă  nu 
veniseră,  ci  au  sosit  ceva  mai  târziu.  După  terminarea  serviciului 
Şaguna  merge  la  o  familie  fruntaşă,  unde  i-se  prezentă  diregătoria 
şi  corpul  didactic.  Pe  învăţători  îi  întimpină:  «Voi  ce  sunteţi? 
La  biserică  nu  veniţi,  ce  sunteţi  voi,  domni  dela  Londra?  In 
D-zeu  nu  credeţi,  voi  credeţi  în  natură,  spuneţi  ce-i  natura?  în¬ 
văţătorii  n’au  putut  răspunde  decât  «sărut  mâna»  şi  afară! 

Cu  o  altă  ocaziune  Şaguna  pune  preoţilor  următoarea  între¬ 
bare:  «Ce  face  Dumnezeu  în  cer»?  Preoţii  răspund  cum  se  pricep, 
atunci  un  teolog,  mai  târziu  şi  el  preot,  zice:  «Are  o  scară  de 

suiş  şi  alta  de  scoborâş,  şi  priveşte  pe  oamenii  cari  se  înalţă  şi 
scoboară».  Vedeţi,  acesta  ştie. 

Altădată  Şaguna  veni  la  Răşinari  înainte  de  Florii.  Peste 
sălcile  înmugurite  căzu  brumă  şi  veşteji  miţişorii.  Oamenii  îl  în- 
timpinară  pe  Şaguna  afară  de  comună,  unde  erau  sălcile,  iar  el 
le  zice:  «  Vedeţi,  ce  a-ţi  greşit  lui  D-zeu?  Cum  s’au  pârlit  şi  uscat 
aceste  ramuri,  cari  voiţi  să  le  aşterneţi  lui  Christos.  Ce  aţi  pă¬ 
cătuit»  ? 

De  altădată  Şaguna  vine  la  Răşinari  cu  mai  marii  comita¬ 
tului.  Masa  a  luat-o  la  şcoală.  După  masă  Şaguna  pleacă  la  tră¬ 
sură,  —  dar  Simon  era  în  chef  bun  şi  nu  mai  venea.  Un  om 
trimis  de  Şaguna  îl  chemă,  dar  Simon  era  neînduplecat  şi-i  răs¬ 
punse:  «Eu  de  câteori  am  aşteptat  după  Exelenţia  Sa,  să  aştepte 
şi  dlui  după  mine».  Cel  trimis  comunică  lui  Şaguna  întocmai, 
Ia  ce  îi  zise:  «Are  dreptate,  el  mi  a  fost  mâna  cea  dreaptă,  tre¬ 
buie  să-i  dau  şi  lui  ascultare.  Cine  vrea  să  fie  mare,  să  fie  şi 
slugă  la  cei  mai  mici».  Se  înţelege,  nici  Simon  n’a  întârziat. 

Răşinărenii  îndeplineau  bucuros  orice  rugare  a  lui  Şaguna. 
Prin  anul  1865 — 66  cerea  dela  comună  vre-o  300  stâlpi,  ca  să-şi 
închidă  grădina  din  Strada  Schewis.  Reprezentanţa  împreună  cu 
diregătoria  a  scos  oameni  de  slujbă,  cari  în  câteva  zile  au  li¬ 
terat  stâlpii  de  lipsa,  făr’  a  pretinde  ceva. 

Aceste  ar  fi  amintirile  cele  mai  interesante,  cari  se  păstrează 
în  popor  din  vieaţa  Marelui  Arhiereu.  Mai  e  de  amintit  aici  şi 
planul  mitropolitului  Şaguna  de  a  zidi  un  Seminar  în  Răşinari. 
Idea  a  comunicat-o  celor  dela  cârma  bisericei  şi  comunei,  pri¬ 
mită  fiind  cu  multă  bucurie.  Spre  acest  scop  s’a  şi  cumpărat  din 
partea  comunală  o  livadă  în  apropierea  bisericei  celei  mari  Ia  un 
loc  foarte  frumos,  dar  mai  târziu  Şaguna  abstă  dela  acest  plan, 
cumpărând  în  Sibiiu  casele,  cari  astăzi  formează  «Seminarul  An- 
dreian». 

In  testamentul  său  dela  1  August  1871  în  pct.  VII  zice:  «Las 
bisericii  noastre  cei  mari  din  opidul  Răşinari,  patru  mii  fl.  v.  a. 
în  obligaţiuni  de  stat  pentru  facerea  şi  conservarea  criptei  mele, 
care  legat  şi  la  acel  caz  să-l  capete,  când  a-şi  zidi  eu  în  vieaţă 
cripta  mea».  Suma  aceasta  s’a  înmulţit  binişor  şi  se  foloseşte  la 
înfrumseţarea  criptei  ridicată  la  anul  1877,  purtând  inscripţia: 

Arhiepiscopului  şi  Metropolitului  Marelui  Andreiu,  născut  în  20 
Decemvrie  1808,  mort  în  16  Iunie  1 873.  Arhidieceza  în  etern  re¬ 
cunoscătoare. 

Acest  monument  sau  capelă  foarte  modestă,  ridicată  pe  mor¬ 
mântul  nemuritorului  mitropolit  Şaguna,  a  fost  sfinţită  de  mi¬ 
tropolitul  Miron  în  anul  1878  la  18  Iunie. 

Răşinărenii  sărbătoreau  pe  mitropolitul  Şaguna  fiind  încă  în 
vieaţă.  Ziua  de  30  Noemvrie  o  serbau  prin  producţiuni  şcolare, 
iar  după  moartea  lui,  în  fiecare  an  au  urmat  regulat  2  sărbători 
întru  amintirea  lui.  Una  la  30  Noemvrie,  când  se  săvârşeşte  pa¬ 
rastas  cu  producţiuni  şcolare,  mai  mult  un  prinos  de  recunoş¬ 
tinţă  local,  iar  a  doua  la  16  Iunie,  când  dela  moartea  lui,  «So¬ 
cietatea  de  lectură  Andreiu  Şaguna»  anual  exmite  ocomisiune  deţi¬ 
neri,  cari  prin  cununa  ce  o  depun  şi  prin  vorbirea  ocazională,  măresc 
recunoştinţa  ce-o  datorăm  cu  toţii  nemuritorului  mitropolit,  care 
ar  merita  un  monument  impunător  dela  o  biserică  întreagă,  deşî 
mult  va  trece  încă  până  se  va  întrupa  acest  postulat  just,  de 
cumva  nu  ne  vom  mulţămî  cu  modestul  bust  aşezat  în  criptă  şi 
a  cărui  desvălire  se  va  face  cu  ocaziunea  sărbărilor  din  anul 
acesta. 

Afară  de  acestea  sărbări,  cari  se  repet  anual  şi  ale  căror  spese 
se  iau  din  fundaţiunea  menită  spre  acest  scop,  mai  sunt  de  amintit  ^ 
parastasele  din  anul  1883  şi  1898,  la  cari  după  împrejurări  şi 
putinţă  Răşinărenii  au  făcut  tot  posibilul  ca  să  se  achite  în  modul 
cel  mai  demn  de  însărcinarea  luată  asupră-le  de  a  păstra  cu  sfin¬ 
ţenie  osâmintele  nemuritorului  Şaguna,  aducându-şi  aminte  mai 
ales  la  astfel  de  ocaziuni  solemne  de  cuvintele  episcopului  Popea 
«că  prin  aceasta  a  primit  una  din  pietrile  cele  mai  scumpe,  măr¬ 
găritarul  cel  mai  mare  spre  păstrare.  Păstrează-1  deci  şi  îngrijeşte 
de  el,  ca  de  lumina  ochilor». 

De  încheiere,  şi  ca  o  dovadă  eclatantă  a  strânsei  legături  şi 
iubiri  reciproce  ce  a  existat  totdeuna  între  Mitropolitul  Şaguna 
şi  comuna  Răşinari,  voiu  transcrie  un  circular  al  său  cătră  obştea 
din  Răşinar  încă  din  anul  1850. 

In  ajunul  călătoriei  Iui  Şaguna  la  sinodul  cel  mare  din  Viena, 
al  tuturor  episcopilor  de  religiunea  răsăriteană  din  monarhia  aus¬ 
triacă  ţinut  la  anul  1850,  —  Răşinărenii  Ia  propunerea  parohului 
Sava  Popovici,  îl  asigură,  că  nu  vor  înceta  dela  obicinuitele  ru- 

găciuni  liturgice  prescrise  pentru  ceice  călătoresc,  până  ce  se  va 
întoarce  iarăş  sănătos  în  pace  şi  cu  bun  sporiu  pentru  întărirea 
şi  îmbunătăţirea  sfintei  noastre  biserici  dreptmăritoare. 

Cinstite  Părinte  Savva  şi  iubita  mea  în  Christos  obşte  din 
Răşinari. 

«Precum  inima  mea  niciodată  nu  a  răcit  de  cătră  Cinstia 
ta  şi  de  cătră  întreaga  mie  iubită  obşte  răşinăreană;  ba  totdeuna 
cu  deosebită  căldură  şi  dragoste  părintească  au  bătut,  niciodată 
n’am  tras  la  îndoială  aplecarea  voastră  şi  încrederea  fiiasca  cătră 
mine,  carea  mi-au  îndulcit  multe  din  orele  vieţii  văzându-mă  între 
fii  mei  sufleteşti.  Dulceaţa  şi  mângăerea  aceasta  părintească  mai 
ales  o  simt  astăzi  în  ajunul  înterprinderii  călătoriei  mele,  nu  cu 
puţine  greutăţi  împreunate,  văzând  din  scrisoarea  Prea  cinstiei 
tale  de  astăzi  simţurile  catră  mine  de  nou  descoperite.  Cu  durere 
mă  despart  de  turma  tnea  sufletească  şi  de  voi  iubiţilor  în  Cristos, 
însă  nădejdea  în  Dzeul  nostru,  care  niciodată  nu  ne-a  părăsit, 
şi  în  prea  induratul  nostru  monarh,  că  întoarcerea  mea  va  fi  cu- 
rândă  şi  cu  rezultat  bun  pentru  biserica  şi  poporul  nostru  - 
împreunată  cu  rugăciunile  voastre  cătră  D-zeu  de  care  mă  asi¬ 
guraţi  şi  dela  care  să  nu  încetaţi  —  mă  întăresc  şi  mă  îmbăr¬ 
bătează. 

Primiţi  mulţămita  mea  pentru  aducerea  aminte,  şi  binecuvân¬ 
tarea  arhierească,  care  eu  bucurie  o  împărtăşesc  vouă  şi  Ia  în¬ 
treaga  iubita  obşte  cu  care  sunt  al  tuturor». 

Andrei  Şaguna. 

In  aceste  am  încercat  să  desfăşur  legătura  de  pretinie  ce-a 
existat  între  Şaguna  şi  comuna  Răşinari,  şi  cunoscându-le  acestea 
să  ştiu  totodată  ce  l-a  determinat  pe  Şaguna  a-şi  căuta  în  Ră¬ 
şinari  loc  de  vecinică  odihnă.  închei  cu  cuvintele  protopopului 
şi  directorului  de  scoale  Moise  Fulea,  adresate  preoţilor  din  pro¬ 
topopiatul  său  încă  la  anul  1850  «Ah!  de  3  ori  fericiţi  de  noi, 
că  ne-a  dăruit  D-zeu  un  păstor  sufletesc  cu  aşa  mare  dragoste 
cătră  noi». 

Răşinari,  Septemvrie  1909.  Entilian  Cioran, 

paroh. 

CUVÂNT 

—  la  centenarul  marelui  metrop.  A.  Br.  Şaguna.  — 

O  sută  de  ani  s’au  împiinit  dela  naşterea  celui  mai  mare  Arhiereu 
român,  pe  care  am  avut  norocul  a-i  încălzi  la  sânul  nostru,  ca  pe  cel 
mai  desăvârşit  cârmaciu  al  bisericei  noastre:  Andrriu  baron  de  Şaguna. 
întreaga  biserică  drept  credincioasă  şi  mai  cu  din  adinsul  biserica  noastră  din 
această  ţeară,  îmbracă  azi  haină  de  înaltă  sărbătoare  întru  preamărirea  amintirii 
aceluia,  care  prin  puterea  iubirii  sale  de  oameni  a  fost  «un  mare  arhiereu, 
podoabă  aleasă  a  bisericei  sale,  un  mare  român,  mândria  adevărată  a 
unui  popor,  un  neasămânat  părinte,  mângâierea  în  durerile  şi  bucuria  în 
fericirile  noastre»  şi  un  desăvârşit  apostol  al  luminei  în  mijlocul  unui  popor 
împresurat  de  întunerecul  veacurilor  vitrege. 

Neputincios  este  graiul  gurei  mele  a  slăvi  după  cuviinţă  toate  faptele 
Iui  măreţe,  săvârşite  pentru  înălţarea  bisericei  şi  pentru  izbăvirea  neamului 
nostru  din  cătuşele  robiei  amare;  a  desluşi  acele  învăţături  şi  sfaturi  în¬ 
ţelepte  cu  cari  a  fost  atât  de  darnic  întru  luminarea  noastră;  a  scoate  la 
iveală  toate  virtuţile  şi  podoabele  alese  ale  unui  suflet  mare,  din  cari  nu 
şi-a  făcut  o  mândrie  decât  pentru  dobânda  unui  neam  obidit.  Şi  dacă 
totuş  mă  încumăt  a  vă  înfăţişa  figura  măreaţă  a  Marelui  Arhiereu,  o  fac 
mânat  de  datoria  sfântă  dc  a  aduce  şi  noi  prinosul  de  recunoştinţă  bu¬ 
nului  nostru  părinte  de  odinioară,  Andrei  baron  de  Şaguna;  o  fac  din 
îndemnul  de  a  umili  pe  aceice  ţin,  că  neputincioasă  este  firea  omenească 
a  împlini  aici  pe  pământ  menirea  sa  hotărîtă  de  Tatăl  ceresc,  încercân- 
du-mă  a  vă  arăta,  că  deşi  Şaguna  n'a  avut  altă  fire  decât  ori  care  om, 
deşi  a  trăit  pe  acelaş  pământ  cu  toţi  oamenii,  şi  a  avut  acelaş  suflet, 
scânteie  ruptă  din  D-zeire  şi  dăruită  întreg  neamului  omenesc,  -  prin 
voinţa  sa  tare,  prin  râvna  sa  neînfrântă  «cătră  tot  ce  e  adevărat,  plăcut 
şi  bun»  s’a  ridicat  Ia  acea  înălţime  în  faţa  oamenilor,  încât  a  lăsat  departe 
în  urmă  pe  toţi  cei  de  rândul  său;  şi  în  sfârşit  o  fac  mai  ales  pentru  a 
vă  dovedi  până  la  deplină  încredinţare,  ce  poate  săvârşi  omul  în  această 
lume  pentru  mulţămirea  şi  fericirea  Sa,  ca  şi  pentru  binele  şi  folosul 
obştesc,  dacă  faptele  lui  purced  din  desăvârşita  dragoste  de  oameni .  Până 
ce  cuvântul  meu  se  va  nevoi  întru  aceasta,  vă  rog  să-mi  urmaţi  cu  luare 
aminte. 

* 

Şaguna  s'a  născut  în  mijlocul  unui  popor  străin,  departe  de  trupul 
neamului  nostru,  —  dupăcum  vă  este  cunoscut  şi  de  aiurea1  —  a  crescut 
aproape  până  la  vârsta  juni  mei  departe  de  sânul  nostru,  în  datini 
şi  obiceiuri  străine,  necunoscător  nici  macar  al  limbei  noastre,  şi  el 
însuş  necunoscut  de  neamul  său.  Abia  dupăce  râmase  orfan  de  tată  se 
mută  dela  Miskolcz  la  Pesta,  unde  apoi,  în  casa  unchiului  său,  care  avea 
întinsă  legătură  de  prietenie  cu  o  seamă  dintre  cei  mai  buni  români  ai 

1  Din  disertaţia  ţinută  la  30  Noemvrie  1908. 

vremii,  tinărul  Anastasiu,  în  atingere  cu  aceştia  învăţă  limba  poporului 
român,  pe  care  nu-!  cunoştea,  dară  din  care  se  simţea  făcând  parte  şi 
pentru  care  i-se  stârni  dragostea  caldă.  Tot  aici  începu  să  răsfoiască  istoria 
suferinţelor  din  trecutul  acestui  neam,  şi  poate  aici  începu  a  se  şi  gândi 
asupra  viitorului  acestui  popor. 

E  firesc  ca  omul  să  simtă  alipire  cătră  neamul  în  mijlocul  căruia  a 
văzut  lumina  zilei,  de  care  il  leagă  amintirile  dulci  ale  copilăriei,  datinile, 
obiceiurile  apucate  dela  înaintaşi  şi  cultivate  într'o  împreună  vieţuire  cu 
cei  de  o  seamă,  în  care  convieţuire  se  înfiripă  întâiele  fire  ale  gândirii  şi 
se  statorniceşte  legătura  sufletească  cu  ceialalţi  fii  ai  neamului;  dară  la 
Şaguna,  fiul  unor  părinţi  scăpaţi  din  calea  urgiei  şi  prigonirilor  din  Ma¬ 
cedonia,  crescut  între  străini  de  neamul  şi  legea  noastră,  cari  nu  odată 
au  căutat  să-l  ademenească,  ba  prin  un  puternic  episcop  al  lor  au  încer¬ 
cat  să  silească  pe  văduva  sa  mamă  a-1  face  papistaş;  —  la  Şaguna  nu 
găsim  dintru  început  firile  legătoare  cu  poporul  românesc,  nu  putea  să 
existe  la  el  cunoştinţa  vie  de  fiu  al  acestui  neam  şt  daca  totuş  mai  târziu 
şi-a  jertfit  întreaga  lui  vieaţă  cu  trup  şi  cu  tot  sufletul  său  unui  popor 
desmoştenit  de  soarte,  batjocorit  şi  umilit  până  la  treapta  cea  mai  de  jos, 
în  vreme  cc  el,  omul  înzestrat  cu  atâtea  virtuţi  alese  şi-ar  fi  găsit  bucuros 
aiurea  un  traiu  tihnit,  o  vieaţă  liniştită  şi  cinste  şi  laudă...  Şi  dacă  totuş 
spre  noi  s’a  îndreptat,  explicarea  nu  poate  fi  alta  decât  faptul  cunoscut, 
că  toţi  oamenii  mari,  hotărîţi  de  fire  a  aduce  în  aceasta  lume  munca  grea 
numai  pentru  uşurarea  nevoilor  acestei  vieţi,  poartă  în  sufletul  lor  sănin 
comoara  mare  a  iubiră  de  oameni,  care  iubire  mai  cu  dinadinsul  se  în¬ 
dreaptă  cătră  cci  neputincioşi,  cătră  cei  umiliţi  şi  despreţuiţi,  —  după 
pilda  Mântuitorului,  care  în  tot  cursul  vieţii  sale  pământeşti,  tra  avut  de 
cât  mustrări  pentru  bogaţii  nedrepţi  şi  puternici,  pe  când  spre  cei  neno¬ 
rociţi  îşi  îndreaptă  toate  binefacerile  Sale. 

Dacă  mai  târziu  dupâce  mântui  cu  şcoala  şi  îşi  câştigă  dreptul  la  o 
vieaţă  cinstită  şi  tăgăduitoare  de  plină  nnilţăniire,  moştenind  şi  o  frumoasă 
stare  materială,  îl  vedem  apucând  totuş  calea  spinoasă  a  preoţiei,  hotă¬ 
rârea  lui  e  călăuzită  de  aceeaşi  iubire  de  oameni,  căci  în  adevăr  nici  o 
slujbă  lumească  nu-i  putea  da  prilejul  mai  nimerit  de  a-şi  revărsa  daru¬ 
rile  dragostei  sale  asupra  oamenilor,  ca  tocmai  slujba  de  preot ;  iară  când 
îl  vedem  rupându-se  cu  totul  de  bunurile  acestei  lumi,  lipsindu-se  de 
toate  plăcerile  şi  farmecul  ce  i-le  îmbia  o  vieaţă  fericită  —  şi  călugă- 
rindu-se,  iubirea  dc  oameni  ajunge  la  strălucită  dovadă,  căci  numai  aşa 
avea  dreptul  şi  datoria  a-şi  jertfi  toată  puterea  vieţii,  întreg  sufletul  său 
înzestrat  cu  atâtea  daruri  desăvârşite  pentru  binele  şi  folosul  obştei,  —  a 
neamului  nostru. 

Dragostea  Iui  dc  neam  şi  legea  strămoşască  l-a  oprit  să  treacă  la 
papistaşi,  această  dragoste  şi  alipire  a  spulberat  încercările  Sârbilor  de  a-1 
trage  pe  partea  lor,  şi  tot  această  dragoste  l-a  făcut  să  respingă  scaunul 
de  episcop  unit,  care  i-s’a  îmbiat  cu  stăruinţă. 

Această  iubire  îndeobşte,  şi  mai  vârtos  iubirea  lui  cătră  Români,  ră¬ 
sare  mult  mai  vie  şi  mai  luminoasă  din  faptele  sale  de  muncă  şi  jertfă, 
dupăce  ajunse  povăţuitorul  bisericei  noastre  din  Ardeal. 

Pentru  a  înţelege  pe  deplin  munca  săvârşită  şi  jertfa  de  sine  pe 
care  a  adus-o  Şaguna  pentru  biserica  şi  neamul  nostru,  e  nevoie  să  arun¬ 
căm  o  ochire  fugară  asupra  stării  noastre  jalnice,  dupăce  vă  pomenii  cât 
de  uşor  putea  să  aibă  parte  de  o  vieaţă  plină  de  farmec  şi  fericire  în 
sânul  neamurilor  ori  bisericei  străine,  cari  îi  îmbiau  cu  stăruinţă  şi  avere 
şi  putere  şi  stăpânire. 

La  noi  stăpânea  cu  putere  de  fier  întunerecul  neştiinţei  de  veacuri, 
trupul  nostru  robit  era  legat  de  glia  stăpânului,  iară  sufletul  cutropit  de 
povara  suferinţelor.  Politiceşte  şi  naţionaliceşte  eram  desorganizaţi  şi  în¬ 
frânţi  pe  urma  celor  10  păcate  a  vechilor  legi  ardelene,  cari  cunoşteau 
numai  3  naţiuni,  cu  cele  3  teritorii  (ţinuturi)  cuprinse  de  acele  şi  cele  4 
religiuni  (biserici)  recunoscute,  între  cari  nu  era  şi  neamul  nostru  şi  nici 
biserica  ortodoxă.  Poporul  nostru  era  rob  iegat  de  glie,  fără  conştiinţa 
de  sine  şi  lipsit  de  ori-ce  raze  de  nădejde,  împresurat  de  atâta  slăbiciune, 
că  şi  cele  mai  straşnice  lovituri  şi  vătămări  le  primeam  cu  un  scâncet 
amar  de  copil  neputincios,  fără  puterea  unei  umbre  de  rezistenţă.  Starea 
bisericei?  tot  atât  de  jalnică.  Asuprită  şi  sfâşiată  de  vecinele  sale  hrăpă¬ 
reţe,  era  tot  atât  de  neputincioasă.  Un  vlădică  al  nostru,  Sava  Brancovici, 
desbrăcat,  a  fost  târît  în  piaţa  publică  şi  biciuit  fără  milă  în  faţa  credin¬ 
cioşilor  săi  îngroziţi  de  sălbătăcia  omenească,  pentmcâ  acela  nu  se  plecase 
nizuinţelor  de  ademenire  şi  supunere;  o  altă  biserică  de  o  credinţă  cu  noi, 
dar  a  unui  neam  străin,  a  celui  sârbesc,  folosindu-se  de  neputinţa  noastră 
căuta  cu  ori-ce  preţ  să  ne  sfâşie  din  trupul  nostru  veştezit  şi  să  supună 
stăpânirii  sale  partea  din  Bănat  şi  Ţara  ungurească;  o  a  treia  biserică 
apoi  mai  puternică  şi  mai  iscusită,  sprijinită  şi  pe  puterea  statului  în  care 
era  stăpână,  izbuteşte  să  ne  frângă,  ce  aveam  mai  sfânt,  dragostea  de  lege 
şi  să  ne  împartă  în  doue  tabere  vrăşmaşe.  Este  aceasta  biserica  papistaşă 
(rom.  cat.)  care  prin  făgăduieli  neîmplinite  ademeneşte  la  1700  clerul,  pe 
vlădica  cu  popii  săi,  să  treacă  la  unire.  De  acum  se  începe  lupta  dintre 
fra*i  pe  vieaţă  şi  pe  moarte,  care  spulberă  bunuri,  dărâmă  biserici  şi  sfarmă 
întăritori,  chinue  oameni  şi  varsă  sânge,  umplând  de  vaer  şi  plânset  tot 
veaciii  al  18-lea  şi  nu  se  domoleşte  până  la  mijlocul  veacului  trecut  nici 
când  din  mila  împărătească  —  la  1810  —  nî-sc  îngăduc  un  vlădică  din 
sângele  nostru  la  cârma  bisericii,  bătută  de  valurile  cutropitoare  ale  vre- 
milor  năpraznice,  fără  cârmaciu  dela  1700. 

Iată  în  câteva  linii  fugare  icoana  jalnică  a  stării  poporului  nostru, 
pe  care  Şaguna  nu  s'a  sfiit  a  o  privi  drept  în  faţă  cu  bărbăţie  şi  încredere 
în  puterile  sale  şi  cu  nădejde  în  D-zcu.  «Tu  Doamne  şti  că  cătră  scopul 
meu  a  alerga  doresc:  pe  Românii  transilvăneni  din  adâncul  lor  somn  să-i 
deştept  şi  cu  voie  cătră  tot  ce  e  adevărat,  plăcut  şi  bun  să-i  trag»  îşi 
încheia  cuvântarea  rostită  la  sfinţirea  sa  de  episcop. 

Şi-a  dat  el  bine  sama  unde  vine,  ce  găseşte  şi  ce’l  aşteaptă.  Slujba 
înaltă  de  arhiereu  n’a  fost  pentru  Şaguna  un  noroc  găsit  în  cale,  căci  e 
mare  depărtarea  dela  fiiul  unui  neguţător  pribeag  până  la  scaunul  de  vlă¬ 
dică,  fie  şi  a  unei  biserici  destrămate  şi  nenorocite,  —  ci  a  fost  o  ţintă 
spre  care  a  nizuit  cu  toate  puterile,  un  ideal,  pentru  dobândirea  căruia 
şi-a  pus  în  cumpănă  toată  vaza  de  care  se  bucura,  a  folosit  toate  legă¬ 
turile  sale  cu  cei  mai  de  seamă  oameni,  ca  şi  trecerea  de  care  se  bucura 
înaintea  împăratului;  de  altă  parte  ştiindu-se  înzestrat  dela  fire  cu  înalte 
daruri  şi  cu  alese  calităţi  câştigate  prin  râvnă  neînfrântă  şi  muncă  sta¬ 
tornică  s’a  simţit  chiemat  a  fi  mirele  vrednic  unei  biserici  de  mult  vădu¬ 
vite  şi  a  îmbrăca  sarcina  grea  de  cu  adevărat  părinte  bun  al  unui  popor 
orfan.  Dacă  la  venirea  sa  la  noi  l-am  primit  ca  pe  un  străin,  cu  oarecare 
răceală  şi  neîncredere,  arătată  şi  cu  prilejul  alegerii  celor  3  candidaţi  la  sca¬ 
unul  de  episcop,  între  cari  Şaguna  a  avut  voturi  mai  puţine  faţă  cu  cei 
2  protopopi  ardeleni,  el  nu  s’a  supărat  pe  neştiinţa  noastră,  pe  lipsa  de 
pătrundere  şi  înţelegere,  ci  hotărît  în  gândul  său  «dacă  voi  nu  mă  vreaţi 
eu  vă  vreau»  a  mers  înainte  şi  şi  a  ajuns  idealul  dându-ne  pildă  vie  cum 
omului  toate  îi  sunt  cu  putinţă,  prin  stăruinţă,  prin  muncă  cinstită  şi  sta¬ 
tornică. 

Iară  ajuns  odată  în  fruntea  bisericei,  faptele  săvârşite  îndreptăţesc 
nizuitiţa  ce  a  desfăşurat  pentru  a  ajunge  la  scaunul  de  vlădică  şi  mărtu¬ 
risesc  cu  tărie  despre  vrednicia  Sa. 

Pe  teren  bisericesc  porni  fără  zăbavă  lupta  înverşunată  pentru  înăl¬ 
ţarea  bisericei  sale  din  pulberea  dărâmăturilor,  grămădite  din  nemiia  vre- 
milor  de  restrişte.  Duşmanii  vechi  se  ridicară  cu  îndărătnicie  şi  porniră 
împotrivă  cu  toate  armele  lor  fulgerătoare  de  manie,  dară  Şaguna  nu  se 
înfrică.  Sfinţenia  cauzei  ce  urmarea,  hotărît  a  o  duce  la  izbândă  îi  picura 
în  suflet  curaj  şi  încredere.  Şi  în  adevăr  din  ştiinţa  lui  de  canoane  şi  is¬ 
torie,  din  energia  sa  uimitoare  şi  prin  puterea  sa  de  munca  şi  jertfă  fără 
preget,  după  18  ani  de  truda  câştigă  neatârnarea  bisericei  faţă  cu  cei  din 
afară  şi  izbuti  să  dea  de  nou  fiinţă  mitropoliei  române,  de  un  veac  şi  ju¬ 
mătate  pierdută. 

Alături  de  lupta  grea  cu  cei  din  afară  purta  mare  grijă  pentru  în¬ 
dreptarea  scăderilor  şi  întruparea  bunelor  rândueli  înlâuntru.  îi  trebuiau 
preoţi  bine  pregătiţi  pentru  marea  sărbătoare  a  bisericei,  îi  trebuiau  das¬ 
căli  cu  o  mai  largă  cunoştinţă  de  carte  pentru  luminarea  poporului  şi  a 
rânduit  mai  cuminte  aşezământul  de  creştere  pentru  aceştia  —  seminarul 
teologic-pedagogic,  —  îi  trebuia  un  popor  cu  pricepere  şi  înţelegere  pentru 
măreaţa  operă  ce-i  pregătea,  şi  a  presărat  în  întunerecul  satelor  noastre 
şcoale  spre  luminare;  iară  când  a  sosit  vremea,  când  înafară  a  câştigat 
neatârnarea  bisericei,  înlăuntru  ne-a  făcut  organizarea,  ne-a  dat  legea  de 
o  înaltă  chibzuinţă  şi  adâncă  pătrundere  în  viitor,  Statutul  organic,  în  pu¬ 
terea  căruia  poporul  e  făcut  stăpân  pe  soartea  sa,  Dvoastră  înşivă  să  ho- 
tărîţi  de  starea  de  azi  şi  de  ziua  de  mâne,  —  care  lege  în  vremea  de 

acum  c  singura  cetate  de  apărare  nebiruită  împotriva  navalelor  pătimaşe, 
ce  se  dau  asupra  limbei  şi  legei  noastre  strămoşeşti,  e  zidul  puternic  de 
care  se  sfarmă  încercările  nesăbuite  de  a  ne  înfrânge  şi  supune. 

Cu  o  distinsă  înţelegere  pentru  nevoile  mai  arzătoare  a  poporului 
s’a  îngrijit  Şaguna  şi  de  cultura  poporului. 

Sub  activitatea  sa  binecuvântată  preste  000  de  şcoale  poporale  în¬ 
cepură  să  răspândească  lumina  binefăcătoare  a  ştiinţei  de  carte,  acolo 
unde  până  la  el  rătăceam  în  împărăţia  întunerecului  şi  neştiinţei.  Pentru 
creşterea  pâturei  conducătoare  a  poporului,  sub  oblăduirea  lui  înţeleaptă 
râsăriră  şcoale  medii  (gimnazii)  şi  comerciale;  iară  pentru  a  desăvârşi 
opera  sa  culturală  prin  stăruinţele  lui  Şaguna  luă  fiinţă  şcoala  mare  a 
neamului,  «Asociaţiunea  pentru  literatura  şi  cultura  poporului  român».  Din 
averea  sa  proprie  înfiinţa  tipografia,  —  dăruită  în  urmă  arhidiecezei,  — 
în  care,  pentru  îndrumarea  bisericei  şi  a  neamului,  pentru  apărarea  inte¬ 
reselor  noastre  şi  pentru  îndreptarea  scăderilor  neprielnice,  începu  să  apară 
ziarul  «Telegraful  Român».  Din  aceiaş  tipografie  se  îndreptau  cu  zel  de 
adevărat  apostol  însufleţit  pestoralele  şi  circularele  arhiereului,  care  a  ştiut 
să  îmbrăţişeze  şi  îndrume  întreg  cuprinsul  vieţii  unui  popor,  De  aici  şi-au 
luat  sborul  mulţimea  cărţilor  pentru  şcoală,  cărţile  bisericeşti,  trebuitoare 
slujbelor  d-zeeşti  şi  atâtea  alte  cărţi  de  dreaptă  povâţuire.  Iară  pentru  a 
pune  temei  solid  unei  desvoltări  statornice  în  cultură  şi  bunăstare,  Şaguna 
a  pus  temelia  celor  mai  multe  fonduri  şi  fundaţiuni,  din  cari  se  ajutoră 
în  însemnată  măsură  fiii  neamului  nostru  şi  toate  aşezămintele  noastre 
în  lipsele  lor  zilnice.  Tot  atâtea  mijloace  acestea,  de  cultivare,  desvoltare 
şi  apărare,  de  progres  şi  înaintare,  al  căror  urmă  zadarnic  o  am  căuta 
înainte  de  venirea  lui  Şaguna  în  fruntea  bisericii  noastre  şi  al  căror  bi¬ 
nefaceri  şi  roade  mănoase  se  vor  întinde  departe  în  viitor,  până  va  dăinui 
neamul  nostru  pe  acest  pământ,  deci  până  în  veci,  căci  neamul  nostru 
prin  puterea  sa  lăuntrică,  dovedită  din  belşug  în  trecutul  său,  va  înfrunta 
toate  sâlniciile,  şi  va  birui  toate  încercările  neomenoase  de  cutropire  şi 
va  trăi. 

Atât  pe  teren  bisericesc  cât  şi  pe  teren  cultural  călăuza  marelui 
Arhiereu  a  fost  idea  naţională.  Nizuinţa  lui  de  a  înzestra  toate  aşeză¬ 
mintele  sale  cu  caracter  naţional  se  întregeşte  frumos  prin  activitatea  sa 
pe  teren  politic-naţional.  Deodată  cu  cârma  bisericei  noastre  Şaguna  a 
apucat  şi  cârma  întregului  neam  din  această  ţară.  începând  cu  măreaţa 
adunare  naţională  de  pe  «Câmpul  libertăţii»,  care,  sub  conducerea  lui 
de  naţionalist  înfocat  de  bun  cumpăt,  de  patriot  luminat  şi  prevăzător,  a 
sdrobit  lanţurile  sclaviei  înjositoare  şi  a  ridicat  poporul  român  din  iobag 
legat  de  glie  la  cinstea  de  cetăţean,  cu  egală  îndreptăţire;  dela  această 
adunare  începând,  Şaguna  a  fost  conducătorul,  sufletul  urgisit  de  vrăş¬ 
maşi  al  tuturor  mişcărilor  şi  luptelor  naţionale!  Nici  odată  nu  se  tânguia 
de  slăbiciune,  nici  de  mulţimea  trebilor,  nici  de  asprimea  vremilor  grele, 
ci  mi-se  pare  cu  cât  se  ridicau  mai  greu  de  învins  piedecile,  cu  atât 

devenea  mai  râvnitor,  cu  cât  primejdiile  îl  împrejmuiau  mai  mult  cu  atât 
să  făcea  mai  îndrăzneţ,  mai  curagios.  Un  lucru  socotea  doară  mai  pe 
jos  de  vrednicia  sa,  adecă  a  şi.  pregeta  întru  aceea-ce  putea  sluji  spre 
binele  altora,  in  urmare  el  totul  punea  în  mişcare,  nimic  nu  cruţa  pentru 
izbăvirea  noastră  nici  cuvinte  nici  osteneală,  nici  bani  nici  cinste  nici 
chiar  vieaţa  sa...  Tuturor  toate  s’a  făcut  ca  pe  noi  să  ne  dobândească. 
Suferinţele  mari,  jertfa  de  sine,  ce  a  fost  gata  să  aducă  pentru  noi,  răsar 
luminoase  din  cuvintele  de  el  însuş  rostite :  «M'au  proscris,  şi  doară  mai 
rău  m’ar  fi  muncit  decât  pe  Metropolitul  Sava  să  fi  putut  pune  mâna 
pe  mine».  El  însă  nu  s’a  astăvit  până  n’a  izbutit,  până  n’a  împlântat 
semnul  biruinţei  pretutindenea. 

Chiar  când  cauza  naţională  —  cătră  sfârşitul  vieţii  sale  —  apucă 
calea  nenorocită  a  pasivităţii,  împotriva  vederilor  şi  voei  lui,  nu  se  resvră- 
teşte,  ci  povăţuit  de  sfatul  ap.  Pavel:  «Slugei  Domnului  nu  i-se  cade  să 
se  sfădească,  ci  blând  să  fie  cătră  toţi,...  poate  cândva  le  va  da  lor 
Dumnezeu  pocăinţă  spre  cunoştinţa  adevărului».  (II.  Tim.  II.  24—5)  privea 
cu  durere  amară  noua  rătăcire,  pe  care  nu  avea  putere  să  o  împedece. 
—  Şi  această  durere  îi  mări  suferinţele  trupului  istovit  şi  grăbi  sfârşitul 
mucenicului  sfânt,  care  a  fost  mare  prin  faptele  sale  şi  a  stat  la  înăl¬ 
ţimea  faptei  bune,  dar  mai  cu  scamă  prin  văpaia  dragostei  sale  de  oa¬ 
meni,  de  neam  şi  de  legea  străbună  a  covârşit  căldura  oricărui  foc. 
Chiar  de  pe  patul  de  moarte  ne  lasă  moştenire  scumpă  această  povă- 
ţuire;  «Fiţi  pe  pace...  nu  vă  sfădiţi»,  «precum  eu  v’am  iubit  pe  voi  şi 
voi  să  vă  iubiţi  într’olaltă».  Următori  fiţi  mie  precum  şi  eu  lui  Christos» 
ne  îndeamnă  cu  Ap.  Pavel.  (I.  Cos.  Xi.  1.) 

Din  toate  aceste  şi  alte  multe,  pe  cari  mi-a  fost  cu  neputinţă  a  Ie 
pomeni  toate,  se  desface  pentru  noi  cea  mai  luminoasă  învăţătură;  a 
iubirei,  mamă  a  tot  binele,  începutul  şi  sfârşitul  tuturor  faptelor  bune. 
Dragostea  de  lege  şi  neam  prin  care  s’a  făcut  mare  Şaguna  a  ştiut  să  o 
ridice  la  acea  strălucire  pentru  noi,  încât  va  îi  pentru  totdeauna  un  izvor 
nesăcat  de  înviorare  de  premenire  sufletească,  de  câte  ori  asupriţi  de 
urgia  vremilor  rele  şi  năpăstuiţi  de  pornirile  pătimaşe  ale  vrăjmaşilor  — 
vom  lâncezi. 

De  aici  din  acest  izvor  curat  şi  sănătos  să  ne  adăpăm  şi  noi  iubi¬ 
ţilor  cu  încrederea  neşovăitoare,  ca  să  putem  purta  cu  bărbăţie  povara 
zilelor  aspre,  ce  apasă  asupra  noastră.  Din  dragostea  lui  de  neam  să  în¬ 
văţăm  a  ne  iubi  cu  patimă  neamul  cu  toate  comorile  lui  sfinte,  între  cari 
cea  mai  scumpă  să  ne  fie  limba  dulce  românească,  pe  care  să  ne  silim 
a  o  desăvârşi  tot  mai  mult  în  frumseţe  şi  pe  măsura  ce  se  arată  mai 
porniţi  vrăşmaşii  împotriva  ei,  noi  să  ne-o  facem  cu  atât  mai  dragă,  mai 
preţuită,  căci  limba  este  semnul  cel  mai  vorbitor  despre  fiinţa  şi  dăi¬ 
nuirea  unui  neam ;  precum  de  asemenea  lăpădarea  de  acaastă  limbă  va 
aduce  fără  vreme  prăpădirea  noastră. 

Din  dragostea  lui  de  lege  să  învăţăm  a  ne  îndrăgi  tot  mai  mult 
legea  strămoşască  cu  biserica  ei  străbună  şi  cu  toate  aşezămintele  de 
cultură  şi  bunăstare,  pe  cari  în  cea  mai  mare  parte  dela  el  le-ani  moş¬ 
tenit,  căci  numai  alipirea  neclătită  cătră  acestea  şi  sprijinirea  lor  cu  tot 
prisosul  avutului  nostru  ne  va  aduce  izbăvirea  din  ghiarele  ispitelor  dese, 
cari  ne  caută  mereu. 

Aşa  făcând  vom  înainta  cu  paşi  repezi  şi  siguri  pe  cărările,  ce  el 
ni  le-a  brăzdat,  vom  dura  cetate  nebiruită  în  jurul  vieţii  noastre  de  neam 
cinstit  şi  muncitor,  de  zidurile  căreia  se  vor  sfărma  toate  încercările  de 
înfrângere  şi  cutropire,  şi  noi  vom  vieţui  în  veci... 

Iară  faţă  cu  sărbătoritul  zilei  de  azi.  Marele  Mctropolit  Andrei  Baron 
de  Şaguna,  ne  vom  dovedi  adevăraţi  fii  şi  urmaşi  vrednici,  dacă  în  su¬ 
fletele  noastre  vom  dura  pentru  totdeauna  altare  sfinte  de  smerită  închi¬ 
nare,  de  pe  cari  în  veci  să  nu  se  stângă  focul  sfânt  a!  dragostei  de  lege 
şi  neam  aşa  cum  el  l-a  aţîţat  şi  chrănit  prin  viaţa  şi  fapta  sa.  Aşa  să  fie! 

Preotul  P.  Mont  şea 

MITROPOLITUL  ANDREIU  ŞI  Sf.  SCRIPTURĂ. 

A. 

Domnul  cerului  şi  al  pământului,  carele  cârmuieşte  veacurile, 
şi  poartă  destinele  vremurilor,  celce  înalţă  şi  coboară  neamuri  şi 
popoare,  căutat  a  acum  100  de  ani  şi  spre  poporul  credincios  al 
românilor:  Văzut-a  din  cerul  îndurărilor  sale,  că  acest  sărman  şi 
obidit  popor  nu  mai  are  voie  nici  altar  de  rugăciune  să-şi  înalţe 
si  din  cerul  îndurărilor  sale  i-a  menit  o  soarte  mai  bună.  Dat-a 

i 

naştere  unui  fiu  din  neamul  românesc,  carele  să  îndrepte  soartea 
bisericei  aceleia,  a  căreia  fiu,  preot  şi  păstor  va  fi.  Fiul  acesta 
înţelept  şi  credincios,  în  anul  libertăţii  când  toate  popoarele  şi-au 
primit  libertatea,  a  venit  în  fruntea  bisericei  ca  păstor  sufletesc. 
Poporul  ortodox  a  primit  în  dânsul  un  arhiereu  mare  după  rân- 
duiala  lui  Melhisedec. 

Cu  sufletul  plin  de  entuziasmul  cel  mai  înalt,  cu  mintea  în¬ 
ţeleaptă  şi  pătrunsă  de  adevărurile  vecinice  dumnezeeşti,  cu  mintea 
plină  de  credinţă  sfântă,  având  pe  lângă  dorul  sincer  de  a  ferici 
poporul  său,  voinţa  şi  energia  necesară,  arhimandritul  Andreiu 
Şaguna,  prin  voinţă  dumnezeească  se  ridică  pe  singurul  scaun 
vlădicesc  al  poporului  ortodox  din  ţeara  aceasta.  O  ceaţă  deasă, 
ba  mai  bine  zis  o  negură  adâncă  acoperea  orizontul  bisericei 
noastre,  şi  o  cumplită  durere  sufletească  a  copleşit  sufletele  fiilor 
credincioşi  ai  maicii  noastre  biserici.  Puţini  mai  aveau  nădejdea 

în  posibilitatea  unei  înălţări  a  bisericei  noastre.  Pentru  toţi  so¬ 
sise  vremea  de  slobozenie,  vremea  de  eliberare,  numai  conducă¬ 
torul  destoinic  lipsiâ.  Şi  iată  că  Dumnezeul  milelor,  revarsă  din 
cerul  milostivirilor  sale  şi  peste  biserica  noastră  mila  sa  bogată, 
trimiţând  un  păstor  înţelept  şi  destoinic,  carele  avea  să  pască 
turma  cea  cuvântătoare  după  legea  cea  vie,  după  cuvântul  cel 
viu  şi  vecinie  al  Tatălui  ceresc. 

Venind  episcopul  Andreiu  în  fruntea  bisericei  noastre,  a  ră¬ 
sărit  şi  pentru  fiii  acestei  biserici  un  soare  dătător  de  nouă  viaţă 
creştinească,  bisericească  şi  naţională.  în  dânsul  noi  am  primit 
dela  Dumnezeu  un  preot  după  rânduiala  lui  Melhisedec,  pentru 
biserica  noastră  naţională  şi  pentru  cultura  noastră  naţională. 
Pentru  toate  veacurile  figura  aceasta  măreaţă,  eroul  acesta  lup¬ 
tător  şi  biruitor  va  rămânea  exemplu  vrednic  de  urmat,  de  cătră 
fiii  bisericei  române.  Biserica  păstorită  de  dânsul  în  veac  îi  va 
binecuvânta  memoria,  căci  totul  ce  s’a  format  şi  totul  ce  este  în 
biserica  noastră  prin  dânsul  s’a  făcut.  Ajutat  în  toate  lucrările 
sale  de  Tatăl  cel  ceresc  a  pus  bazele,  adecă  a  întemeiat  bazele 
solide  pe  cari  au  clădit  urmaşii  lui. 

Cu  mintea  lui  ageră  s’a  convins,  că  ridicarea  şi  cultivarea 
neamului  din  care  face  parte,  numai  atunci  e  posibilă,  dacă  se 
face  în  cea  mai  strânsă  legătură  cu  ridicarea  şi  întărirea  bisericei. 
Istoria  noastră  i-a  dovedit,  că  numai  deodată  cu  sentimentul  re¬ 
ligios  se  desvoaltă  şi  sentimentul  naţional,  pentrucă  existenţa 
neamului  e  în  cea  mai  strânsă  legătură  cu  existenţa  bisericei  ro¬ 
mâneşti  ;  neam  românesc  fără  biserică  românească  nu  poate  există. 

Despre  vieaţa  şi  activitatea  mitropolitului  Andreiu  s’a  scris 
foarte  mult.  Scrierile  acestea  ne  dau  cele  mai  clare  dovezi  despre 
munca  titanică  carea  a  săvârşit-o  spre  binele  bisericei  şi  a  nea¬ 
mului  său.  Din  aceste  scrieri  totodată  putem  să  ne  convingem 
despre  voinţa  şi  energia  de  fer,  cu  carea  se  lupta,  pentru  ajun¬ 
gerea  scopurilor,  cari  şi-le-a  prefipt. 

Ştim,  că  a  fost  împărtăşit  de  o  creştere  religioasă  ideală, 
având  parte  de  sfaturile  părinteşti  ale  mamei  sale,  carea  ne  e 
prezentată  din  partea  istoricilor,  ca  o  mamă  ideală,  ca  o  femeie 
cu  sentiment  creştinesc  ideal.  Prin  rostul  maicei  sale  a  învăţat 
tinărul  Andreiu  cuvântul  cel  viu  şi  etern  a  lui  Dumnezeu.  în 
viaţa  şi  faptele  mamei  sale  a  văzut  întrupată  ascultarea  cuvân- 


—  442  — 


tuliii  şi  a  poruncilor  Domnului.  Astfel  ne  putem  explica  cum  de 
ni-se  prezintă  de  fapt  în  vieaţa  mitropolitului  Andreiu  cuvântul 
Scripturii  întrupat. 

Ştim  că  în  familia  unchiului  său  a  avut  ocazie  de  a  întâlni 
pe  mulţi  din  bărbaţii  aleşi  ai  neamului  său  şi  a  bisericei  române. 
De  tinăr  deci  a  putut  să  cunoască  pe  deplin  starea  bisericei  şi 
a  neamului  său  şi  de  tinăr  îşi  va  fi  avut  stabilit  planul  activităţii 
şi  a  vieţii  sale.  Ca  om  tinăr  ajunge  profesor  de  teologie  la  sârbi 
şi  se  ocupă  foarte  mult  cu  literatura  bisericei  ortodoxe,  studiind 
şi  scriind.  în  anii  profesurei  sale  a  adunat  materialul  bogat  pentru 
opurile  scrise  în  decursul  păstorirei  sale.  Desigur  că  dupăce  a 
văzut  la  sârbi  şi  la  alte  popoare  traduceri  bune  ale  bibliei  în  limba 
lor,  îi  va  fi  venit  gândul,  ca  şi  dânsul  să  facă  o  traducere  bună, 
sau  mai  bine  zis  o  ediţie  bună  a  bibliei  în  limba  românească. 
Ca  preot  carele  a  trăit  în  şi  după  legea  Domnului,  sigur  s’a  con¬ 
vins,  că  şi  pentru  poporul  său  ar  fi  un  lucru  foarte  folositor,  ca 
să  aibă  legea  sfântă,  cuvântul  Domnului,  sau  sfânta  Scriptură, 
scrisă  în  frumoasa  limbă  românească.  A  cunoscut  şi  trebuinţa 
unui  cler  cult  şi  de  aceia  s’a  pus  la  muncă  şi  a  scris  manuale 
de  teologie,  a  scris  cărţi  rituale  şi  a  îmbogăţit  dacă  nu  chiar  a 
întemeiat  de  nou  literatura  bisericei  noastre. 

Ca  om  de  studiu  şi  cu  adevărat  sentiment  pentru  progresul 
cultural  al  turmei  sale,  a  căutat  şi  s’a  luptat  ca  fiecăruia  din  fiii 
săi  sufleteşti  să  i-se  vestească  cuvântul  lui  Dumnezeu  prin  cu¬ 
vânt  viu  românesc.  Dorinţa  ferbinte  a  lui  era,  ca  lumina  cuno¬ 
ştinţei  adevărului  să  fie  răspândită  tuturora,  şi  de  aceia  pe  toţi 
cari  se  nizuiau  a  răspândi  lumina  şi  cunoştinţa  adevărului  îi 
sprijinea. 

Literatura  noastră  bisericească,  începând  de  pe  la  sfârşitul 
veacului  al  XVlI-lea  n’a  prea  arătat  progres.  Pe  la  finea  vea¬ 
cului  al  XVllI-lea  şi  în  jumătatea  l-mă  a  veacului  al  XlX-lea  s’au 
început  unele  curente  limbistice  cari  nu  aduceau  literaturei  ro- 
mâne  mare  folos.  In  literatură  se  folosiâ  o  limbă  bazată  pe  eti¬ 
mologia  curentului  latinist,  o  limbă  care  aproape  în  toate  cuvin¬ 
tele  voia  să  dovedească  originea  latină  a  limbei  româneşti.  E 
natural  că  această  limbă  nu  a  fost  pentru  popor,  ci  numai  pentru 
un  strat  anumit  din  poporul  român.  Pe  vremea  lui  Şaguna  cu¬ 
rentul  latinist  era  în  floare,  dacă  nu  întru  toate  domnitor. 

Pe  Şaguna  ca  scriitor  curentul  acesta  însă  nu  l-a  putut 
câştiga.  Putem  zice  şi  avem  chiar  dovezi  că  el  a  fost  un  duşman 
aprig  al  acestui  curent,  când  latiniştii  au  voit  să  introducă  limba 
lor  stranie  şi  în  cultul  dumnezeesc  şi  în  cărţile  bisericeşti.  Mai 
ales  a  păşit  cu  energie  şi  în  mod  resolut  în  contra  curentului 
atunci,  când  unii  voiau  să  edeie  biblia  românească  în  limba  aceasta 
forţată.  Eliade  a  publicat  o  traducere  a  bibliei  româneşti  în  o 
limbă  românească  imposibilă.  S'a  publicat  numai  cartea  Facerei 
şi  Eşirei.  Şaguna  ajungând  să  cunoască  această  traducere  a  păşit 
cu  cea  mai  mare  energie  în  contra  iei,  combătând-o  vehement 
şi  provocând  chiar  clerul  său,  ca  să  se  ferească  de  această  tradu¬ 
cere,  carea  absolut  nu  corespunde  trebuinţelor  poporului  nostru. 
Dacă  ne-ar  permite  locul  să  cităm  mai  multe  pasage  din  biblia 
lui  Eliade,  ne-arn  putea  convinge  că  de  fapt,  poporul  absolut  nu 
o  poate  înţelege,  şi  noi  am  pricepe  uşor,  de  ce  a  păşit  Şaguna  cu 
toată  energia  sa  arhierească  contra  acestei  traduceri  a  bibliei. 

Şaguna  voind  să  dea  cărţi  scrise  pe  înţelesul  tuturora,  în  o 
limbă  accesibilă  pentru  toţi  şi  înţelegibilă  de  toţi,  el  se  folo¬ 
seşte  de  graiul  viu  al  poporului.  Scrie  în  o  limbă  românească 
clară,  simplă,  curgătoare  şi  frumoasă,  în  un  stil  simplu  plin  de 
vigoare  şi  totuş  plin  de  figuri  frumoase,  toate  luate  din  graiul 
viu  al  poporului.  Aceasta  o  vedem  mai  ales  în  predicile  şi  în 
pastoralele  sale  şi  în  Biblia  românească  edată  de  el  intre  anii 
1856— 58  la  Sibiiu.  In  toate  scrierile  sale  el  să  nizuia  după 
simplarietate  şi  claritate.  Toţi  aveau  să  priceapă  şi  toţi  să  înţe¬ 
leagă  cele  scrise  de  el ;  căci  numai  dacă  toţi  înţeleg  cefe  scrise, 
ele  pot  deveni  un  bun  comun  al  tuturor  cetitorilor,  şi  numai 
astfel  se  pot  laţi  tot  mai  mult  adevărurile  dumnezeeşti,  pe  cari 
fiecare  creştin  ar  trebui  să  le  cunoască  şi  să  le  păzească  ca  pe 
cel  mai  scump  tesaur.  In  prefaţa  dela  Enchiridion  ne  spune  el 
că  însăş  limba  în  carea  au  să  fie  vestite  adevărurile  şi  învăţătu¬ 
rile  credinţei  creştine,  are  să  fie  limba  vie  a  poporului  respectiv. 
In  punctul  VIII  al  principiilor  scoase  din  canoanele  bisericei 
zice:  că  clerul  şi  poporul  credincios  să  cetească  biblia,  de  unde 
urmează  1.  că  biblia  trebue  să  se  traducă  în  limbile  popoarelor 
creştine  2.  că  şi  cărţile  rituale  bisericeşti  trebue  să  fie  traduse 
în  limbile  feluritelor  popoare  3.  că  limba  bisericească  are  să  fie 
limba  poporului  respectiv  etc.  In  alte  scrieri  ale  sale  aflăm  clar 

exprimată  convingerea,  că  împărtăşirea  cunoştinţelor  religioase, 
are  să  se  facă  în  limba  poporului  respectiv,  căci  numai  astfel 
se  pot  înţelege  dogmele  şi  adevărurile  bisericei  şi  numai  astfel 
se  poate  asigura  o  desvoltare  serioasă  şi  temeinică  a  sentimen¬ 
tului  şi  a  vieţii  religioase.  Izvorul  nesecat  pentru  întărirea  vieţii 
creştineşti  fiind  sfânta  Scriptură,  e  natural  că  adevărurile  şi  în¬ 
văţăturile  cuprinse  în  ea  trebuesc  să  fie  accesibile  fiecărui  creştin, 
adecă  biblia  trebue  să  fie  tradusă  în  graiul  viu  al  fiecărui  popor. 

După  Şaguna  numai  singură  limba  poporului  e  limbă  vie, 
căci  ea  se  formează  şi  trăeşte  în  mijlocul  unui  popor  viu,  şi 
numai  limba  aceasta  poate  fi  limba  liturgică  şi  limba  rituală  ad¬ 
misibilă  în  biserică.  Dacă  se  ţine  biserica  de  acest  adevăr, 
atunci  învăţăturile  ei  vor  putea  fi  sădite  cu  rezultat  bun  în  ini¬ 
mile  creştinilor. 

Toată  activitatea  marelui  mitropolit  e  expusă  deja  de  scri¬ 
itori  competenţi  şi  pricepuţi,  nouă  ne  rămâne  a  ne  ocupa  numai 
cu  ediţia  sfintei  Scripturi  şi  cu  părerile  lui  Şaguna  referitoare  la 
originea,  formarea,  scrierea  şi  valoarea  sfintei  Scripturi.  Pentru 
a  dovedi  şi  expune  acestea  toate  ne  vom  ocupa  mai  ales  cu 
prefaţa  ediţiei  şi  vom  expune  părerile  lui  Şaguna  prin  însaş  cu¬ 
vintele  sale.  Cu  privire  la  limba  bibliei  în  special,  zice  în  pre¬ 
faţă:  «Biserica  noastră  răsăriteană  şi  toţi  sfinţii  părinţi  ai  ei  au 
avut  încă  dela  început  principiul  acela  mântuitor,  ca  biblia  să  se 
propună  poporului  în  limba  sa,  să  i-se  tâlcuiască  tot  aşa  şi  să 
i-se  recomande  şi  dea  în  mână  spre  cetire,  gândire  şi  îndreptare, 
înainte  şi  mai  pre  sus  de  ori  ce  altă  carte  din  lume». 

Şirele  aceste  scrise  de  dânsul  ne  îndreptăţesc  a  face  con¬ 
cluzie,  că  de  fapt  numai  sfta  Scriptură  a  putut  fi  şi  pentru  dânsul 
izvorul  faptelor  mari  săvârşite  de  dânsul,  şi  a  energiei  cu  carea 
s’a  întrepus  pentru  toate  scopurile  sale. 

In  ce  priveşte  valoarea  bibliei  pentru  poporul  nostru, 
vorbind  de  ediţiile  bibliei  dela  1648  şi  1688  zice:  «Deşteptarea 
poporului  românesc  din  barbaria  veacurilor,  împrietinirea  lui  mai 
deaproape  cu  legea  lui  Dumnezeu,  păşirea  lui  cătră  lumina  cea 
blândă  a  civilizaţiei  şi  a  culturei,  înfrăţirea  neamului  românesc, 
pe  carele  mâna  proniei  l-a  sămănat  prin  atâtea  ţări  deose¬ 
bite  şi  printre  atâtea  neamuri  străine,  rămânerea  în  viaţă  a  limbei 
sale  naturale;  —  toate  acestea  binecuvântări  neasemănate  avem 

ale  mulţămî  acestor  ediţii  vechi  ale  sfintei  Scripturi,  acestor  mo¬ 
numente  neperitoare  ale  limbei,  moralităţii  şi  peste  tot  ale  vieţii 
noastre  naţionale  bisericeşti». 

Favorul  cel  mare  al  nostru  al  românilor  faţă  de  alte  nea¬ 
muri  —  înţelege  special  pe  slavi  —  a  fost  şi  este,  că  la  noi  limba 
bibliei,  limba  bisericei  a  fost  limba  vie,  graiul  viu  al  poporului : 
«limba  aceea  care  trăieşte  în  gura  poporului  şi  va  trăi  întru 
popor  şi  prin  popor,  pănă  când  va  susta  şi  el. 

Prefaţa  1a  ediţia  dela  1856 — 58  nu  e  numai  o  simplă  pre¬ 
faţă,  ci  este  un  scurt  şi  condensat  tractat  isagogic  despre  Sfta 
Scriptură;  un  tractat  foarte  bun  pentru  timpurile  sale.  De 
unde  a  luat  Şaguna  materialul,  nu  ne  spune.  Din  acest  tractat 
ne  putem  convinge  că  părerile  sale  referitoare  la  originea,  va¬ 
loarea,  autenticitatea  etc.  cărţilor  Sfintei  Scripturi  Şaguna  le 
bazează  foarte  mult  pe  credinţă  şi  nu  pe  izvoarele  ştiinţei.  Nu 
ni  se  prezintă  ca  un  isagog,  carele  cu  armele  ştiinţei  ar  voi  să 
dovedească  aserţiunile  sale,  ci  vedem  pe  păstorul  pătruns  de 
credinţa  adevărată,  carele  în  interesul  fiilor  săi  sufleteşti  a  adunat 
tot  materialul  cunoscut  lui,  şi’l  dă  fiilor  săi,  ca  şi  dânşii  să-şi 
poată  îmbogăţi  tesaurul  minţii  şi  credinţii  lor.  Punctul  de  ve¬ 
dere  din  care  avem  să  privim  lucrarea  aceasta,  e  cel  al  cre¬ 
dinţei  şi  nu  cel  al  ştiinţei  şi  literaturei  T.  N.  şi  T.  V. 

Să  analizăm  prefaţa  pe  scurt,  ca  să  vedem  părerile  isagogice 
ale  lui  Şaguna.  O  analiză  detailată,  împreunată  cu  o  paralelă  a 
ştiinţei  moderne  isagogice  nu  ne  permite  locul.  Vom  expune 
numai  diferinţele  esenţiale  ici-colo. 

Originea  sfintei  Scripturi,  toţi  o  reduc  la  sfânta  Treime,  la 
Dumnezeu  cel  în  trei  feţe,  carele  a  inspirat  pe  autorii  singurati¬ 
celor  cărţi. 

Autorii  cărţilor  sfintei  Scripturi  surit  în  genere:  «la  T.  V. 
Moisi  şi  prorocii,  la  T.  N.  evangeliştii  şi  apostolii». 

După  cuprinsul  lor  cărţile  T.  V.  se  împart  în  Legea,  Istorie, 
înţelepciune  şi  proroci.  —  în  special  fiecare  grup  conţine  urmă¬ 
toarele  1)  Legea  e  scrisă  de  Moisi  şi  are  5  cărţi.  2)  Istorii:  Isus 
Navi,  Judecătorii,  Rut.,  4  c.  a.  împăraţilor,  2  c.  Paralipomena,  c. 
Ezdrei,  c.  luditei.  Neemia,  c.  Estirei,  Tovit,  c.  Iov.  3)  c.  ale  Ma- 
cabeilor,  Înţelepciunea  lui  Solomon,  înţelepciunea  lui  Siracb.  4) 
Prorociile:  psaltirea,  p'rorociile  celor  4:  Isaia,  Ezechil,  Daniil,  Ie- 

remia,  căruia  se  adauge  cartea  plângerii  şi  cea  a  prorocului  Ba- 
ruch,  prorociile  celor  12  proroci  mici,  cartea  Ezdrei  III. 

împărţirea  aceasta  a  cărţilor  e  ceva  special.  Isagogii  cei  vechi, 
şi  cei  noi,  au  împărţirea  în  trei  categorii,  luată  după  canonul  jido¬ 
vesc,  anume:  1)  Legea,  2)  Profeţii,  3)  celelalte  cărţi.  1)  Legea  cu¬ 
prinde  cinci  cărţi  a  lui  Moisi.  Nr.  3,  adecă  celelalte  cărţi,  cuprin¬ 
deau  4  cărţi  de  cuprins  moral,  adecă:  Psalmii,  Proverbele,  Eele- 
siasticul,  Cântarea  cântărilor.  Sub  Nr.  2,  adecă  profeţii,  se  cuprin¬ 
deau  toate  celelalte  cărţi  ale  T.  V.  şi  erau  grupate  în  13  cărţi, 
numite  fiind  13  cărţi  profetice.  —  Ca  Ia  împărţirea  cărţilor  T.  V. 
în  modul  mai  sus  expus  de  ce  momente  a  fost  îndemnat,  nu 
putem  şti,  nici  nu  putem  înţelege  cum  a  pus  cartea  lob  între  căr¬ 
ţile  istorice. 

Despre  singuraticele  cărţi  în  detail  ne  vorbeşte  în  §  6—8. 
Scopul  T.  V.  ni-1  spune  prin  următoarele  cuvinte:  «Cărţile 
legii  vechi  cuprind  în  sine  învăţături  pregătitoare  pentru  primirea 
şi  precunoaşterea  Mântuitorului  lumii,  precum  şi  prorocii  şi  închi¬ 
puiri  despre  darul  şi  adevărul  prin  Christos>  (§  3). 

Cărţile  T.  N.  conform  cuprinsului  lor  încă  le  împarte  tot  în 
4  părţi  ca  şi  legea  cea  veche;  Legea,  Istorie,  înţelepciune  şi  Pro- 
rocie  sau  înainte  vestire:  a)  Legea  cuprinde  în  sine  cele  4 
evanghelii,  şi  se  numeşte  aşa,  pentrucă  vesteşte  poruncile  lui 
Dumnezeu  şi  legea  evangheliei  lui  Christos,  b)  Istoria  cuprinde 
în  sine  Faptele  apostolilor  dela  evanghelistul  Luca.  c)  înţelep¬ 
ciunea  cuprinde  în  sine  Trimiterile  soborniceşti  ale  lui  lacob, 
Petru  —  nu  ne  spune  câte,  —  3  ale  lui  Ioan,  Iuda,  şi  14  ale  lui 
Pavel.  d)  Prorocie  se  cuprinde  în  Apocalipsă.  — -  Vedem  deci  că 
şi  T.  N.  e  împărţit  tot  aşa  ca  şi  T.  V. 

împărţirea  în  4  grupe  sau  4  categorii  a  cărţilor  T.  N.  nu  e 
uzitată,  şi  nu  obvine  în  literatura  isagogică.  La  isagogi  găsim 
următoarea  împărţire  a  cărţilor  T.  Nou:  1)  Cărţi  Istorice,  4  Evan¬ 
ghelii  şi  Faptele  apostolilor,  2)  c.  Didactice,  cele  14  epistole  ale 
lui  Pavel  şi  7  epistole  soborniceşti,  3)  carte  profetică,  Apocalipsul. 

După  ce  ne  spune  că  numărul  cărţilor  sfintei  Scripturi  e  76, 
din  cari  49  formează  T.  V.  şi  27  T.  N.  trece  în  §  6  10  la  ex¬ 

punerea  autenticităţii,  canonicităţii  şi  vredniciei  de  credinţă  a  sin¬ 
guraticelor  cărţi.  In  §7  aflăm:  «Cărţile  acestea  nu  au  toate  ase¬ 
menea  preţ,  ci  se  împart  în  canonice  şi  apocrife.  Cărţi  canonice 

sunt  acelea,  cari  sunt  precunoscute  de  cătrâ  toti  ca  cârma  aducă¬ 
toare  de  mântuire.  Iar  apocrife  sau  ascunse  sunt  acele  cărţi, 
cari  sfintele  soboare  şi  sfinţii  părinţi  nu  le-au  socotit  de  îndrep¬ 
tătoare  ale  credinţei  creştineşti,  ci  s’au  îndoit  despre  insuflarea 
lor  dumnezeiască  etc.  Cărţile  acestea  «se  cinstesc  însă  nu  ase¬ 
menea  precum  cele  canonice, . ele  se  întrebuinţează  numai 

spre  îndreptarea  năravurilor,  şi  spre  întărirea  credincioşilor  în 
credinţă,  iar  nu  spre  întărirea  dogmelor  credinţei». 

în  §  8  literile  a — d  sunt  înşirate  cărţile  apocrife;  Psalm  151, 
adausurile  la  Estir,  adausurile  la  cartea  lui  Daniil  2.  în  §  10 
aflăm  amintite  Evangheliile  şi  celelalte  cărţi  apocrife,  cari  din  timp 
în  timp  căutau  ereticii  să  le  adaugă  la  numărul  cărţilor  T.  N. 

în  partea  II  a  prefeţii  §  11  — 17  aflăm  părerile  metropoliiului 
«Andrei,  despre  traduceri.  Cea  mai  bună  traducere  a  T.  V.  după 
dânsul  e  cea  făcută  de  cei  70  de  bărbaţi  în  Egipet,  din  limba 
evreiască  în  cea  grecească.  Această  traducere  e  cea  mai  de  va¬ 
loare,  şi  are  să  fie  luată  ca  bază  la  traducerile  cari  s’ar  face  de 
Cătră  aceia  cari  nu  pot  folosi  textul  original.  Pe  lângă  acestea 
mai  sunt  şi  alte  traduceri. 

Mai  frumos  vorbeşte  despre  traducerile  româneşti.  «Limba 
bisericească  pentru  un  popor  numai  odată  se  poate  face;  dacă 
s’a  învins  pedeca  cea  mare  a  traducerii  credincioase  şi  înţelese, 
şi  dacă  poporul  a  primit  limba  aceia  aşa  zicând  în  însăş  fiinţa 
sa;  atunci  următorii  nu  mai  au  de-a  face  alta,  ci  numai  a  o  renoî 
şi  îndrepta  aşa  după  cum  ar  fi  renoit  şi  îndreptat  traducătorul 
cel  dintâi  al  bibliei,  de  ar  fi  trăit  până  în  veacurile  lor.  -  Primul 
care  merită  veneraţiunea  noastră,  căci  a  făcut  prima  traducere 
românească,  folosind  textul  grecesc  slavonesc  şi  cel  latinesc,  este 
«Arhiepiscopul  şi  metropolitul  nostru  din  Belgrad  Simeon  Ştefan, 
carele  1648  a  tradus  şi  tipărit  prima  dată  T.  N.»  —  După  el  vine 
traducerea  din  1688  la  Bucureşti,  pe  timpul  voevodului  Ion  Şerban 
Cantacuzino  Basaraba  şi  a  metropolitului  Teodosie  din  Bucureşti. 
«Aceste  2  biblii  sunt  dară  după  ştiinţa  noastră  cele  mai  vechi 
româneşti;  şi  nici  unul  dintre  traducătorii  de  mai  târziu,  nu  poate 
fi  părtaş  laudei,  ce  se  cuvine  acelora,  cari  au  altoit  întâia  dată 
cuvântul  sfintei  Scripturi  în  pom  românesc».  « Aceste  două  tra¬ 
duceri  dară  sunt  uşile  pre  care  s’a  învrednicit  şi  poporul  româ¬ 
nesc  în  câmpul  cel  ceresc  al  dumnezeieştilor  învăţături,  care  în 

mijlocul  vijeliilor  lumei  rămân  neclătite  şi  adevărate  din  veac  în 
veac;  ele  sunt  izvoarele ,  cari  au  izvorît  întâia  dată  apa  vieţei  veci - 
tiice  pentru  neamul  acesta  în  toate  ţerile  prin  cari  este  răspândit ». 

Găsim  expuse  precuvântările  dela  ambele  traduceri,  şi  din 
ele  putem  vedea,  ce  idei  au  stăpânit  pe  acei  bărbaţi  luminaţi  cari 
au  aflat  de  bine  a  face  traducerea  bibliei  în  limba  românească. 
Aceste  prefeţe  cari  sunt  foarte  frumoase,  ne  dau  o  icoană  fru¬ 
moasă  şi  interesantă  a  timpului  de  atunci.  Şaguna  ne  aminteşte 
încă  următoarele  traduceri,  la  anii  1810  în  Petersburg,  biblia  în¬ 
treagă,  la  1838  Testamentul  nou  tipărit  în  Smirna  în  Asia-mică 
şi  la  1854  biblia  întreagă  la  episcopia  Buzeului. 

Cu  privire  la  ediţia  bibliei  făcută  de  dânsul,  Şaguna  ne  spune 
că  s’a  nizuit  a  da  o  ediţie  în  limba  vie  a  poporului  şi  dupăce 
în  traducerile  anterioare  s’au  introdus  mai  multe  greşeli  şi  textul 
în  urma  necunoaşterei  limbei  originale  a  fost  schimbat,  dânsul 
luând  în  considerare  şi  traducerea  celor  70,  a  căutat  să  aducă 
în  armonie  textul  român  cu  textul  celor  70,  —  sau  mai  bine  zis 
celor  72  de  traduceri.  A  făcut  multe  corecturi  in  text  şi  a  schimbat 
toate  cuvintele  străine  înlocuindu-le  prin  cuvinte  româneşti.  Numai 
cuvintele  cari  nici  traducători  anteriori  nu  le-au  ştiut  traduce  şi 
terminii  tehnici  luaţi  din  limba  originală  i-a  lăsat  cum  sunt  şi  în 
ediţiile  mai  vechi.  A  depărtat  şi  provincialismele,  cari  n’au  loc 
în  o  biblie  scrisă  pentru  un  popor  întreg.  Cu  privire  la  corectu¬ 
rile  şi  îndreptările  făcute  ne  aduce  câteva  exemple. 

în  ce  priveşte  întrebările  tractate  de  Şaguna  în  partea  III — V 
a  prefeţei:  Cumcă  sf.  Scriptură  este  cuvântul  cel  adevărat  al  lui 
Dumnezeu,  despre  puterea  cea  din  lăuntru  a  sf.  scripturi,  aflăm 
următoarele: 

Sf.  Scriptură  este  cuvântul  lui  Dumnezeu;  ne-o  dovedesc 
1.  Prorociile  din  Test.  vechiu  realizate  pe  deplin  în  Test.  nou. 
Dupăce  numai  Dumnezeu  poate  proroci  e  natural  că  Scriptura 
e  cuvântul  lui  Dumnezeu.  2.  Ne-o  dovedeşte  sfinţenia  cea  mare 
a  poruncilor  şi  îndreptarea  lor,  căci  nici  într’o  filozofie,  fie  cât 
de  înţelept  scrisă,  nu  se  găsesc  aşa  folositoare  legi  şi  bune  în¬ 
dreptări  cari  ar  povăţuî  pe  oameni  cătră  cunoştinţa  de  D-nezeu, 
cătră  cărările  mântuirii  şi  cătră  cea  deplinită  moralitate.  3.  Ne-o 
dovedeşte  minunata  armonie  a  cărţilor  sf.  Scripturi. 

Dovezi  exterioare:  1.  Arătările  şi  minunile  de  cari  e  plină 
sf.  Scriptură.  2.  Minunata  lăţire  şi  resădire  a  credinţei  creştineşti, 
care  e  întemeiată  pe  aceste  Scripturi.  Jidovi  ţin  legea  veche  de 
cuvânt  Dumnezeiesc.  Martirii  au  murit  pentru  adevărul  sfintei 
Scripturi.  Contrarii  sfintei  Scripturi  nu  au  putut-o  nimici,  ba  din 
contră  ei  au  fost  pedepsiţi  de  Dumnezeu. 

Toate  aceste  ne  arată  că  sf.  Scriptură  e  cuvântul  lui  D-zeu. 

Despre  puterea  cuvântului  dumnezeesc  ne  putem  convinge 
din  însuş  textul  Scripturii,  unde  prorocii  —  leremia  cap  23  v.  29, 
Apostolii,  Evrei  c.  4  v.  12  şi  însuş  Mântuitorul  nostru  ne  mărturi¬ 
seşte  ce  putere  are  cuvântul  Scripturii. 

Trebuinţa  Scripturii  se  arată:  «fiindcă  prin  ea  se  învaţă  cre¬ 
dincioşii  dreapta  credinţă  cea  adevărată,  carea  slujeşte  omului  spre 
moştenirea  vieţii  de  veci,  întru  numele  lui  Isus  Christos».  Tre¬ 
buinţa  Scripturii  se  poate  dovedi  din  textul  Scripturii:  Isus  Navi 
c.  1  v.  8,  Ioan  c.  5  v.  39, 1.  Tesaloniceni  c.  5  v.  27,  Luca  c.  1 1  v.  28. 

Afară  de  aceste  dovezi  interne  aminteşte  scrierile,  vieaţa  şi 
martiriul  sfinţilor  părinţi,  şi  însaş  necesitatea  care  o  simţia  ome- 
nimea,  ca  să  aibă  cuvântul  dumnezeiesc  în  scris;  iar  ca  prima 
dovadă  aduce:  «De  nu  ar  fi  de  trebuinţă  bisericilor  sf.  Scriptură, 
nu  ar  fi  dat-o  Dumnezeu,  căci  Dumnezeu  nimic  nu  lucrează  în- 
zădar». 

Tractatul  isagogic  îl  încheie  Şagutia  prin  cuvintele  :  «cetirea 
sf.  Scripturi  e  de  trebuinţa  bisericei,  va  să  zică  preoţimei,  ca  să 
ştie  păstori  cu  bun  spor  pe  creştini  cătră  vieaţa  de  veci ;  iar  cre¬ 
ştinilor  este  de  trebuinţă,  ca  să  ştie  în  ce  cred,  şi  cum  să  creadă 
ca  să  mântuiască  sufletele  sale». 

Din  toate  cele  expuse  până  acum  vedem,  că  mitropolitul 
Şaguna  în  toate  chestiunile  referitoare  la  biblie  a  folosit  mai  mult 
armele  şi  dovezile  credinţei.  Suflet  viu  şi  puternic,  pătruns  de 
o  credinţă  sfântă  şi  neclătită,  chiar  şi  momentele  luate  din  si¬ 
tuaţia  biblică  nu  le  poate  folosi  fără  de  a  le  baza  pe  temelia 
credinţei. 

Am  expus  cât  se  poate  pe  scurt  părerile  literare  ale  marelui 
mitropolit  Şaguna  despre  sf.  Scriptură.  Un  tractat  mai  lung  ne-ar 
putea  da  o  paralelă  între  ştiinţa  isagogică  a  lui  Şaguna  şi  ştiinţa 
isagogică  a  zilelor  noastre. 

Despre  menirea  bibliei  ne  spune:  «că  ea  e  menită  dela  Dum¬ 
nezeu  precum  căldura  soarelui  şi  lumina,  spre  hrănirea  cea  duhov¬ 
nicească  a  tuturora.  Ca  învăţăcei  a  lui  Christos  să  primim  dară 
biblia  şi  să  căutăm  în  ea  pe  Christos.  Ca  învăţăcei  a  lui  Christos 
vom  ceti  şi  vom  înţelege  şi  vom  preţui  biblia  cu  toţi  bărbaţii  mari 
ai  bisericei  noastre,  cari  luminaţi  şi  povăţuiţi  de  Dumnezeu  ne-au 
lăsat-o  nouă.  Cu  credinţă  în  inimă  şi  cu  biblia  în  mână  să  ne 
punem  împotriva  acelei  nepăsâri  lenoase  şi  vrednice  de  pedeapsă 
şi  acelei  necredinţe  moarte  şi  nelucrătoare,  care  în  zilele  noastre 
se  încuiba  aşa  tare  în  inimile  credincioşilor.  Biruinţa  e  a  noastră, 
aceasta  o  ştim  negreşit,  dacă  vom  sta  credincioşi,  dacă  vom  ră¬ 
mânea  îmbrăcaţi  în  lumina  aceea,  ce  ne-a  răsărit  în  Christos,  şi 
se  păstrează  cu  desăvârşire  şi  cu  credinţă  în  biblie». 

Aşa  scrie  şi  aşa  crede  marele  arhiereu  român  despre  cartea 
cărţilor,  şi  toate  părerile  şi  convingerile  sale  referitoare  la  sfânta 
Scriptură  le  aflăm  în  prefaţă  pe  extensiunea  de  21  pag.  Anume 
am  expus  şi  anume  a  citat  mai  mult  cuvintele  lui  arhiereşti,  pen- 
trucă  trebue  să  mărturisim,  că  nici  unul  din  generaţiunea  mai  ti- 
nără  a  preoţilor  noştri  nu  a  scris  cu  atâta  sentiment  religios,  cu 
atâta  convingere  religioasă  şi  cu  atâta  credinţă  temeinică  despre 
cuvântul  cel  viu  şi  etern  a  lui  Dumnezeu.  Puţini  vor  fi  aceia 
cari  şi-au  luat  osteneală  să  cetească  Scriptura  şi  mai  puţini  cari 
vor  fi  cetit  prefaţa  aceasta  minunată,  scrisă  de  preotul  cel  după 
rânduiala  lui  Melhisedec.  Să  ne  întoarcem  dela  cuvintele  ome¬ 
neşti  ale  veacului  nostru  la  cuvântul  D-zeiesc  şi  împreună  cu  bunul 
şi  fericitul  nostru  păstor  Andreiu:  «să  rugăm  pe  acela,  care  dă  tot 
darul  cel  desăvârşit,  ca  Duhul  lui  cel  sfânt  să  ne  povăţuiască 
prin  cuvântul  său  în  tot  adevărul».  Amin. 

Folosirea  bibliei  în  şcoală. 

B. 

Am  văzut  părerile  marelui  nostru  arhiereu  referitoare  la  bi¬ 
blie.  Acum  să  ne  ocupăm  puţin  cu  chestiunea  folosirei  bibliei 
în  şcoală.  Este  biblia  admisibilă  în  şcoală  —  înţelegem  şcoala 
poporală  şi  şcoalele  medii  —  sau  nu  este  admisibilă? 

Deja  de  mult  timp  sunt  discuţii  înfocate  referitoare  la  folo¬ 
sirea  bibliei  în  şcoală.  Părerile  se  împart  pro  şi  contra,  aducând 
fiecare  partid  motivele  şi  dovezile  sau  argumentele  sale;  dar  la  o 

hoiărîre  definitivă  nu  s’a  ajuns  încă.  Discuţia  s’a  început  pe  prin¬ 
cipiul:  e  bine  şi  e  consult  a  folosi  biblia  în  scoale,  sau  nu  e? 
Chestiunea  privitoare  la  partea  isagogieă  a  literaturei  biblice  cade 
afara  de  discuţie.  Despre  valoarea  bibliei  încă  nu  se  discută, 
şi  nimeni  nu  poate  nega,  că  oricare  oni  serios,  numai  foarte  mare 
folos  poate  avea  din  cetirea  serioasă  şi  din  studiul  aprofundat 
al  bibliei.  Fapt  incontestabil  e,  că  biblia  a  fost  studiată  şi  apro¬ 
fundată  de  geniile  mari  ale  neamului  omenesc  şi  fiecare  a  măr¬ 
turisit  că  aceasta  carte  e  cartea  cărţilor,  ea  cuprinde  adevărurile 
cele  mai  înalte  şi  mai  sublime  din  viaţa  omenimei.  Kant  lma- 
nuel,  filosoful,  cel  mai  adânc  cugetător,  scrie  cătră  un  cunoscut 
al  său:  Foarte  bine  faci,  că-ţi  cauţi  liniştirea  în  Evangelii,  căci 
sunt  un  izvor  nesecat  al  tuturor  adevărurilor,  cari  adevăruri  --- 
atunci  când  raţiunea  şi-a  străbătut  deja  toate  hotarele  sale  — 
nu  se  mai  pot  afla  altundeva.  Naturalistul  Bettex  zice:  «Biblia 
e  un  pom  al  vieţii,  prin  a  căruia  coroană  vecinie  verde  şi  pu¬ 
ternică,  când  trece  un  freamăt  lin,  când  un  vuiet  puternic 
cu  rode,  cari  aduc  celui  înveninat  de  păcat  vindecare,  putere, 
sănătate  şi  viaţă  vecinică».  Tot  în  felul  acesta  vorbesc  şi  bărbaţii 
de  stat  şi  împăraţii  mari.  Chamberlain,  susţine  despre  biblie  că 
e  un  product  aşa  de  puternic,  ca  şi  care  al  doilea  nu  se  va  mai 
produce  în  lumea  aceasta  niciodată,  după  dânsul:  «natura  a  doua 
oara  aşa  ceva  nu  mai  poate  produce». 

Bărbaţii  de  şcoală  încă  au  recunoscut  totdeauna  valoarea 
extraordinară  a  Sfintei  Scripturi.  Judecând  din  punct  de  vedere 
creştinesc  biblia  e  cartea  cărţilor,  cartea  cea  mai  însemnată,  te- 
saurul  cel  mai  mare  al  mântuirii.  în  acest  op  se  cuprind  cele 
mai  însemnate  întrebări  şi  chestiuni  ale  neamului  omenesc  şi  ale 
vieţii  omeneşti,  sau  după  cum  zic  unii  «în  biblie  sunt  cele  mai 
clasice  şuruburi  şi  cele  mai  puternice  elevatoare  pentru  toate  în¬ 
trebările  omeneşti».  Momentele  cele  mai  frumoase,  mai  alese  şi 
mai  însemnate  din  viaţa  omenească  în  uitima  analiză  sunt  influ- 
inţate  de  momente  religioase  şi  de  momente  morale,  bazate  pe 
sentimentul  religios  al  omului.  Cuvântul  bibliei  e  cuvânt  sfânt, 
cuvânt  vecinie,  cuvânt  dumnezeesc,  care  ne  conduce  spre  Dum¬ 
nezeu  şi  ne  arată  calea  la  fericirea  temporală  şi  la  cea  vecinică. 
Cu  ajutorul  şi  prin  ajutorul  cuvântului  dumnezeesc  aflăm  calea 


cea  dreaptă  şi  adevărată  spreXiuninezeu,  spre  viaţa  vecinică. 

Biblia  studiată  şi  aprofundată  cu  pricepere  şi  cu  sentiment 
religios,  a  produs  martiri,  a  creat  sfinţi  părinţi,  şi  a  ridicat  pe 
om  la  acel  nivel  unde  trebue  să  stea  ca  şi  cap  al  creaţiunei, 
ca  fiinţa  zidită  după  chipul  şi  asemănarea  lui  Dumnezeu. 

Biblia  goleşte  temniţele,  zideşte  orfelinatele,  împacă  împăraţi 
şi  popoare,  clădeşte  spitaluri  şi  îndreaptă  moravurile  oamenilor. 
Biblia  a  produs  martiri  ai  creştinismului  în  veacurile  prime,  şi 
biblia  produce  martiri  creştini  şi  azi  între  popoarele  sălbatice  şi 
păgâne.  Biblia  ridică  pe  cei  peritori  şi  căzuţi  şi  smereşte  pe  cei 
măreţi.  Ea  dă  cele  mai  puternice  motive  pentru  o  viaţă  corectă 
în  zilele  noastre.  Fără  biblie  nu  poţi  combate  în  zilele  noastre 
nici  ultramontanismul,  nici  raţionalismul  şi  nici  socialismul  cu 
toate  aberaţiunile  lui. 

Dacă  e  fapt  dovedit  că  Scriptura  are  aceasta  putere,  atunci 
ea  e  menită  pentru  toţi  oamenii,  mai  ales  şi  din  acel  motiv,  căci 
ea  e  cuvântul  lui  Dumnezeu,  şi  Dumnezeu  pe  toţi  îi  cheamă  la 
sine.  Toţi  pot  să  aibă  şi  să  se  folosească  de  cuvântul  lui  Dum¬ 
nezeu,  dar  nu  toţi  vreau  să-l  asculte  şi  cunoască.  Biserica  e 
menită  să  cuprindă  pe  toţi  oamenii  într’ânsa,  deci  şi  izvorul  ade¬ 
vărurilor  bisericei  trebue  să  fie  deschise  şi  accesibile  tuturor  oa¬ 
menilor.  Oamenii  sunt  feluriţi,  şi  deci  şi  influinţa  cuvântului 
dumnezeesc  e  felurit.  Ar  trebui  ca  fiecare  fiu  al  bisericei  să  fie 
atât  de  mult  pătruns  de  credinţa  adevărată,  încât  mintea  şi  inima 
lui  să  priceapă  şi  să  cuprindă  înţelesul  adevărat  dumnezeesc  al 
cuvântului  dumnezeesc.  Dar  şi  puterea  aceasta  religioasă-morală 
e  un  dar  duhovnicesc  a  lui  Dumnezeu  şi  după  cum  bine  putem 
vedea  din  epistola  I-mă  a  apostolului  Pavel  cătră  Corinteni,  da¬ 
rurile  duhovniceşti  în  lumea  aceasta  materială  nu  se  mai  revarsă 
peste  oameni,  căci  porţile  şi  uşile  inimelor  creştine  —  după  nume 
—  stau  încuiate  înaintea  cuvântului  şi  a  bunurilor  spirituale  a  lui 
Dumnezeu.  Fiecare  poate  ceti  biblia,  dar  nu  ceteşte  fiecare  cu 
suflet  creştinesc  într’ânsa. 

Deja  din  vechime  oamenii  chemaţi  au  impus  cetirea  cuvân¬ 
tului  dumnezeesc.  Găsim  la  poporul  evreesc  că  se  impune  ce¬ 
tirea  privată  V.  M.  c.  17  v.  19,  II.  Par.  c  17,  v.  9  şi  cetirea  publică 
V.  M.  31,  10  -13  a  Sfintei  Scripturi  a  Testamentului  vechiu.  în¬ 
săşi  mântuitorul  nostru  şi  apostolii  impun  cetirea  scripturei  sfinte. 
Biserica  şi-a  ales  părţi  singuratice  din  biblie  şi  în  decursul  unui 

an  bisericesc  se  ceteşte  Scriptura  aproape  întreagă  în  auzul  tu¬ 
turor  credincioşilor. 

în  timpurile  mai  noue  s’au  ivit  discuţiuni  felurite  asupra  prin¬ 
cipiului  sau  mai  bine  zis  asupra  întrebării,  că  ce  să  se  cetească 
din  Sf.  Scriptură.  Unii  susţin  că  e  destul  şi  numai  cetirea  Te¬ 
stamentului  nou.  Destul  e  pentru  aceia  cari  nu  pot  să  priceapă 
mai  mult,  neavând  putere  mai  mare.  Principiul  adevărat  e,  că 
numai  aceia  parte  e  cetită  într’adevăr,  carea  e  şi  pricepută,  căci 
e  un  adevăr  incontestabil,  că  mai  mult  valorează  cetirea  sau  au- 
zirea  cu  pricepere  adevărată  a  unei  pericope  evangelice,  decât 
cetirea  fără  pricepere  şi  pătrundere  a  unui  evangelist  întreg.  Celce 
ceteşte  cu  suflet  curat  şi  cu  minte  clară  o  singură  propoziţie  din 
biblie,  mai  mult  a  făcut,  decât  cel  care  a  învăţat  mecanice  şi  ci¬ 
tează  cărţi  întregi  din  cuprinsul  bibliei. 

Văzând  oamenii  credincioşi  folosul  bibliei  şi  convingându-se 
despre  puterea  spirituală  morală  extraordinară  carea  o  exerciază 
cuvântul  Scripturii  asupra  poporului,  au  înfiinţat  societăţi  biblice 
cu  scopul  de  a  lăţi  biblia  între  popoare,  în  toată  lumea,  aşa  că 
fiecare  om  să  poată  avea  cartea  Scripturii  ca  o  proprietate  a  sa. 
Intenţiunea  e  foarte  nobilă  şi  nu  putem  decât  să  lăudăm  zelul, 
abnegaţiunea  şi  jertfele  mari  aduse  pe  acest  teren.  Dar  nu  e 
destul  numai  ca  fiecare  să  aibă  biblia  sa,  ci  e  necesar  ca  fiecare 
să  o  şi  cetească  şi  înţeleagă.  Părticica  aceia  a  bibliei  e  de  folos, 
carea  şi-a  găsit  adăpost  sigur  în  inima  cetitorului,  carea  a  prins 
rădăcini  sănătoase  şi  aduce  rod  bun. 

Unii  susţineau  că  din  biblie  nu  e  corect,  ba  nici  nu  e  per- 
permis  să  faci  extrase  şi  să  le  dai  în  manile  oamenilor.  Dar, 
dacă  şi  pârtii  sau  pericope  singuratice  sunt  de  mare  folos,  apoi 
nu  înţelegem  de  ce  să  nu  fie  permis  a  face  extrase  şi  a  le  tipări. 
Cei  cari  sunt  contra  extraselor  din  biblie,  se  bazează  pe  cărţile 
lui  Moisi,  V.  Moisi  4.  2,  12.  32,  unde  se  opreşte  a  elasa  ceva 
sau  a  adauge  ceva  la  textul  Sfintei  Scripturi.  A  adauge  ceva  e 
oprit,  tot  aşa  e  oprit  a  elasa  ceva  cu  intenţie  rea,  ascunsă,  carea 
ar  fi  în  contra  adevărului  etern  dumnezeesc. 

Fiind  biblia  o  carte  atât  de  folositoare,  creştinii  ar  trebui 
să-i  cunoască  pe  deplin  întreg  cuprinsul.  Aceasta  numai  aşa  e  po¬ 
sibil  dacă  se  face  un  studiu  îndelungat;  deci  biblia  ar  trebui 
dată  —  cu  pregătirea  corectă  —  deja  în  mânile  copiilor,  ca  deja 

dânşii  să  se  ocupe  cu  ea.  Conform  priceperei  lor  trebuesc  acomo¬ 
date  părţile  pe  cari  avem  să  le  tractăm,  şi  e  necesar  să  ne  aco¬ 
modăm  minţii  lor.  Cei  cari  deja  de  mici  sunt  introduşi  în  con¬ 
ţinutul  frumos  al  Scripturii,  ca  bărbaţi  devin  stâlpi  adevăraţi  ai 
bisericei  şi  apărătorii  cei  mai  puternici  ai  cuvântului  dumnezeesc, 
carele  pentru  dânşii  e  un  izvor  vecinie  pentru  reînoirea  puterilor 
de  luptă  şi  de  apărare. 

Pusă  biblia  în  paralelă  cu  alte  studii,  cari  trebue  să  le  per- 
curgă  elevul,  ca  să  poată  fi  înaintat  în  grad  şi  cele  ale  culturei, 
necondiţionat  că  ea  din  toate  punctele  de  vedere  ia  locul  prim. 
Noi  ştim  că  în  şcoale  să  dau  de  multeori  cărţi,  opuri  şi  lucrări 
în  mâniie  şcolarilor,  din  cari  prea  puţin  folos  au  în  vieaţă,  în 
proporţiune  cu  munca  ce  a  trebuit  să  o  presteie  până  ce  a  per- 
curs  materialul  determinat.  Ba  trebuie  să  recunoaştem  că  deseori 
sufletele  tinere  trebue  să  se  ocupe  cu  cestiuni  şi  lucruri  cari  stau 
departe,  şi  sunt  cu  totul  streine  de  dânsele;şi  intrând  în  vieaţă 
abandonează  cam  60%  din  cele  învăţate  ca  lucruri  nefolositoare 
pentru  vieaţă.  Cu  cât  mai  mult  ar  avea  deci  Ioc  sfânta  scriptură, 
carea  e  un  izvor  de  vieaţă.  —  Cu  dexteritatea  cuvenită  propu¬ 
nând  cuvântul  bibliei,  în  sufletele  fragede  să  naşte  o  sete  mai 
mare,  un  ton  tot  mai  puternic  de  a  cunoaşte  din  ce  în  ce  tot 
mai  mult  din  cartea  vieţii.  —  De  va  succede  aceasta,  atunci 
tinerii  să  vor  inspira  din  scriptură  spre  o  vieaţă  ideală  în  vremea 
bărbăţiei,  iar  bătrânii  vor  afla  mângâiere  pentru  zilele  lor  cărunte, 
şi  vor  avea  pe  îndrumătorul  cel  mai  corect  spre  calea  veciniciei, 
spre  cărările  luminei  eterne. 

Dacă  în  şcoală  admitem  felurite  ramuri  ale  literaturei,  mai 
mult  sau  mai  puţin  folositoare,  de  ce  nu  am  insista  pentru  un 
studiu  sistematic  al  cărţii  sfinte,  care  e  izvorul  şi  cartea  înţelep- 
ciunei  şi  vieţii  adevărate. 

In  şcoale  se  cere  ca  fiecare  învăţător  să  aibă  aptitudinile  pe¬ 
dagogice  spre  a  putea  impropria  cu  uşurinţă  elevilor  chiar  şi  păr¬ 
ţile  cele  mai  grele  din  materialul  prescris;  pentru  biblie  şi  pro¬ 
punerea  ei  cu  succes  nu  se  cere  nimic  mai  mult,  şi  se  poate 
afirma  că  rezultatul  e  mai  durabil.  Aceasta  e  deosebirea.  In  şcoale 
se  cere  studierea  unor  autori  de  mai  mult  sau  mai  puţin  folos, 
după  textul  original,  Ia  biblie  e  departe  de  a  se  pretinde  aşa  ceva; 
biblia  e  în  limba  naţională  a  elevului. 

Pe  lângă  toate  momentele  înşirate  până  aici,  în  favorul  în- 
troducerei  bibliei  în  şcoală  am  putea  afla  încă  o  mulţime  de  alte 
motive,  cari  sprijinesc  folosirea  şi  introducerea  bibliei  în  şcoală. 
Sa  căutăm  numai  împărăţia  lui  Dumnezeu,  apoi  cele  necesare  le 
va  adauga  Dumnezeu.  Mat.  6,22.  Educaţia  religioasă  în  timpurile 
noastre  începe  cu  istorioare  morale,  trece  apoi  la  istorioare  bi¬ 
blice,  la  adevărurile  credinţei  creştine  etc.  In  locul  acestora  am 
putea  îndroduce  deja  de  timpuriu  cetirea  bibliei,  alegând  pârtii 
cari  corăspund  minţii,  priceperei  şi  trebuinţelor  sufleteşti  ale  ele¬ 
vilor  si  sunt  în  armonie  şi  cu  etatea  elevilor. 

Mai  corect  e  —  dupăcum  ne  spun  cateheticele  din  Germania  — 
a  începe  cu  catehisme,  apoi  lcgendare-bibiice  şi  când  e  timpul 
mai  comodat  să  folosim  însăşi  biblia.  Putem  întroduce  biblie  cu 
scurte  explicări  acomodate  minţii  şi  împrejurărilor  auzitorilor. 
Toate  motivele  cari  să  aduc  contra  folosirei  bibliei  în  şcoală  şi 
la  elevii  cei  din  şcoalele  poporale,  nu  le  putem  lua  ca  motive 
serioase.  —  Nu  există  un  lucru  sau  o  chestiune  cu  carea  să  nu 
se  poată  face  abuz.  Aşa  e  şi  cu  biblia. 

Să  susţine  din  partea  unora,  că  introducerea  bibliei  în  şcoală 
şi  în  familie  ar  da  loc  prea  mult  subiectivismului.  In  şcoală  subiec¬ 
tivismul  nu  ar  afla  loc,  pentrucă  biserica  ar  avea  să  stabilească 
materialul  uniform  şi  corăspunzător  conform  împrejurărilor  şi  tre¬ 
buinţelor.  —  Tot  aşa  stă  lucrul  şi  cu  familia.  Ieşind  subiectivis- 
mele  la  iveală,  biserica  cu  armele  date  ei  şi  cu  autoritatea  com¬ 
petentă  poate  împiedeca  subiectivismul. 

Cât  priveşte  folosirea  bibliei  din  partea  privaţilor,  şi  aici  ea 
numai  spre  folos  poate  fi.  Dacă  să  susţine  că  biblia  ajungând 
în  manile  fiecărui  om,  ea  ajunge  şi  în  manile  contrarilor,  aceştia 
o  pot  conbate;  apoi  e  şi  aceea  adevărat,  că  având  mai  multe 
persoane  biblia,  să  vor  găsi  şi  mai  mulţi  apărători  ai  ei. 

Extrasele  singuratice  ar  împiedecă  lăţirea  întregului,  fiecare 
s’ar  alege  părţile  cari  îi  plac  Iui.  Valoarea  extrasului  din  biblie 
atârnă  dela  modul  cum  e  făcut,  el  are  să  producă  un  dor  mare 
după  cunoaşterea  întregului.  Biblia  prin  folosirea  ei  în  toate  zi¬ 
lele  nu  per  de  din  valoare  şi  autoritate,  ea  e  carte  sfântă  plină 
de  adevăruri  cari  să  nimeresc  perfect  la  viaţa  omenească  şi  aşa 
zi  de  zi  nu  ar  scădea,  ci  ar  creşte  autoritatea  cărţii. 

E  adevărat  că  în  biblie  sunt  locuri  cari  vatămă  sentimentul 
moral  creştin,  dar  aceste  locuri  pot  fi  lăsate  afară  din  legenda¬ 
rele  bibliei.  Totodată  praxa  cateheţilor  ne  învaţă,  că  dacă  un  în¬ 
văţător  harnic  şi  dexter  a  lăsat  unele  pârtii  din  oareşi  care  ma¬ 
terial  afară,  autoritatea  lui  recunoscută  din  partea  şcolarilor  a  fost 
destul  ca  şcolarii  să  nu  intereseze  de  partia  elăsată.  Educaţia 
casnică  şi  familiară  bună,  învaţă  deja  pe  copii  la  observarea  re- 
gulelor  de  bun  sentiment  şi  bunacuviinţă.  In  zilele  noastre  durere 
şi  copii  tineri  au  ocaziune  să  vadă  destule,  ba  poate  prea  multe 
lucruri  obscene,  şi  totuş  nu  susţinem  ca  aceastea  le-ar  ruina  cu 
totul  moralitatea  lor,  şi  că  ardesvolta  în  extrem  boldul  lor  sexual; 
cu  cât  mai  puţin  putem  zice  aceasta  despre  puţinele  locuri  ob¬ 
scene  din  biblie.  Dar  chiar  în  biblie  după  păcate  vine  expusă  şi 
răsplata  Dumnezeiască;  deci  vedem  efectul  moral  al  lucrării  şi  a 
dreptăţii  Durnnezeeşti.  Ce  e  obscen  să  accentuiază  că  e  păcat, 
şi  să  trece  peste  partea  aceia.  Locurile  acestea  totdeauna  au  fost 
în  biblie,  şi  —  poate  cu  dreptul  —  susţin  oamenii  bătrâni  că  în 
trecut  să  cetea  cu  mult  mai  mult  întreagă  biblia  fără  a  da  anză 
la  păcat;  azi  biblia  nu  să  mai  ceteşte  aşa,  şi  nu  poate  nime  sus¬ 
ţinea  că  locurile  obscene  ar  fi  cauza  necetirii  bibliei. 

Ce  priveşte  contrastele  cari  s’ar  ivi  între  studiile  diferite  şi 
biblie,  cu  privire  la  expunerea  unor  şi  aceloraşi  lucruri  în  felu¬ 
rită  formă,  şi  după  origine  sau  cauză  diferită,  conform  dovezilor 
aduse  chiar  de  naturalişti  şi  bărbaţii  de  ştiinţă,  contraziceri  fiin- 
ţiale  nu  sunt.  In  fond  tot  aceleaşi  adevăruri  să  expun,  numai  că  ex- 
presiunile  sunt  acomodate  imprejurărilor  şi  auzătorilor. 

Introducerea  bibliei  în  şcoală  ar  fi  o  inovaţiune  foarte  favo¬ 
rabilă  şi  pentru  desvoltarea  literaturei  pentru  tinerime  şi  pentru 
popor  o  direcţiune  sănătoasă  şi  corectă.  Istoricul  francez  Rosseeuw 
St.  Hilaire  zice:  «Unde  biblia  nu  este  peatra  fundamentală  a  edu¬ 
caţiei  ţerei  întregi,  acolo  nu  este  nici  literatură  pentru  copii  şi 
pentru  poporul  întreg  Priviţi  Spania,  Italia  şi  chiar  Francia,  cu 
un  cuvânt  toate  ţările  unde  biblia  nu  să  ceteşte  şi  nicâiri  nu  afli 
ceva  de  cetit  pentru  copii  şi  pentru  popor.  In  Germania  şi  în 
Anglia  însă  să  află  o  întreagă  literatură  creştină  pentru  tinerime 
şi  pentru  popor,  în  carea  spiritul  naţional  să  oglindeşte  ca  în  o 
oglindă». 

Toate  cele  spuse  până  acum  ne  dovedesc,  că  biblia  poate 
să  fie  numai  spre  folosul  instrucţiunei  şi  educaţiunei.  Biblia  fiind 
introdusă  în  şcoale  ar  aduce  foloase  durabile  societăţii  întregi. 
Din  şcoală  biblia  ar  fi  introdusă  în  familie,  şi  cu  ajutorul  bibliei 
poate  ne-ar  succede  şi  nouă  românilor  ca  să  reînoim  spiritul  re¬ 
ligios  al  strămoşilor  noştri.  Cei  competenţi  ar  trebui  să  se  ocupe 
cucestiuneaîntroducerei  bibliei  în  şcoalele  noastre,  şi  luând  exemplu 
dela  şcoalele  din  Germania  să  introducă  şi  la  noi  la  români  un 
spirit  nou,  dătător  de  vieaţă  şi  putere  nouă  pentru  zilele  grele 
cari  ne  mai  aşteaptă  în  viitorul  nu  aşa  depărtai 

Făcându-să  acesta  de  fapt  am  plini  cuvintele  deja  mai  înainte 
citate  ale  Marelui  Andreiu,  că  «ne-am  opune  împotriva  acelei  ne- 
păsări  lenoase  şi-a  necredinţei  moarte,  carea  în  zilele  noastre  se 
încuibă  aşa  tare  în  inimile  credincioşilor». 

Prof.  Crăciuttescu. 


POMENIREA  MITROPOLITULUI  ŞAGUNA  ŞI  ADEVĂ 
RATA  EI  PRĂZNUIRE. 

La  anul  1871  s’a  fost  împlinit  un  pătrar  de  veac,  de  când 
Mitropolitul  Şaguna  păstorea,  cu  o  rară  vrednicie  de  vlădică,  pe 
Românii  ortodoxi  din  Ardeal. 

întreg  clerul  şi  poporul  său  credincios,  conştiu  de  vrednicia 
marelui  ierarh,  de  jertfele  şi  stăruinţele  lui  neîntrecute  depuse  pe 
altarul  neamului  său,  cum  şi  de  roadele  ne  mai  visate  şi  nepre¬ 
ţuite  ale  muncii  sale  pe  terenul  ocârmuirii,  organizării  şi  înălţării 
bisericei  sale,  s’a  simţit  dator  să  eternizeze  acest  moment  însemnat. 
S’a  aranjat  un  fel  de  festivitate,  în  cadrele  căreia  întreaga  bise¬ 
rică  viie  a  ţinut  să-şi  manifesteze  dragostea  şi  recunoştinţa  faţă 
de  iubilantul  mitropolit.  La  serbarea  acestui  iubileu  s’au  alăturat 
cu  înfrăţire  şi  diecezele  surori,  cari  numai  lui  Şaguna  îi  datorau 
înfiinţarea,  trimiţându-şi  delegaţi  la  Sibiiu,  cari  să  aştearnă  înaintea 
tronului  său  amagiile  lor  de  fii  recunoscători. 

Tălmăcitorul  simţămintelor  obşteşti  din  prilejul  acesta,  con¬ 
silierul  Iacob  Bologa,  a  rostit  atunci  în  faţa  lui  Şaguna  şi  a  unei 
imense  mulţimi  de  fruntaşi  ai  poporului,  următoarea  vorbire  en¬ 
tuziastă: 

Excelenţă  !  Prea  Sânţite  şi  Prea  luminate  Părinte  Arhiepiscop  şi  Mitropolit! 

»lmpilat-au  la  pământ  vieaţa  mea;  întrat-au  ape  până  la  sufletul  meu; 
afundatu-m’am  în  noroiul  adâncului  şi  nu  aveam  stare;  ostenit-am  strigând; 
amorţit-au  grtim  zul  meu;  slăbit-au  ochii  mei;  înmulţitu-s’au  mai  presus 
decât  perii  capului  meu,  cei-ce  mă  goneau  pe  mine  cu  nedreptate». 

Aşa  suspina,  aşa-’şi  plângea  soartea  cea  amară  sânta  noastră  ma<că 
b  ser  că  secoli  întregi,  secoli  pentru  ca  plini  de  suferinţă.  Ea,  carea  dela 
începui  ei  a  avut  şi  are  aşăzăminte  divine  şi  drepturi  inalienabile,  şi  carea, 
guvernată  pe  temeiul  acelora  prin  sine  şi  de  sine,  după  instituţiunile  sale 
pururea  sânte,  avea  să  aducă  cele  mai  bune  fructe,  atât  pentru  noi  fii  săi, 
cât  şi  pentru  celelalte  societăţi  omeneşti;  ea,  zic.  în  timpul  întunerecului, 
în  timpul  supremaţiei,  în  timpul  netoleranţei,  a  fost  despoiată  de  libera 
întrebuinţare  a  drepturilor  şi  a  instituţiunilor  sale  proprii ;  i-se  răpi  auto¬ 
nomia;  se  dădu  pradă  influinţei  streine  şi  se  apăsă; se  puse  în  câtuşi  cari 
rodeau  la  firul  vieţii  ei;  se  persecută  şi  se  maltrata,  până  când  abia  mai 
rămase  cu  atâta  suflare,  cât  se  mai  poată  striga,  cum  strigase  oare  când 
slăbănogul  dela  scăldătoarea  oilor:  « Doamne  om  nu  am!»  (Aplause). 

Da,  Doamne,  om  nu  am,  a  axclamat  dulcea  noastră  maică  biserică 
di  ta  timpurile  cele  mai  vechi  necontenit  şi  tot  în  zadar  până  la  anul  1846, 
când  se  îndură  bunul  Dumnezeu  şi  spre  dânsa  şi  ascultându-i  rugăciunea 
îi  trimise  omul,  după  care  însetase  atâta  amar  de  timp. 

i-te  trimise  pe  Exelenţia  Ta,  Prea  Sânţite  şi  Prea  luminate  Părinte, 
pe  omul  cel  chemat ,  spre  a  o  mântui  de  sclâvie,  recăştigându-i  autonomia 
răpită.  O  misiune  aceasta,  pe  cât  de  măreaţă,  pe  atât  şi  de  grea,  pe  care 
însă,  Exelenţia  Ta,  o  ai  împlinit  după  cum  se  dorea  ferbinte  şi  se  cerea 
cu  drept  şi  dreptate!... 

Ai  întâmpinat  piedeci  mari,  piedici  dezmântătoare ;  acelea  însă  nu 
te-au  dezmântat,  ci  din  contră  !e-au  întărit  în  credinţă,  te-au  întărit  în  per- 
severanţă;  ai  primit  şi  ai  purtat  în  contra  lor  luptă  bărbătească,  luptă 
dreaptă  şi  bună,  luptă  onorifică.  (Aplause  vii). 

«Fundul  adâncului  la- i  descoperit  şi  pe  uscat  pe  ai  tăi  ia-i  trecut». 
(Bravo !) 

«Porţile  cele  de  aramă  le-ai  sfărâmat,  încuietorile  cele  de  fer  le-ai 
zdrobit,  şi  ne-ai  scos  pe  noi  din  întunerec  şi  din  umbra  morţii».  (Să  tră¬ 
iască!) 

«Deslegatu-ne-ai  de  cătuşele  cele  vechi,  mântuitu-ne-ai  de  cursele, 
care  ni-se  puneau  şi  ai  învins  pe  leii,  cei  mâncători,  sfărâmându-le  dinţii». 
(Aplause). 

«Ceice  dormiam  întru  întunerec,  văzându-te  pe  tine  lumina,  am  în¬ 
viat,  ne-am  deşteptat  şi  am  aflat  adevărul».  (Aplause  puternice). 

« Robia  Sionului  o  ai  scos  din  Vavilon  şi  pe  noi  din  patimi  la  vieaţă 
ne-ai  scos,  Părinte !»  (Aplauze  entuziaste). 

Şi  aşa  ai  învins,  ai  biruit,  Preasânţite  Părinte,  spre  mângâierea  noastră. 
Ne-ai  recâştigat  autonomia  bisericei  şi  prin  ea  ne-ai  întărit  şi  ne-ai  asi- 

gurat  biserica,  scutul  şi  adăpostul  moşilor  şi  strămoşilor  noştri  şi  al  nostru 
însieşi.  Ne-ai  scăpat  din  ghiarele  trecutului  celui  amar  şi  dureros;  Ne-ai 
procurat  un  prezent  mai  îndestulitor  şi  ne-ai  pregătit  un  viitor  mai  fericit. 

Pentru  aceea,  constatând  noi,  biserica  cea  viie,  cu  cea  mai  adânc 
simţită  mângâiere,  aici  sub  ceriul  liber,  înaintea  lui  Dumnezeu  şi  înaintea 
lumei,  victoria  reportată  de  Exelenţia  Ta  spre  mântuirea  noastră,  iubilăm 
şi  iarăş  iubilăm;  serbăm  sărbătoarea  de  bucurie  şi-ţi  aducem  ţie  cântarea 
de  biruinţă,  cântând  şi  strigând :  « Mărire  ţie  celui  ce  ne-ai  arătat  nouă 
lumina /»  (Aplause.  Să  trăiască  !). 

Iar  ca  iubilarea  noastră  să  fie  deplină,  ne-am  adunat  aici,  ne-am 
adunat  în  cor  frăţesc  şi  fiesc,  să  te  rugăm  a  te  bucura  cu  noi  împreună 
şi  să-ţi  zicem: 

«Bucură-te  anghira  noastră  cea  tare  şi  nemişcată;  Veseleşte  te  în¬ 
cepătorul  păstorilor,  împrejurul  tău  văzându-ţi  pe  fii  tăi,  purtând  stâlpările 
faptelor  tale  celor  bune!»  (Entuziasm  general,  aplause  nesfârşite). 

Am  venit,  Prea  sânţite  Părinte,  să-ţi  descoperim,  să-ţi  mărturisim,  că 
nepricepându-ne  cu  ce  cununi  vrednice  de  laudă  să  te  încununăm,  ca  pe 
un  erou  între  luptători,  adunându-ne  astăzi  cu  un  glas  să  te  lăudăm,  că: 
«Curgerea  ţi-ai  împlinit,  credinţa  ţi-ai  păzit  şi  cununa  victoriei  ai  luat, 
mântuindu-ne  pe  noi,  ceice  vom  păstră  cu  credinţă  pururea  cinstită  po¬ 
menirea  ta».  (Urale). 

Am  venit  să-ţi  aducem  cea  mai  ferbinte  mulţămită  pentru  nenumă¬ 
ratele  binefaceri,  de  cari  ne-ai  învrednicit,  şi,  în  loc  de  răsplată,  pentru 
carea  ne  lipsesc  puterile  şi  mijloacele,  —  să-ţi  promitem  cu  toţii  sărbă¬ 
toreşte:  că- fi  vom  urma  cu  cea  mai  strictă  acurateţa  în  apărarea  şi 
conservarea  drepturilor  noastre  bisericeşti ;  vom  fi  tari  şi  neclătiţi 
în  credinţa  noastră  strămoşască ;  iţi  vom  imita  faptele  şi-ţi  vom  îm¬ 
plini  dispossiţiunile,  în  bine  înţelesul  interes  al  sântei  noastre  biserici. 

Drept  uceea  fii  odihnit,  fii  liniştit! 

Am  venit  ca  cu  toţii  împreună  să  mulţămim  din  adâncurile  inimilor 
noastre  atotputernicului  Dumnezeu,  că  ni-te-a  dăruit  şi  ni-te-a  ţinut  un 
pătrar  de  secol. 

'  Am  venit,  în  fine  ca  din  toate  puterile  să  rugăm  pe  Dumnezeul  pă¬ 
rinţilor  noştri,  ca  să  ni-te  ţină  încă  mulţi  ani,  deplin  sănătos  «drept  în¬ 
dreptând  cuvântul  adevărului».  Să  trăieşti  Prea  sânţite  Părinte  !  (Nesfârşite 
urale  de  «să  trăiască!»)1 

Şi  ştiţi,  ce  răspuns  a  dat  Şaguna  celor  ce-i  sărbătoreau,  şi 
în  ce  formă  a  eternizat  el  momentul  acela  important  din  viaţa  sa? 

Declinând  dela  sine  orice  merit  şi  atribuind  toate  rezultatele 
mari  ale  activităţii  sale  milostivului  Dumnezeu  şi  bunătăţii  prea- 
graţiosului  împărat,  s’a  retras  cu  smerenie  în  singurătatea  monahală 

1  V.  «Speranţa»,  organul  societăţii  de  lectură  a  teologilor  români  din  Arad  a. 
II.  (1871)  Nr.  18.  p’g.  142—144. 

a  odăii  sale  şi  a  scris  prefaţa  opului  său  Enchiridion,  care  tocmai 
apărea  în  lumina  tiparului. 

«Astăzi  —  a  scris  atunci  Şaguna  în  prefaţa  acestei  lucrări  — , 
când  clerul  şi  poporul  meu  credincios  din  Ardeal  petrece  în 
mod  sărbătoresc  iubileul  de  25  ani  a!  denumirii  mele  de  episcop; 
astăzi,  când  eu  pătruns  de  însufleţirea  clerului  şi  a  poporului, 
ce  o  desvoaltă  în  această  sărbătoare,  m’am  retras  în  singurătate, 
petrecând  cu  post  şi  rugăciune;  astăzi  zic,  mă  însufleţeşte  văpaia 
inimii  mele  şi  deşteaptă  în  mine  acel  dor  învăpăiat,  ca  să-ţi  dedic 
ţie,  iubit  cler  şi  popor ,  cartea  aceasta  scrisă  şi  comentată  de  mine... 
Ca  dintr'însa  aşa  să  te  recreezi  în  religiunea  şi  moralitatea  stră¬ 
bunilor  precum  cerbul  se  recreiază  de  izvoarele  apelor ». 

*  * 

Am  ţinut  să  înfăţişăm  chipul,  în  care  s’a  desfăşurat  aniver¬ 
sarea  celor  25  de  ani  de  păstorire  a  lui  Şaguna,  pentru  a  scoate 
la  iveală  unele  momente  remarcabile  şi  caracteristice ,  ce  cuprinde 
şi  care  se  pot  aduce  în  strânsă  legătură  de  idei  cu  aniversarea 
centenarul  naşterii  lui  Şaguna,  a  cărei  prăznuire  o  săvârşim. 

Şi  care  sunt  aceste  momente  caracteristice?  Deoparte  e  cu¬ 
vântarea  consilierului  Bologa,  ca  o  desăvârşită  expresiune  a  sim- 
ţemintelor  obşteşti  faţă  de  arhipăstoriul  sărbătorit. 

Prin  tonul  cald,  de  o  sinceritate  fiiască  şi  de  un  avânt  băr¬ 
bătesc,  prin  fondul  istoric,  ca  şi  prin  forma  ei  aleasă,  vorbirea 
lui  Bologa  a  fost  într’adevăr  expresiunea  curată  a  sărbătoririi 
lui  Şaguna,  aşa  cum  se  desâvârşia  în  sufletele  obştei  româ¬ 
neşti,  şi  o  dreaptă  apreţiare  a  operii  sale  izbăvitoare.  Este  cel 
puţin  semnificativă  —  dacă  nu  şi  mişcătoare  —  apoi  intuiţiunea 
şi  adânca  pătrundere  a  vorbitoriului  în  esenţa  activităţii  lui  Şaguna 
şi  potriveala  admirabilă  cu  care  acest  mirean  aplică  citate  din 
cărţile  vechi  bisericeşti. 

Asemănaţi  discursul  acesta  cu  cele  multe  câte  s’au  scris  până 
azi  şi  s’au  rostit  la  anumite  prilegiuri  festive  despre  marele  ierarh, 
şi  nu  din  parte  mirenească.  ci  din  locuri  mult  mai  competente  şi 
mai  chemate  la  apreciarea  lui,  şi  vi-se  va  părea,  că  cele  mai 
multe  nu  numai,  că  nu  ating  înălţimea  figurii  sale  strălucitoare, 
dar  nu  stau  nici  cel  puţin  la  nivelul  cultural  al  vremii  în  care 
s’au  plămădit  ..  Să  fie  oare  mai  uşor  a  apreţia  pe  Şaguna,  unui 

contemporan,  decât  nouă,  celor  de  azi,  cari  avem  putinţa  să-l 
privim  prin  perspectiva  depărtării? 

Dar...  în  cele  din  urmă  Şaguna  ne-a  lăsat  şi  în  privinţa 
pomenirii  sale  o  scumpă  povaţă. 

La  frumoasa  făgăduinţă  a  lui  Bologa,  care  spunea  lui  Şaguna: 
«fii  liniştit:  Preasfinţite,  că  noi  îţi  vom  urma  cu  cea  mai  strictă 
acurateţă  în  apărarea  şi  conservarea  drepturilor  noastre  bisericeşti 
şi-ţi  vom  împlini  dispoziţiunile»,.,.  Şaguna  răspunde,  alcătuind 
o  carte  de  luminare  şi  povăţuire  pentru  credincioşii  săi  în  con¬ 
ducerea  trebilor  bisericeşti.  Un  mai  potrivit  răspuns  nici  că  ar  fi 
putut  da  acela,  care  bine  ştia  ce  lipsă  aveau  cei,  cari  îl  sărbă¬ 
toreau,  de  o  călăuză  îndreptătoare  în  afacerile  bisericeşti,  a  căror 
ocârmuire  li-o  încredinţase  de  curând,  prin  statutul  organic. 

Dar  răspunsul  lui  Şaguna  este  şi  un  memento  pentru  noi,  şi 
acesta  voiam  să-l  scoatem  la  iveală. 

Scriind  memorabila  prefaţă  a  Enchiridionului,  Şaguna  pare, 
că  a  vrut  să  zică: 

Voi,  cari  aşa  de  frumos  ştiţi  să  mă  sărbătoriţi  prin  cuvinte 
calde,  nu  uitaţi,  că  atunci  mă  veţi  preamări  mai  mult,  când  bise¬ 
rica,  garanţa  vieţii  naţionale  a  poporului  meu,  a  cărei  soarte 
am  depus-o  în  manile  voastre,  o  veţi  cârmui  amăsurat  spiritului 
şi  literii  legilor  constituţionale,  alcătuite  de  mine  pe  temeiul  sf. 
canoane  bisericeşti  şi  în  conglăsuire  cu  principiile  de  credinţă  şi 
de  viaţă  ale  bisericii  noastre  ortodoxe  române. 

Eu  voi  dispărea  dintre  voi,  ca  orice  om  muritor,  dar  iată 
vă  las  în  locul  meu  colecţiunea  normeler  canonice,  de  care  m’am 
slujit  şi  m’am  călăuzit  însumi  în  păstrarea  bisericii  mele.  Ob¬ 
servaţi  cu  sfinţenie  aceste  legiuiri  şi  atunci  veţi  cinsti,  în  adevăr, 
pomenirea  numelui  meu! 

*  * 

Deatunci  au  trecut  aproape  patru  decenii.  Osămintele  lui 
Şaguna  de  sub  ţărâna  vechiului  cimiteriu  din  Răşinari,  în  răs¬ 
timpul  acesta  au  devenit  moaşte  sfinte  pentru  toată  suflarea  or¬ 
todoxă  românească.  Zilele  acestea  ne  pregătim  pentru  sărbătorirea 
aniversării  unui  veac  dela  naşterea  Iui  pentru  noi  şi  pentru  a 
noastră  mântuire. 

E  prilejul  cel  mai  nimerit  să  ne  aducem  aminte  de  faptele 
lui,  de  scrisele  lui  şi  de  vorbele  lui,  iar  mai  ales  de  poveţele  lui 

din  prefaţa  Encliiridionului,  şi  să  ne  răscolim,  pe  un  moment 
conştiinţele. 

Să  ne  dăm  seama  urmat-am  oare  făgăduinţii  celei  frumoase 
a  consilierului  Bologa?  împlinit-am  totdeauna  dispoziţiunile  le¬ 
gilor  create  de  Şaguna,  în  interesul  bine  înţeles  al  sfintei  maicii 
biserici?  Sau  nu  cumva  am  călcat  in  picioare  unele  sau  altele 
din  acelea,  profanând  în  chipul  acesta  memoria  lui? 

Şi  dacă  în  cursul  acestei  analize  sufleteşti  unul  sau  altul 
dintre  noi  am  găsi,  că  da,  adeseori  am  necinstit  cu  mâni  necu¬ 
rate  memoria  lui  Şaguna,  nesocotind  aşezămintele  sale  constitu¬ 
ţionale,  atunci  aniversarea  centenariului  său  are  să  fie  pentru 
noi  un  prilej  de  pocăinţă  în  faţa  ţărânei  şi  a  bustului  marelui 
cârmuitor  şi  organizator  al  nostru,  şi  totodată  un  prilej  de  a  de¬ 
pune  făgăduinţa  sfântă,  că: 

Vom  lupta  cu  ultima  energie  pentru  apărarea  şi  conservarea 
drepturilor  noastre  bisericeşti,  câştigate  cu  multă  osteneală  de 
Şaguna; 

Vom  aplica  cu  stricteţă  legile  şi  dispoziţiunile  create  de  dânsul 
pentru  conducerea  vieţii  noastre  bisericeşti,  având  înaintea  ochilor 
numai  şi  numai  înaintarea  aşezămintelor  ei; 

Şi  vom  stărui,  ca  constituţia  bisericească,  ce  ne-a  lăsat-o 
moştenire  scumpă  să  devină  în  adevăr  aceeace  dânsul  a  voit:  o 
pârghie  tare  pentru  desvoltarea  culturală  şi  îndrumarea  vieţii  na¬ 
ţionale  a  poporului  nostru  ortodox  spre  soartea  şi  viitorul  stră¬ 
lucit,  la  care-1  îndrumă  visurile  lui  şi-l  îndreptăţesc  toate  atribu- 
ţiunile  nobile  ale  fiinţii  sale  etnice. 

întruparea  în  fapte  a  astorfel  de  făgăduinţe  este  singura 
mântuitoare,  înălţătoare  şi  adevărată  prâznuire  a  pomenirii  lui 
Şaguna.  Gh.  Tulbure. 

SCRIERI  DIN  PRILEJUL  CENTENARULUI. 

1.  Din  prilejul  Centenarului  deia  naşterea  Mitropolitului  Şaguna,  s’a 
simţit  trebuinţă  de  a  se  înfăţişa  generaţiei  de  azi,  cu  judecata  obiectivă 
care  o  îngădue  depărtarea  timpului,  icoana  măreaţă  a  vieţii  şi  activităţii 
prodigioase  a  acelui  providenţial  bărbat.  Pentru  a  satisface  această  tre¬ 
buinţă,  autoritatea  noastră  bisericească  a  luat  între  modalităţile  chibzuite 
spre  a  serba  cu  demnitate  memoria  Marelui  Ierarh  şi  publicarea  unei 
«scrieri  comemorativei-.  Această  scriere,  chemată  a  da  generaţiei  dc  azi 
îndemnuri  bune  spre  o  spornică  activitate  in  sensul  idealelor,  cari  au 

călăuzit  pe  Şaguna,  a  apărut  deja,  prezentându-se  ca  o  lucrare  temeinică, 
valoroasă  şi  impunătoare,  atât  ca  fond,  cât  şi  ca  formă  şi  executare 
tehnică. 

Partea  cea  mai  mare  şi  foarte  frumos  scrisă  a  acestei  opere  se  da- 
toreşte  istoricului  mai  de  seamă  din  generaţia  tinără,  dlui  Dr.  loan  Lupaş, 
fost  profesor  la  «seminarul  Andreian»,  azi  administrator  protopopesc  la 
Sălişte.  Valoarea  lucrării  merituoase  a  dlui  Dr.  loan  Lupaş  se  apreciază 
în  revista  «Convorbiri  Literare»  (Nr.  8,  pag.  912 — 913)  prin  următoarele: 

«Dl  I.  Lupaş,  unul  dintre  cei  mai  serioşi  scriitori  de  peste  munţi,  a 
dat  la  lumină  monografia  sa  despre  «Mitropolitul  Andreiu  Şaguna». 

Nimic  nu  ne  poate  ajuta  să  înţelegem  mai  bine  mediocritatea  ge¬ 
neraţii  de  azi,  faţă  de  generaţia  lui  Şaguna!  Ca  un  «dătător  de  legi  şi 
datini»,  prin  puterea  personalităţii  sale  extraordinare,  marele  arhiereu  a 
dat  suflet  şi  făptură  politică  neamului  său.  Deia  loan  Corvin  şi  până  în 
Sec.  al  XIX,  Românii  de  peste  munţi  n’au  avut  nici  o  figură  de  un  relief 
istoric  mai  vădit.  Chiar  şi  cei  ce  cunosc  împrejurările  în  care  s’a  înfi¬ 
ripat  statutul  organic,  recitind  încă  odată  paginile  operii  de  curând  apă¬ 
rute,  sunt  cuprinşi  de  grea  îndoială,  gândindu-se  ce  s’ar  fi  ales  de  neamul 
românesc  de  peste  munţi,  fără  marea  personalitate  a  lui  Şaguna.  Alături 
de  Cuza  şi  Cogâlniceanu,  el  e  fără  îndoială  bărbatul  cel  mai  de  seamă 
între  toţi  Românii  ce  s’au  ocupat  de  politică  în  veacul  al  XlX-lea. 

Când  simţul  de  rezistenţă  etnică  e  aşa  de  paralizat  în  Bucovina; 
când  manifestările  politice  în  Transilvania,  Ungaria  şi  Banat  sunt  aşa  de 
Duţin  îmbucurătoare,  iar  unele  chiar  vrednice  de  plâns,  figura  lui  Şaguna, 
astfel  cum  reînvie  din  această  operă,  se  ridică  în  faţa  noastră  ca  o  dreaptă 
mustrare.  Cel  ce  odihneşte  la  poalele  munţilor  deia  Răşinari  ne  apare 
prin  pilda  vieţii  sale  mai  puternic  decât  toţi  cei  vii ;  —  şi  în  orice  caz, 
insuflă  mai  mult  curaj  decât  toţi  cei  care  au  astăzi  răspunderea  destinelor 
istorice  ale  poporului  românesc.  Căci  nici  între  mireni,  nici  între  clerici, 
nimeni  nu  i-se  aseamănă,  ca  mântuitor  de  oameni. 

De  aceea,  considerăm  publicarea  acestei  opere  despre  Şaguna  ca  o 
faptă  de  mare  interes  pentru  înţelegerea  multor  lipsuri  din  vremurile 
noastre.  Ruteni  afirma  că,  deia  apariţia  scrierilor  politice  ale  lui  Eminescu 
şi  până  azi,  n’a  eşit  nici  o  lucrare  în  limba  noastră  românească  din  care 
tineretul  şi  toţi  cei  cu  grijă  faţă  de  prezent  şi  de  viitor  să  poată  împru¬ 
muta  mai  multă  şi  mai  curată  lumină. 

Ca  o  ironie  a  împrejurărilor,  autorul  scrie  la  Seghedin,  în  temniţa 
de  Stat,  prefaţa  operii  sale  despre  bărbatul  care  a  dat  neamului  româ¬ 
nesc  de  peste  munţi  Statutul  organic! 

Aducând  astă  iarnă  la  cunoştinţa  contemporanilor  pe  Anastasia  Şa¬ 
guna,  mama  înaltului  ocârmuitor  bisericesc  —  o  adevărată  revelaţie  isto¬ 
rică  —  şi  publicând  acum  monografia  despre  Mitropolitul  Andreiu 
Şaguna,  dl  i.  Lupaş  poate  să  aibă  cugetui  împăcat  că  a  dat  tuturor,  celor 

ce  nu  iau  în  deşert  cultura  neamului  românesc,  un  izvor  de  adevărată 
înviorare  sufletească. 

Opera  se  va  impune  atenţiunii  unui  cerc  mai  larg  şi  sperăm  că 
nu-i  va  lipsi  onoarea  de  a  fi  remarcată  şi  de  Academia  Română». 

Opul  jubiiar  se  întregeşte  prin  câteva  articole,  scrise  de  unii  dis¬ 
tinşi  bărbaţi  ai  bisericei  noastre,  cari  s’au  ştiut  însufleţi  pentru  principiile 
şi  tradiţiile  moştenite  dela  Şaguna  şi  sub  stăpânirea  duhului  său  şi-au 
desvoltat  activitatea  pentru  biserici  şi  neam. 

Regretatul  Dr.  Alex.  Mocsonyi,  prin  cel  din  urmă  product  literar  al 
gândirii  pătrunzătoare,  ce  li-a  caracterizat,  dă  espresiune  admiraţiei  ce  a 
purtat-o  în  întreaga  sa  viaţă  Mitrop.  Andrei,  alături  de  care  a  lucrat 
cu  înţelepciune  şi  tragere  de  inimă  la  opera  de  organizare  a  bisericii 
noastre. 

Părintele  Arhimandrit  şi  vicar  arhiepiscopesc,  Dr.  llarion  Puşcariu 
prin  o  pioasă  aducere  aminte,  ne  dă  cu  pietate  preţioase  amintiri  de  un 
caracter  mai  intim  din  anii  din  urmă  ai  vieţii  marelui  ierarh,  pe  care  a 
avut  fericirea  de  a-l  cunoaşte  din  apropiere.  Şi  din  aceste  amintiri  Şa¬ 
guna  ne  apare  tot  aşa  de  mare,  cum  il  vestesc  operele  sale  neperitoare. 
Neînfrântul  luptător  văzându-şi  apropiat  sfârşitul,  supoartă  cu  creştinească 
bărbăţie,  atât  durerile  sufleteşti  provenite  din  nerecunoştinţa  propriilor  săi 
fii  pe  cari  i-a  ocrotit  şi  ajutat,  cât  şi  cele  trupeşti,  pe  cari  le-a  adus  truda 
unei  vieţi  ce  nu  cunoştea  odihnă. 

Părintele  vicar  Vas.  Mangra:  Şaguna  ca  organizator  constituţional 
—  scoate  la  iveala  principiile  creştineşti  şi  canonice  pe  care  s’a  întemeiat 
Şaguna  în  restaurarea  şi  organizarea  bisericei  sale. 

Păr.  arhimandrit  Aug.  Hamzea :  Din  vieaţa  pastorală  a  mitropolitului 
Şaguna,  ne  înfăţişează  pe  păstorul  bun,  care  sufletul  îşi  pune  pentru  turma 
sa  iubită. 

La  sfârşitul  opului  se  adaug  o  seamă  de  «Spicuiri  şi  fragmente  din 
corespondenţa  lui  Şaguna  rânduite  şi  prevăzute  cu  o  introducere  tot  de 
părintele  arhimandrit  şi  vicar  Dr.  II.  Puşcariu. 

2.  Activitatea  literară  a  Metropolitului  Andreiu  Şaguna  e  titlul  cărţii 
părintelui  Oh.  Tulbure,  asesor  consistorial  în  Oradea-mare,  scrisă  cu  multă 
tragere  de  inimă,  cu  o  frumoasă  sârguinţă  şi  pricepere  ca  prinos  de  re¬ 
cunoştinţă  memoriei  Marelui  Archiereu  din  prilegiul  centenarului  na¬ 
şterii  Sale. 

Acest  rod  al  unei  munci  conştienţioase  şi  stăruitoare  se  justifică  în 
de  ajuns  prin  faptul  cunoscut,  că  deşi  asupra  vieţii  şi  activităţii  lui  Şaguna, 
dela  coborârea  lui  în  mormânt,  s’a  scris  o  întreagă  literatură,  aceasta  insă 
cu  foarte  puţine  escepţiuni  se  mărgineşte  la  articolii  de  gazetă  ori  discur¬ 
suri  ocasionale,  în  cari  ori  care  parte  din  activitatea  sa  uimitoare  nu  se 
putea  tracta  decât  în  priviri  generale,  fugitive. 

Fără  pretenţia  unei  critici  amănunţite  —  după  cum  se  exprimă  în¬ 
suşi  autorul  —  se  trece  în  revistă  întreaga  activitate  a  lui  Ş.;  fără  vre-un 

larg  aparat  ştieţific  se  dă  monografia  lui  literară  completă,  fixându-se  va¬ 
loarea  fiecărei  scrieri,  cari  toate  împreună  fac  personalitatea  literară  a  lui 
Ş.  marcantă  în  desvoltarea  literaturii  noastre  bisericeşti. 

In  introducere,  —  capitolul  I.,  —  se  dau  cunoştinţe  asupra  tinereţei 
Iui  Ş.  asupra  primelor  sale  elemente  de  cultură  românească  şi  desvoltarea 
aptitudinilor  sale  literare,  scoţându-se  în  lumină  factorii  şi  interni  şi  ex¬ 
terni,  subiectivi  şi  obiectivi  cari  i-au  format  caracterul  personal  şi  perso¬ 
nalitatea  literară.  Se  stărue  îndeosebi  asupra  coloniilor  Macedo-române, 
cari  au  avut  pe  vremuri  un  important  rol  comercial  în  aceasta  ţară,  iară 
pentru  neamul  nostru  factorul  de  o  mare  importanţă  pe  teren  bisericesc 
prin  adâncul  lor  simţ  religios  şi  pe  teren  cultural,  prin  cultura  lor  însu¬ 
şită  în  atingerea  cu  apusul,  sporită  apoi  prin  infiltrarea  elementului  naţio¬ 
nal  pe  urma  curentului  latinist  din  veacul  al  XVIII.  Din  sânul  acestor 
colonii  scăpate  din  urgia  vremilor  maştere  în  oraşele  mai  de  seamă  a  ţării 
noastre,  s’a  ridicat  Şaguna,  şi  în  acest  mediu  religios-naţional  şi-a  făcut 
educaţia  solidă,  menită  a  fi  temelie  trainică  viitorului  Arhiereu  şi  Ro¬ 
mân  mare. 

In  capit.  II.  Se  dau  consideraţiuni  generale  —  cu  o  reprivire  — 
asupra  literaturei  bisericeşti  din  care  se  scoate  concluziunea  că  îndemnul 
principal  al  activităţii  literare  a  lui  Ş.  a  fost:  trebuinţa  arzătoare  şi  dacă 
activitatea  lui  «supt  raportul  ştienţifîc  a  fost  o  muncă  săvârşită  aşa  zicând 
pe  apucate»  a  isbutit  totuşi  a  desfăşura  o  activitate  şi  literară  de  o  necon¬ 
testată  valoare. 

Partea  1.  a  lucrării  păr.  Tulbure  tractează  scrierile  Metropolituiui  Şa¬ 
guna:  I.  Scrieri  politice  bisericeşti,  cari  poartă  în  sine  pecetea  dinasticis- 
mului  lui  Ş.  razimul  puternic  în  luptele  lui  pentru  emanciparea  şi  orga¬ 
nizarea  bisericei.  Se  înşiră  şi  analizează  Memoriile  despre  dreptul  istoric 
al  autonomiei  bis.  noastre  naţionale.  Scrisorile  apologetice  cătră  Metrop. 
Şuluţ.  Recursele  cătră  ministrul  Leo  Thun,  răspunsul  la  dorinţele  clerului 
bucovinean  etc.,  al  căror  isbândă  se  întrupează  în  «Statutul  organic», 
opera  de  încoronare  în  această  direcţie,  prin  care  «o  nouă  perioadă  de  rena¬ 
ştere  şi  înflorire  s’a  deschis  în  vieaţa  noastră  bisericească  şi  culturală». 

II.  Scrierile  lui  didactice-bisericeşti  între  cari  cele  canonice,  cari 
culminează  în  «Compendiul  de  drept  canonic,  opera  cea  mai  de  valoare 
a  lui  Ş.  distingându-se  prin  apărarea  sinodalităţii,  a  folosirii  limbii  materne 
în  biserică,  şi  prin  principiul  întregirii  reciproce  între  biserică  şi  stat,  prin¬ 
cipii  fundamentale  pe  cari  s’a  clădit  întreaga  lui  activitate  mântuitoare. 
Din  apreciarea  acestora  rezultă  concluziunea  că  «au  pe  lângă  valoarea 
lor  literară  şi  ştientifică  netăgăduită  şi  o  însemnătate  specială,  o  chemare 
de  ordin  naţional',  de  a  fi  adecă  făcliile  luminătoare  şi  îndreptătoare  ale 
vieţii  bis.  şi  naţionale  a  poporului  român».  între  scrierile  istorice:  Istoria 
bisericei  ortodoxe  răsăritene  universale  în  2  tomuri,  pe  care  deşi  numai 
«râvna  casei  Domnului  l’a  făcut  cutezător  de  a  o  tipări»  se  distinge  prin 
«temeinicia  cercetării  critice  a  izvoarelor  şi  puterea  de  resistenţă  a  unora 

din  argumentele  şi  teoriile  neatacate  de  noua  istoriografie.  Scrierile  omi- 
letice,  ca  şi  cele  pastorale,  sunt  isvorâte  din  aceeaşi  trebuinţă  de  a  pune 
în  mâna  preoţimei  un  conducător  în  greaua  misiune.  Chiriacodromionul 
e  tipărirea  cuvântărilor  pentru  Duminecile  anului,  a  Iui  Nichifor  Teotoke, 
Archiepiscop  al  Astrachanului  cu  un  adaus  de  26  cuvântări  alcătuite  de 
Şaguna  pentru  sărbătorile  de  peste  an,  cari  sunt  rodul  curat  al  cunoştin¬ 
ţelor,  esperienţelor  şi  înţelepciunei  sale  de  vieaţă  şi  se  disting  prin  «acel 
amestec  norocos  al  limbii  cărţilor  bisericeşti  cu  graiul  poporului,  care-1 
aflăm  în  toate  scrierile  sale  îndreptate  cătră  popor,  şi  mai  ales  în  pasto¬ 
ralele  sale». 

Capitolul  III,  Instrucţiuni  de  şcoală,  pun  în  lumină  pe  bărbatul  pri¬ 
ceput  în  trebile  şcoalei,  cu  deosebită  râvnă  pentru  zidirea  şcoalei  popo¬ 
rale,  pentru  conducătorii  căreia  a  dat  acele  îndrumări  şi  norme  de  con¬ 
ducere,  cari  împreună  cu  cărţile  didactice  compuse  ori  traduse  de  alţii  Ia 
îndemnul  său  rămân  ca  un  vrednic  început  de  literatură  didactică  şi  o 
puternică  mărturie  de  spiritul  lui  creator;  iară  scrierile  lui  ocazionale 
(capit.  IV.)  sunt  cele  solicitate  de  necezităţi  neprevăzute  ori  cerute  de 
deosebite  chestiuni  dela  ordinea  zilei,  din  analiza  cărora  se  scoate  în  lu¬ 
mină  preţuirea  ce  atribuia  Şaguna  documentelor  istorice,  diplomelor  no¬ 
bilitare,  ca  şi  înţelegerea  pentru  creaţiunile  artistice  ale  poporului. 

Partea  a  II-a  a  cărţii  păr.  Tulbure  e  consacrată  lucrărilor  de  retipă¬ 
rire  a  Mitrop.  Şaguna,  cari  culminează  în  retipărirea  Bibliei,  dovada  stră¬ 
lucită  a  simţului  său  de  limbă,  a  părerilor  lui  sănătoase  şi  moderne  asupra 
limbei  în  care  poporul  îşi  îmbracă  cugetarea,  al  cărei  prefaţă  e  de  o 
adevărată  frumseţă  literară.  în  legătură  cu  retipărirea  Bibliei  se  stările  pe 
larg  asupra  polemicei  cu  Eliade,  fapt  care  ne  arată  pe  Şaguna  pe  teren 
polemic  bisericesc.  înainte  de  Biblie  şi  după  apariţia  acestei  «Carte  a 
vieţii»  continuă  cu  sârguinţă  uimitoare  retipărirea  şi  traducerea  tuturor 
cărţilor  de  ritual  bisericesc,  prevăzute  fiecare  cu  introducere,  ori  înainte 
cuvântare,  de  mare  interes  pentru  cunoaşterea  feliului  de  a  lucra  alui 
Şaguna,  ca  şi  pentru  partea  lor  instructivă. 

Cu  o  foarte  scurtă  revenire  asupra  tipografiei  arhidiecezane  şi  a 
ziarului  «Telegraful  Român»  tractat  cam  maşter  faţă  cu  însămnătatea  lui  co¬ 
vârşitoare  în  acele  vremi,  se  încheie  tractatul  păr.  Tulbure  cu  conclu- 
ziunea:  «istoria  noastră  literară  bisericească  va  consacra  mitropolitului 
Şaguna  una  din  cele  mai  luminoase  pagini  ale  sale,  o  pagină,  care  şi-a 
asigurat’o  prin  hărnicie»,  o  pagină  la  care  autorul  a  dat  o  însemnată 
contribuire,  dar  în  lipsa  unei  trădări  comparative,  pare  a  nu  fi  isbutit 
să  o  scrie  desăvârşit.  Scrisă  însă  uşor,  în  stil  dulce,  cartea,  face  cinste  tî- 
nărului  asesor  consistorial  şi  se  ceteşte  cu  drag  de  tot  cel  ce  vrea  să 
aibă  orientare  asupra  activităţii  literare  a  Iui  Şaguna,  pe  care  suntem  da¬ 
tori  a  o  cunoaşte  mai  ales  noi  preoţii  pentruca  să  putem  fi  acei  preoţi 
pe  cari  îi  doria  el.  Şirele  de  încheiere  sunt  un  puternic  advertisment  la 
adresa  stărilor  noastre :  «numai  o  căpetenie  bisericească  luminată  prin 

erudiţiune  poate  să  se  avânte  la  înălţimea  şi  strălucirea  tronului  ei  arhie¬ 
resc,  prefăcându-1  într’un  isvor  nesăcat  de  foloase  sufleteşti  pentru  turma 
păstorită,  şi  că  în  rândul  al  doilea  numai  un  cier  învăţat  şi  cult  aşa  cum 
îl  doria  Şaguna,  este  în  stare  să  devină  un  factor  viu  şi  folositor  în  viaţa 
noastră  bisericească  şi  naţională».  Preotul  P.  M. 


UN  CIRCULAR  AL  MITROPOLITULUI  ŞAGUNA. 

Din  colecţia  pastoralelor  şi  circularelor,  care  e  sub  tipar. 

Nr.  497/1848. 

Şaguna  aduce  la  cunoştinţa  credincioşilor  săi  suirea  pe  tron  a  Maiestăţii 
Sale  Francisc  iosif  I.  şi  îndrumă  preoţimea  să  înalţe  rugăciuni  pentru  noul 

uns  al  Domnului. 

Preacinstiţilor  Protopopi, 

Cucernicilor  Preoţi  şi 
Dreptcredincioasă  turmă  eparhială! 

Preabunul  părinte  al  tuturor  popoarelor  austriace,  Augustul  nostru 
împărat  Ferdinand  I.  s'au  lăsat  de  tronul  şi  de  împărăţia  Austriei  din  prici¬ 
nile  înalăturatului  aici  7.  manifest  arătate,  şi  în  stăpânirea  împărăţiei  a  urmat 
preastrălucitul  său  nepot,  Archiducele  Francisc  Iosif  /.,  preaînalt  carele 
prin  altul  aici  alăturat  manifest  •/.  vesteşte  tuturor  popoarelor  suirea  Sa 
pe  tronul  strămoşesc  al  împărăţiei  austriace. 

Deci  făcându-vă  cunoscută  vouă  tuturora  suirea  cea  legiuită  pe  tronul 
împărătesc  a  Maiestăţii  Sale  înălţatului  nostru  împărat  Francisc  Iosif  1. 
sunt  convins,  că  precum  eu  aşa  şi  toţi  fraţii  mei  în  Christos,  preacinstiţii 
protopopi  şi  cucernicii  preoţi,  precum  şi  întreg  iubitul  meu  neam  româ¬ 
nesc,  —  aducând  înaintea  altarului  lui  Dumnezeu  ferbinte  muiţămită 
pentru  mai  mult  decât  părinteasca  grije  a  fostului,  preabunului  şi  nici  când 
uitatului  împăratului  nostru  Ferdinand,  dorindu-i  totdeodată,  ca  să-L  învred¬ 
nicească  Dumnezeu  a  petrece  zilele  vieţii  sale  până  Ia  adânci  bătrâneţe 
în  pace  şi  în  îndestularea  inimei  Sale  cei  evlavioase  —  noi  toţi,  zic,  în¬ 
tâmpinăm  cu  fiiască  dragoste  şi  cu  adevărată  supunere  pe  noul  uns  al 
Domnului,  pe  preaînălţatul  nostru  împărat  Francisc  Iosif  I.,  poftindu-i,  ca 
să-L  scutească  pe  El  numele  Dumnezeului  lui  lacob,  să-i  trimită  Lui  ajutor 
dintru  cel  sfânt  şi  din  Sion  să-L  sprigineascâ  pe  El.  Dee  Lui  Domnul 
după  inima  sa  cea  binesimţitoare  şi  tot  sfatul  Lui  să-l  împlinească  şi  să-i 
dee  Lui  sporirea  lui  Moise,  vitejia  Iui  David  şi  înţelepciunea  tui  Solomon 
spre  împăciuirea  ţărilor  Sale. 

Doamne  al  puterilor,  fii  cu  înălţatul  nostru  împărat  Francisc  Iosif! 

Doamne  al  puterilor,  fii  şi  cu  noi,  cari  îţi  cântăm:  «Mântuieşte  Doamne 
poporul  tău  şi  binecuvânta  moştenirea  ta,  biruinţă  împăratului  nostru 
Francisc  Iosif  l  asupra  protivnicilor  dăruieşte  şi  cu  crucea  ta  păzeşte  pe 
poporul  tău». 

in  sfârşii  sunt  încredinţat,  că  întreaga  preoţime  îşi  cunoaşte  sfânta 
sa  datorinţă  de  a  pomeni  deacum  încolo  la  dumnezeiasca  slujbă  pe  prea- 
înălţatul  noul  nostru  împărat  Francisc  losif  f,  făcând  prin  cetirea  şi  expli¬ 
carea  manifestelor  aici  alăturate  la  întreg  poporul  nostru  din  destul  cu¬ 
noscută  toată  starea  lucrului  acestuia  atât  de  momentuos.  Ceeace  spre  a 
se  ajunge  cu  mai  bun  sporiu,  să  se  cetească  şi  să  se  tâlcuiască  din  am- 
voane  manifestele  acestea  în  trei  Dumineci  sau  Sărbători  una  după  alta, 
împreună  cu  cerculariul  acesta. 

După  care  sunt  cu  binecuvântare  arhipăstorească 

Al  tuturor 

Sibiiu,  în  4  Decemvrie,  1848. 

de  bine  voitor 

Andreiu  Şaguna  m.  p., 

Episcop. 


